
የእግዚአብሔር ህግ ስንል ከእግዚአብሔር የመነጨ፣ በቃለ እግዚአብሔር የተነገረ፣ በእግዚአብ ሔር የተሰጠ፣ በእርሱ የታዘዘ አምላካዊ ድንጋጌ ማለታችን ነው፡፡ ይህም ሳይታዘዙ እግዚአብ ሔር የሚወደውን እርሱ የሚደሰትበትን ሁሉ በመስራት በቅድስና ከኖሩት ቀደምት አበው፣እግ ዚአብሔር በቃሉ ብቻ እየተናገራቸው ያዘዛቸውን በመፈጸም ለቅድስና የበቁትንና፣ በጣቶቹ ጽላት ቀርፆ የሰጣቸውን ሕግ በስራ ላይ በማዋል ለጽድቅ የታደሙትን ቅዱሳን  አባቶቻችን ዜና መዋእል በማጥናት የምናረጋግጠው እውነት ነው፡፡
ኦርቶዶክሳዊያን ወጣቶች ቤተ-ክርስቲያናቸውን የምትከተለውን እምነትና ሥርዓት ሥለጾታም የምትሰጠውን ትምህርት በትክክል ይማሩበታል፡፡ እውነቱንም አውቀው “ሃይማኖት ሴቶችን ይጨቁናል”፣ በሚል ስሑት ጐዳና የሚመላለሰውን የዘመኑን አመለካከት ማስተካከል የሚያስችል ዕውቀት ያገኙበታል፡፡የመጽሐፉ አጠቃላይ ይዘት ኦርቶዶክሳዊ የጾታ ትምህርት በሚል ዋና ሐሳብ የሚጠቃለል ሲሆን፣  መሪ ርእሶቹ፡- ፆታና ትርጉሙ፣ በድንግልና ጸንቶ የመኖር ሕይወት፣ የምንኩስና ሕይወት፣ መተጫጨት፣ በጋብቻ ጸንቶ የመኖር ሕይወት፣ ፍቺ በክርስትና የጋብቻ ሥርዓት እና መታወቅ ያለባቸው ጽንሰ ሐሳቦች የሚሉ ናቸው፡፡ 

ምዕራፍ አንድ/1ዱ
1.  የኦርቶዶክስ ተዋህዶ ቤተ-ክርስቲያን ክርስቲያናዊ ሥነ-ምግባር                                             
1.1 ሕግጋተ እግዚአብሔር 
የእግዚአብሔር ህግ ስንል ከእግዚአብሔር የመነጨ፣ በቃለ እግዚአብሔር የተነገረ፣ በእግዚአብሔር የተሰጠ፣ በእርሱ የታዘዘ አምላካዊ ድንጋጌ ማለታችን ነው፡፡ ይህም ሳይታዘዙ እግዚአብሔር የሚወደውን እርሱ የሚደሰትበትን ሁሉ በመስራት በቅድስና ከኖሩት ቀደምት አበው፣ እግዚአብሔር በቃሉ ብቻ እየተናገራቸው ያዘዛቸውን በመፈጸም ለቅድስና የበቁትንና፣ በጣቶቹ ጽላት ቀርፆ የሰጣቸውን ሕግ በስራ ላይ በማዋል ለጽድቅ የታደሙትን ቅዱሳን  አባቶቻችን ዜና መዋእል በማጥናት የምናረጋግጠው እውነት ነው፡፡ ሕገ እግዚአብሔርን በሶስት ከፍሎ ማየት ይቻላል፡፡
 ፩. ሕገ-ልቡና               ፪.  ሕገ-ኦሪት               ፫.  ሕገ-ወንጌል ናቸው፡፡
1. ሕገ-ልቡና
ከእግዚአብሔር ዘንድ ለሰው በጥንት ተፈጥሮ የተሰጠው የመጀመሪያው ሕግ ነው፡፡ ይህም በሰው ሕሊና ተጽፎ፣ በልቡናው ተቀርጾ ከሰውነቱ ጋር ተዋህዶ የሚኖር፣ ሁልጊዜም ደጉን፣ ተስማሚውን ነገር እንዲሰራ፣ ክፉ የሆነውን ግን እንዲጠላና እንዲተው እንዲሸሽም የሚያነሳሳ፣ የእግዚአብሔርንም ቅዱስ ፈቃድ የሚገልጥና የሚያሳስብ ነው፡፡ ሕገ ልቡና ሰው በአእምሮ ጠባይዕ አውቆ እግዚአብሔርን በማምለክ የፈጠረውን ፈቃድ በመፈፀም የኖረበትና የሚኖርበት ሕግ ነው፡፡ ሮሜ ፪÷%2-%5

2. ሕገ-ኦሪት ፡- ሕገ-ኦሪት እግዚአብሔር በነብዩ ሙሴ አማካኝነት ሕዝበ እስራኤል እንዲመሩበት የተሰጠ ሕግ ነው፡፡
3. ሕገ-ወንጌል ፡- ሕገ-ወንጌል በሐዲስ ኪዳን ዘመን በጌታችንና በመድኃኒታችን በኢየሱስ ክርስቶስ የተሰጡ ህግጋት የሚመለከት ነው፡፡ እነዚህም ስድስቱ ህግጋተ ወንጌል በመባል የሚታወቁት ናቸው፡፡
፩. ፪ - አስርቱ ቃላት (ትዕዛዛት) 
አስርቱ ቃላት ከሕገ ልቡና በኋላ ለሰው ሁሉ መመሪያ እንዲሆኑ በጽሑፍ የተሰጡ ሕግጋት ናቸው፡፡ በሕገ ልቡና ጸንቶ ሊመራ፣ ለእግዚአብሔር ፈቃድ ሊታዘዝ፣ ራሱንም ከስህተትና ከጥፋት ሊጠበቅ ያልተቻለው ሰው እነዚህን ሕግጋት እያነበበ፣ እየሰማ፣ እየተማረና እያስተዋለ እንዲመራቸው በእግዚአብሔር የተዘጋጁ ናቸው፡፡ ከአስርቱ ቃላት ከአንድ እስከ ሦስት ያሉ የእግዚአብሔር አምልኮቱን፣ ጌትነቱ፣ ጠባቂነቱንና መግባቱን አውቀን ልንፈፅመውና ልናቀርብው የሚገባንን ሃይማኖታዊ አገልግሎት የሚመሩ የሚያስተምሩ ናቸው፡፡ ቀሪዎቹ ሰባት ትዕዛዛት የሰዎችን ግላዊና ማህበራዊ ህይወት የሚመለከቱ ናቸው፡፡ አንዱ ሰው ለሌላው ሰው ሊያደርገው ሊፈፅመው የሚገባውን ወይም ማድረግ መፈፀም የሚኖርበትን ሰብዓዊ ግዴታ የሚያሳዩ ናቸው፡፡ እነዚህን አስርቱ ትዕዛዛት ‹ፍቅረ እግዚአብሔርና ፍቅረ ቢጽ› በሚለው አንቀፅ ተጠቃልለው የሚተረጎሙ መሆናቸውን ጌታችን ኢየሱስ ክርስቶስ የሥነ ምግባራት ሁሉ መርሕ አድርጎ አስተምሯልና እነዚህን ትዕዛዞች እንደሚከተለው እንመለከታለን ፡፡                                                                               ፩.  ከእኔ በቀር ሌሎች አማልክት አይሁኑልህ (ዘፀ &2÷3)
ይህ ትዕዛዝ ሰማይና ምድርን የፈጠረው፣ ልዑለ ባህርይ አምላክ እርሱን ብቻ ማምለክ መከተል የሚገባን መሆኑን ይገልፃል፡፡ ብንገዛለት የመታዘዛችንን ዋጋ ለመስጠት፣ ባንታዘዘው ለሕጉ ለትዕዛዙ ባንገዛ በጥፋታችን ለመቀጣት፣ ፍፁም መለኮታዊ ሥልጣን ያለው ስለሆነ አምልኮቱን በመጠበቅ፣ በሕጉ በሥርዐት በመመራት እንድንጠቀም ይህን የሕይወት መመሪያ ሰጥቶናል፡፡ 

የሥነ-ምግባር ውጤቶች የምንላቸው መልካም ሥራዎች ሁሉ በእግዚአብሔር ዘንድ ዋጋ ሊያሰጡ የሚችሉት በፍፁም እምነት ላይ ተመስርተው ሲገኙ ነው፡፡  በእግዚአብሔር ላይ የሚጠራጠር እምነት፣ እውነተኛ ፍቅር አመኔታ የሌለው ሰው ሌሎቹን ተዕዛዛት ሊጠብቅ አይችልም፡፡ ከዚህ ትዕዛዝ ጋር ተያይዞ የተጻፈው አንቀፅ የአምስቱን ሕግና ጠባይ ይገልፃል፡፡ በፈጣሪ ቦታ ሰው ሰራሽ ምስልን እንዳናስቀምጥ ከእግዚአብሔር በቀር ሌላ ባዕድ አምላክ እንዳይኖረን ይከላከላል፡፡ ከእርሱ ሌላ ጣኦታዊ አምልኮን የሚከተሉ ከራሳቸው ጀምሮ ሰውን፣ ሀብትን፣ እውቀትን፣ ስልጣንን፣ ጉልበትን የመሰለውንም ሁሉ የሚያመልኩ ቅጣት እንደሚደርስባቸው የሕጉ የአምልኮቱ ባለቤት እግዚአብሔር በሩቅ ያስጠነቅቃል፡፡ መጠንቀቅ የሰው ልጆች ፈንታ ነው፡፡

፪. የእግዚአብሔር አምላክህን ስም በከንቱ አትጥራ ዘፀ &÷7
ይህ ህግ የሚከለክለው የሚያስተምረው በሆነ ባልሆነው የእግዚአብሔርን ስም ከመጥራት መታቀብን በሐሰት መማልን መገዛትን ብቻ አይደለም፡፡ በቀልድ በዋዛ ፈዛዛና በዘፈቀደ የእግዚአብሔርን ስም ማንሳት ሐሰትን እውነት አስመስሎ ሽፋን አድርጎ ስሙን በድፍረት መጥራት የማይገባ መሆኑን ይገልጻል፡፡ ከቂም ከበቀል ከክፉ አሳብ ባልነፃ ልቡና ወይም በእውነተኛ እምነት ያልፀና በአንደበት ብቻ የሚለፈለፍ ጸሎትም ቢሆን የእግዚአብሔር ስም በከንቱ እንደማንሳት ሊቆጠር ይችላል፡፡ 
፫.  የሰንበት ቀን ትቀድሳት ዘንድ አስብ (ዘፀ &÷8)
 
ሰንበት የተባረከ ቀን ነው፡፡ በእግዚአብሔር ዘንድ የእረፍት ቀን ነው፡፡  ይህ ትዕዛዛት ከመጻፋቸው በፊት እግዚአብሔር ለሕዝቡ ለእስራኤል የሰጠው ቀዳሚ ትዕዛዝ ነው፡፡ በሌላ  በኩል ደግሞ ሕዝቡ ይፈጽሙት ዘንድ ከመሰጠቱ በፊት እግዚአብሔር ራሱ በተግባር የፈፀመው ትዕዛዝ ነው፡፡ በዚህ ሕግ የተጠቀሰችው ሰንበት ቀዳሚት ናት፡፡ እግዚአብሔር የመፍጠር ሥራውን ፈጽሞ ያረፈበት በርስዋ ነው፡፡ እንደ አይሁድ ልማዳዊ ሥርዓት እጅና እግርን አጣጥፎ መቀመጥ አይገባም እንጂ ቀዳሚት ሰንበትም በኦሪት እንደታዘዘ በዓልነቷ ትታሰባለች፣ ትከበራለች፡፡

 
ሁለተኛይቱ የጌታ ቀን በመባል የምትታወቀው ሰንበተ ክርስቲያን ናት፡፡ በሰንበተ ክርስቲያን (ዕለተ እሁድ) በሰው ዘር ሁሉ ተፈረደውን የሞት ፍርድ ደምስሶ ከሙታን ተለይቶ ተነስቶባታል፡፡ ‹‹ፈጽመን ደስ እንድንሰኝባት እግዚአብሔር የሰራት ያከበራት ቀን ይህች ናት›› ብሎ ዳዊት በመዝሙሩ የገለጣት የነፍስና የስጋ ነጻነታችን ያገኘንባት ስለሆነች እናከብራታለን፡፡ መዝ ፻፲7÷፳4 በአጠቃላይ ሰንበትን የተቀደሰ ሥራ እንዲሰራባት እግዚአብሔር የመረጣት ዕለት በመሆኗ እንድናከብራት ያዘናል፡፡

4. አባትህንና እናትህን አክብር (ዘፀ ፳÷፲2)

 የሰዎችን ግንኙነት ከሚመለከቱት ትዕዛዛት መካከል የመጀመረያው ነው፡፡ ይህም የሚያሳየው በሰዎች  መካከል  ያለውን ግንኙነት በተመለከተ እግዚአብሔር ከሰጣቸው ሌሎች  ትዕዛዛት ይህኛው ቀዳሚውን ሥፍራ የያዘና መሠረታዊ መሆኑን ነው፡፡ ከዚህ በተጨማሪም ከሌሎች ትዕዛዛት በተለየ ከምክንያትና ከተስፋ ጋር ትዕዛዝ ነው፡፡  ይኸውም  ‹‹እግዚእብሔር በሚሰጥህ ምድር ላይ  እድሜህ እንዲረዝም መልካም እንዲሆንልህ›› ተብሎ የተጻፈ ነው፡፡ ቃሉን  አምነው በተስፋ ጸንተው፣ ትዕዛዙን  ጠብቀው የሚገኙ ልጆች የዕድሜን ብልጽግና ጤናማ ሕይወትን ሌላውንም መልካም ነገር ሁሉ ከእግዚአብሔር ዘንድ ያገኛሉ፡፡ ሁላችንም ይህ ትዕዛዝ በእግዚእብሔር ዘንድ ምን ያህል የከበረ ከፍተኛ ዋጋ ያለው እንደሆነ ልንረዳ ይገባል፡፡
፭. አትግደል ዘፀ ፳÷%፫
ይህ ተዕዛዝ ሰፊ ትርጉም ያለው ነው፡፡ እግዚእብሔር አምላክ አትግደል በማለት ሲያዝ ማንም ሰው ራሱንም ሆነ ሌላውን ሰው መግደል የማይችል መሆኑን የሚያመለክት ነው፡፡ ይህም በማንኛውም ምክንያት የትኛውንም አይነት ግድያ የሚከለክል ትዕዛዝ ነው፡፡ ኃጥያት በማሰብ፣ በመናገርና በማድረግ እንደሚፈፀምና ሁሉም ኃጥያት እንደሆነ ሁሉ ግድያም የሚጀምረው በማሰብ በመፈለግና በመመኘት ነው፡፡ መግደል በምድርም በሰማይም የሚያስፈርድ የጭከና ተግባር ነው፡፡ ሕይወትን ለማጥፋት መንፈሱን ያስጨከነ ሰው ለሌሎች ሕግጋት ሕሊናውን ማስገዛት አይችልም፡፡ እግዚእብሔር አምላካችን የመግደልን ኃጥያት በእጅጉ ይጠላል ሰውም ይህን አጸያፊ በደል አጥብቆ ሊጠላውና ሊሸሸው ይገባል፡፡ ከቅጣት ለመዳን ብቻ ሳይሆን በደሉ እንዳይፈፀም ከሩቅ መከላከል ይኖርበታል፡፡ ጌታችን መድኃኒታችን ኢየሱስ ክርስቶስ ይህን ቃል ተርጉሞ ያስተማረው ‹አትግደል› የሚለውን እንዳለ በማስቀመጥ ሳይሆን በወንድሙ ላይ ሕሊናን የሚነካ ልብን የሚያሳዝን ከክብር የሚያሳንስ፣ ክፉ ስድብ የሚሳደብ ሁሉ በነፍሰ ገዳይ ላይ የሚፈረድ ፍርድ የሚጠብቀው መሆኑን የሚያረጋግጥ ነው፡፡ ማቴ ፭÷፳፪
፮. አታመንዝር ዘፀ &÷%4
በዚህ ዓለም ለሕይወት የሚያስፈልገውን የምድርን በረከት ለማግኘት በሚመጣውም ዓለም የምታልፍ ርስት መንግስተ ሰማያትን ለመውረስ እግዚእብሔር በሠራው ሥርዐት ተጠብቆ መኖር ያስፈልጋል፡፡ አተመንዝር የሚለው ትዕዛዝ አትግደል ከተባለው የሰውን ሕይወት በማክበር ግዴታ ቀጥሎ የአንድን ሰው የቤቱን ሰላም፣ የህሊና ነፃነቱን ለማክበር የተሰጠ ሕግ ነው፡፡

ዝሙት ሥጋንም፣ ነፍስንም፣ መንፈስንም የሚጎዳ የነውርና የርኩሰት ሥራ ነው፡፡ ዝሙት ከፍትወት ይመነጫል፡፡ ፍትወትም ዝሙትን ከማሰብና ከመውደድ ከሰውነት የሚፈጠር የስጋ ባህሪይ ነው፡፡ ፍትወት (የዝሙት ፈቃድ) ሰዎችን በውስጣቸው የሚዋጋ ከቅድስና ሥራ የሚያርቅ፣ ለነፍስና ለስጋ ጤንነት ጠንቅ ለሚሆኑ ችግሮች የሚጋብዝ በሰውነት ሰልጥኖ የሚጎዳ ጠላት ነው፡፡ 

የፍትወትን ኃይል መቋቋም የማይቻልና የስጋ ፍላጎቱን መግታት የተሳነው ሁልጊዜ የዝሙት ምርኮኛ ነው፡፡ ሕሊናውን የፍትወት ሜዳ አድርጎ ለዝሙት ምርኮ እጁን የሰጠ ሰው በዝሙት ምክንያት ለሚመጣ ችግርና ፈተና ሁሉ የተገለጠ ነው፡፡

የሴሰኝነት ተግባር ሰውን በብርቱ የሚጎዳ ስለሆነ ‹አታመንዝር› ተብሎ የተሰጠውን የሕያው አምላክ በማድረግ አስቀድሞ ነብያት ኋላም ሐዋሪያት አመንዝራነት የሚያስከትለውን ጥፋትና የሚያደርሰውን ጉዳት በተመለከተ በሰፊው ዘርዝረው አስተምረዋል፡፡ 

‹‹ሥጋችሁን እንደ መሳሪያ አድርጉ ነፍሳችሁን የሚዋጋውን የሥጋችሁን ፈቃድ ታርቁ ዘንድ እማልዳችኋለሁ›› 1ኛ ጴጥ 2÷%1
‹‹እንግዲህ የጨለማን ሥራ እውጥተን የብርሃንን ጋሻ ጦር እንልበስ በቀን እንደምንሆን በአግባቡ እንመላለስ በዘፈንና በስካር አይሁን በዝሙትና በመዳራት አይሁን…… ምኞቱን እንዲፈፅም ለሥጋ አታስቡ›› ሮሜ %3÷%2-%4
7. አትስረቅ ዘፀ &÷%5
ይህ ሕግ ማንም ሰው በሀብቱ በንብረቱ ያለውን የባለቤትነት መብትና ነፃነት በሌለው ሰው እንዳይሰርቅ እንዳይቀማ፣ የሚያስከብር፣ የሚከላከል ነው፡፡ ከሃይማኖታዊ ሰብዓዊ የግብረገብ (የስነ ምግባር) ህጎች ውጪ በሚዛንና በስፍር፣ ልውውጥና በግብይት፣ የሚፈፀመውን የተዛነፈ አሠራር፣ የተበደሩትንና የተዋሱትን አለመመለስ፣ በመያዣ የተቀበሉትን ሀብት ንብረት መካድ መንጠቅና ማስቀረት፣ የሰራተኞችን የጉልበት ዋጋ መቀማት …ወ.ዘ.ተ. ሁሉ አጠቃሎ የሚከለክል ሕግ ነው፡፡ያልሠሩትንና ያልደከሙበትን የሌላ ሰው ሀብት ንብረት መስረቅ መቀማት እንደ ነፍስ መግደል የሚያስቆጥር ጥልቅ ኃጥያት ነው፡፡ በክርስቶስ ስም የተጠራ ክርስቲያን ሀብቱን ንብረቱን ለሌላው ይሰጣል ያካፍላል፣ በሕይወቱም እንኳን ተላልፎ እስከ መሞት ሌሎችን ይረዳል ይታደጋል እንጂ አይሰርቅም፣ አይቀማም፣ አያታልልም፡፡ በሐሰተኛ ሚዛን አይበድልም፡፡ ጊዜን፣ ሀብትን፣ ሥልጣንና ዕውቀትን የመሰለውንም ሁሉ ሽፋን (መሣሪያ) አድርጎ እጅ መንሻ መቀበል፣ አራጣ (ወለድ) መብላት እግዚአብሔር ዘንድ የሚያስጠይቅ መሆኑ በዚህ ሕግ ተካቶ ተገልጿል፡፡ ዘፀ &2÷&5፣ ኢዮ %5÷፴ 4፣ መዝ %4÷%5፣ 1ኛ ቆሮ 6÷%
8.  በሐሰት አትመስክር ዘፀ &÷%6
ሐሰት የእውነት ተቃራኒ ነው፡፡ የሆነውን አልሆነም፡፡ ያልሆነውን ሆነ ብሎ አገለባብጦ መናገር ወይም እውነቱን ሀሰት፣ ሀሰቱን እውንት ነው ብሎ ማለት ነው፡፡ ሐሰት ተናጋሪውን ያቀላል፣ አመኔታን ያሰጣል ከእውነት ሚዛን ያወጣል፡፡ በሐሰት አትመስክር የተባለው ሕግ ሰዎች ሐሰት በመናገር፣ ሐሰት በመመስከር ንጹህ ደም አሳልፎ በመስጠት እንዳይጎዱ ለመርዳትና ለመጠበቅ የተጻፉ ሲሆን በሌሎች መጻህፍትና አንቀጾች በየገፁ የተመለከቱ ጥቅሶች ሁሉ ሰው ከዚህ ራሱንም ሌላውንም የሚጎዳ ክፉ ልምድ እንዲጠበቅ ይመክራሉ፤ ያስተምራሉ፡፡ የሐሰት ተናጋሪዎችን ብቻ ሳይሆን ሐሰተኛ ወሬ የሚቀበሉትንና በሐሰት ወሬ የሚመኩትን ሁሉ ይመክራሉ፣ ያስተምራሉ፣ ያስጠነቅቃሉ፡፡

9. የባልንጀራህን ቤት አትመኝ ዘፀ &÷%7
ክፉ ምኞት አትግደል፣ አትስረቅ፣ አታመንዝር… የሚሉትን ተዕዛዛት ለማፍረስ የሚያነሳሳ የድፍረትና የአመጻ ሥራ እንዲፈፀም የሚያነሳሳ ጥንስስ ነው፡፡

ምኞት ፈቃድን በመግዛትና ባለመግዛት መካከል በሕይወት ውስጥ የሚደረግ የህሊና ትግል ነው፡፡ በሰው ልብ የሚበቅልበት ስፍራ ከተሰጠው እያደገና ሥር እየሰደደ ከሄደ ለመውሰድ የሚደረገው ፍልሚያ ቀላል ጉልበት የሚበግረው አይሆንም፡፡ በመጣል የሚያደርገው ትግል የሚጥል ይሆናል፡፡ የምኞት እስረኛ (ምርኮኛ) በሚያደርገው ደካማ ፈቃድ እየተጎተተ በኃጥያት እስር ቤት ሲማቅቅ ይኖራል፡፡ ምኞት ከሚያመጣው ችግር መዳን የሚችለው የሰውን ባህሪይ መርምሮ የሚየውቅ ፈጣሪ አስቀድሞ ‹አትመኝ› እንዳለ በልቡና ምኞት የሚበቅልበት ቦታ ባለመስጠት በሩቅ በመከላከል ነው፡፡
%. ባልንጀራህን እንደራስህ አድርገህ ውደድ ዘሌ %8÷%8
ለሰው ልጅ የሕይወት መመሪያ ሕግን የሰራ እግዚአብሔር ‹‹ከእኔ በቀር ሌላ አምላክ አይኑርህ›› የሚለውን ተዕዛዝ መሠረት አድርጎ እንደ ሞገስ ያስቀመጠው ‹‹ባልንጀራህን እንደራስህ ውደድ›› የሚለውን ነው፡፡ እነዚህን ሁለት ተዕዛዛት ለሰው ልጆች ሰማያዊ ህይወት መሠረት ጉልላት ናቸው፡፡ የሕይወት መሠረት ‹‹እግዚአብሔር አምላክህን በፍጹም ልብ በፍፁም ነፍስ በፍፁም ሀይል በፍፁም ሀሳብ መውደድ ነው፡፡ በዚህ መሠረት ላይ ጉልላቱ ባልንጀራን እንደራስህ ውደድ ነው፡፡ እነዚህ ተዕዛዛት ፍቅረ እግዚአብሔርና ፍቅረ ቢጽ በመባል ይታወቃሉ፡፡ ትልቁ የክርስቲያኖች ሥነ-ምግባር ትምህርት የሚነሳው ከዚህ ነው፡፡ እግዚአብሔርን በፈጣሪነቱ በመጋቢነቱና በፈታሒነቱ ማወቅ ማመን እርሱን ብቻ ማምለክ ማክበርና መውደድ ከዚሁ ጋር በአርአያውና በምሳሌው የፈጠረውን ሰው ማክበር እንደራስ አድርጎ መውደድ፡፡ ‹‹ከሁሉ በፊት እርስ በእርሳችሁ አጠብቃችሁ ተዋደዱ፡፡›› 1ኛ ጴጥ 4÷8

እንደራስ መውደድ የተባለው አንቀፅ ያለበቂ ምክንያት አልተጠቀሰም፡፡ ሰው ራሱን ይወዳል፡፡ ባልንጀራን የመውደድ ተግባራዊ መለኪያ ልክ ራስን ከመውደድ ጠባይ አንፃር ተመልክቶ የተቀመጠ ነው፡፡ ይህ ደግሞ ከማንኛቸውም ነገር መለኪያ መስፈሪያ በላይ ክብደት ያለው ነው፡፡

እውነተኛ ፍቅር ይህ ጠላት፣ ያ ወዳጅ አያሰኝም፣ ያንዱን ሥራ ከሌላው አያመዛዝንም፡፡ ስጦታ መጠቃቀምን አያሻም፡፡ በጥቅሉ ስንመለከተው በአርአያ ሥላሴ የተፈጠረ የሰውን ዘር ሁሉ ማንንም ከማን ሳያበላልጡ እኩል በሆነ ፍቅር መመልከት ማክበር ባልንጀራን መውደድ መሆኑን ማጤን ያስፈልጋል፡፡ ‹‹ነገር ግን መጽሐፍ፡- ባልንጀራህን እንደ ራስህ ውደድ እንደሚል የንጉሥን የእግዚአብሔርን ትዕዛዝ ብትፈፅሙ መልካም ታደርጋላችሁ፣ ለሰው ፊት ግን ብታዳሉ ኃጥያትን ትሠራላችሁ ህግም እንደተላላፊዎች ይወቅሳችኋል፡፡›› ያዕ 2÷8-9 

1. 3  ሕግጋተ ወንጌል 

በሕግጋተ ወንጌል ዝርዝር በቤተክርስቲያን መምህራን ዘንድ የተለያዩ አመለካከቶች አሉ፡፡ አንደኛው ወገን በማቴዎስ ወንጌል 5÷&2-፵5 የተዘረዘሩትን በመውሰድ እንዚህን ስድስቱ ሕግጋተ ወንጌል ናቸው በማለት የሚያስተምሩ ሲሆን በሁለተኛው ወገን ያሉት ደግሞ በማቴ &5÷፴5-፴፮ የተዘረዘሩትን ስድስት ጥያቄዎች በመውሰድ ሕግጋት ወንጌል እነዚህ ናቸው፡፡ በማለት ያስተምራሉ፡፡ ህግ ሲባል ለማድረግ የማዘዝና ከማድረግ የመከልከል ባህሪይ ያለው ከመሆኑ የተነሳና በማቴ 5÷&2-፵5 የተዘረዘሩት ሁሉ የህግ ባህሪያት ያላቸው ስለሆነ ሕግጋተ ወንጌል ሊባሉ ይችላሉ፡፡ በማቴ ፳፭÷፴፭-፴6 የተዘረዘሩትን ስንመለከት ደግሞ ከላይ የተጠቀሰውን የሕግ ባህሪይ አያንፀባርቁም፡፡ ስለሆነም ሕግጋት ከማለት ይልቅ ቃላተ ወንጌል ቢባሉ የበለጠ ተስማሚ ነው፡፡ በሌላ በኩል እነዚህን በማቴዎስ ወንጌል ምዕራፍ አምስት የተዘረዘሩትን በተናገረ ጊዜ መድኃኒታችን ኢየሱስ ክርስቶስ ሕግጋተ ኦሪትን ለመሆናቸው በቂ ማረጋገጫ ነው፡፡ ስለሆነም ሕግጋተ ወንጌል የሚሉት የሚከተሉት ናቸው፡፡

1. በወንድምህ ላይ አትቆጣ ማቴ ፭ ÷፳፪-፳፯
ይህ ሕግ ወንድም የሚለው የሰው ልጆች ሁሉ የሚመለከት መሆኑን ልብ ማለት ያስፈልጋል፡፡ ስለሆነም አንዱ በሌላው ላይ እንዳይቆጣ ታዝዟል፡፡ ከፍቅርና ከመተሳሰብ በቀር ቁጣ የእግዚአብሔርን ፅድቅ አይሰራምና፡፡ መቆጣት የሌላውን ሰው ስሜት የሚጎዳና ከቁጣው ድንገተኝነት የተነሳም ወደ ሌላ ከፍተኛ የስሜት ለውጥ ሊቀየር ስለሚችል ከመቆጣት መቆጠብ ተገቢ ነው፡፡

መቀጣት በሰው ላይ ከሚያደርሰው ጉዳት በተጨማሪ በእግዚአብሔር ዘንድ ኃጥያት በመሆኑ የሚያስከትለው ቅጣት አለ፡፡ መድኃኒታችን ኢየሱስ ክርስቶስ ‹‹እኔ ግን እላችኋለሁ በወንድሙ ላይ የሚቆጣ ሁሉ ፍርድ ይገባዋል፡፡…›› ማቴ 5÷&2 ስለዚህ ቁጣን ከራስ አርቆ በትዕግስትና በመተሳሰብ መኖር ለክርስቲያኖች ሁሉ የሚገባ ነውና ሁላችን ገንዘብ እናድርገው፡፡  
2. ወደ ሴት አትመልከት በልብህም አታመንዝር ማቴ ፭÷፳፯
ይህ ወደ ሴት በመመልከት በልቡና የሚያድረው ፍትወተ ስጋ ኃጥያት መሆኑን የሚመለከት ነው፡፡ ሴትን ማየት ሳይሆን ባዩአት ጊዜ ለፈቃደ ስጋ መመኘትን ነው እግዚአብሔር የማይፈቅደው፡፡ ዓይን ሁሉን ይመለከታል፣ ወደ ልቦና መዝገብ የሚልከው ግን ቀልቡ ያረፈበትን ነው፡፡ በዚህ አንጻር ሴትን በክፉ የኃጥያት ምኞት መመልከት አይገባም በልቡናም ለዝሙትና ለተራክቦ ማሰብ ታላቅ በደል ነው፡፡ የሀሳብ መድረሻ ተግባር እርሱም ዝሙት ነውና፡፡ ስለዚህም በማየት መዘዝ ከሚመጣ ውድቀት ለመዳን ይህን ሕገ ወንጌል በሚገባ መረዳትና ዓይነ ስጋ ብቻ ሳይሆን ዓይነ ልቡናንም መቆጣጠር ያስፈልጋል፡፡
3. ሚስትህን ያለ ዝሙት ምክንያት በሌላ ነውር አትፍታት ማቴ 5÷፴2
ይህ ህግ ጋብቻ የከበረና መንፈሳዊ አንድነት ፍጹምም ተዋህዶ ስለሆነ በተገኘው አጋጣሚና በተፈጠረ ችግር ሁሉ ሰበብ ሊናጋ የማይገባው መሆኑን የሚያመለክት ነው፡፡ መድኃኒታችን ኢየሱስ ክርስቶስ ‹‹ሰው አባቱንና እናቱን ይተዋል ከሚስቱም ጋር ይተባበራል ሁለቱም አንድ ስጋ ይሆናሉ… ስለዚህ አንድ ስጋ ናቸው እንጂ ሁለት አይደሉም እግዚአብሔር ያጣመረውን እንግዲህ ሰው አይለየውም›› ማቴ ፲9÷5-7 በማለት ያስተምረው ትምህርት የጋብቻን ታላቅነትና ሚስጥራዊ ትርጉም የሚያስረዳ ነው፡፡ በዚህ ትምህርት መሠረት ማንም ሰው ሚስቱን ለመፍታት አንዳችም ምክንያት የለውም፡፡

ይህን የከበረ አንድነት ማፍረስ በእግዚአብሔር ዘንድ ታላቅ በደልና ኃጥያት ነው፡፡ ፈጣሪያችን እግዚአብሔር ሀጥያት በሆነ ዝሙት ምክንያት ካልሆነ በቀር ጋብቻ እንዳይፈርስ አዛዝዟል፡፡ ስለሆነም መፋታት በተረጋገጠ የዝሙት ኃጥያት ምክንያት ካልሆነ በቀር የተወገዘ ነው፡፡ ስለዚህ በፈቃደ እግዚአብሔር አንድ የሆኑ ባልና ሚስት አንድነታቸውን አክብረው ሊጠብቁትና ከተቀደሰ ጋብቻ የሚለቀመውን መልካም ፍሬ በረከት ገንዘብ ለማድረግ መትጋት ይኖርባቸዋል፡፡ 
፬ ፈጽመህ አትማል ማቴ ፭*፴፬
ማንም ሰው በማንኛውም ጉዳይ ማረጋገጫ ለመስጠትና ባላንጣውን ለመርታት ወይም ተሟጋቹን ለማሳመን በማሰብ ሕገ እግዚአብሔርን ያፈርሳል፡፡ በማንኛውም ምክንያት ቢምል መማል ኃጢያት ነው፡፡ እንኳን በሐሰት በእውነት ነገር ቢሆን መሃላ ፈጽሞ የተከለከለ ነው፡፡ የሚምል ሰው የእግዚአብሔርን ስም ከንቱ ያደርጋል፡፡ ዘሌ ፲፱፥፲፪ 


መድኃኒታችን ኢየሱስ ክርስቶስ ‹‹ከቶ አትማሉ… ነገር ግን ቃላችሁ አዎን አዎን ወይም አይደለም አይደለም ይሁን ከእነዚህ የወጣ ከክፉ ነው›› በማለት ባስተማርነው ትምህርት መሃላን በጥብቅ ከልክሏል፡፡ ማቴ ፭፥፴፯ ስለዚህ የሚምል ሰው ክፉ የተባለው የጠላት ዲያቢሎስ ወገን መሆኑን በመረዳት ከመሓላ እንድንቆጠብ  ይህ ሕግ ያስተምረናል፡፡
፭. ክፉን በክፉ አትመልስ ማቴ ፭÷፴9

የዚህ ህግ ዋና መልዕክት ትዕግስት ነው፡፡ በመታገስ ወደ ኃጢአት ተግባር ሊያመራ የሚችለውን ሁኔታና ወደ ውድቀት የሚያደርሰውን የስጋ ግፊት መቆጣጠር ይችላል፡፡ በሌላ በኩል ይህ ሕግ በቀልን የሚቃወም ነው፡፡ ‹‹አትበቀሉ… በቀል የእኔ ነው ብድራቱን እመልሳለሁ ይላል ጌታ እግዚአብሔር በማለት ሐዋሪያው ቅዱስ ጳውሎስ ለሮሜ ክርስቲያኖች የጻፈው በወንጌል መድኃኒታችን ኢየሱስ ክርስቶስ ‹‹ክፉውን በክፉ አትቃወሙ›› በማለት ካስተማረው በመነሳት ነው፡፡ ክፉውን በክፉ አለመቃወም ማለት ክፉውን ነገር በክፉ ድል ለማድረግ አለማዘጋጀት፣ አለመቀበል ማለት ነው፡፡ ለዚህም ነው ቅዱስ ጰውሎስ ‹‹ለማንም ስለ ክፉ ፋንታ ክፉን አትመልሱ በሰው ሁሉ ፊት መልካም የሆነውን አስቡ፡፡ ቢቻላችሁም በእናንተ በኩል ከሰው ሁሉ ጋር በሰላም ኑሩ ተወዳጆች ሆይ ራሳችሁ አትበቀሉ ለቁጣ ፈንታ ስጡ እንጂ›› በማለት የተናገረው ማቴ 5÷፴9፣ ሮሜ %2÷%7-%9 ስለዚህ ክፉን በመልካም ማሸነፍ እንዳንሸነፍ ክፉውን ሃሳብ ከእኛ ማራቅ ይገባል፡፡ 

፮. ጠላትህን ውደድ ማቴ 5÷፵5

የዚህኛው ሕግ ዋና መልዕክት ደግሞ ፍቅር ነው፡፡ ይህን ሕግ የሰጠን መድኃኒታችን ኢየሱስ ክርስቶስ ጠላቶቹን በመውደድ እኛም እንዲሁ እንድናደርግ አስተምሮናል፡፡ ሰውን ሁሉ መውደድ የክርስትና ሕግ ነው፡፡ ይህ ሕግ ፍፁም የሆነው ደግሞ የሚያውቁትን ወዳጅ በማፍቀር ብቻ ሳይሆን ጠላትን በመውደድ በተግባር የተገለጠ እንደሆነ ነው፡፡ ስለዚህ ክርስቶስ ሁሉን በመውደድ በፍፁም ፍቅር እንደተገለጠ ክርስቲያኖች ሁሉ ደግሞ ሁሉን በመውደድ ፍፁማን እንድንሆን ይህ ሕግ ግድ ይለናል፡፡ ማቴ ፭÷፵6 


ከዚህ በላይ በአጭሩ የቀረቡት ስድስት ሕግጋት ወንጌል ሲሆኑ በዕለተ ምጽአት መድኃኒታችን ኢየሱስ ክርስቶስ ሰዎችን ሁሉ የሚመዝንባቸው ናቸው፡፡ 

ስድስቱ ቃላተ ወንጌል ደግሞ የሚከተሉት ናቸው፡፡

ሀ. የተራበን ማብልት ማቴ &5÷'5         መ. የታረዘን ማልበስ ማቴ &5÷'6

ለ. የተጠማን ማጠጣት ማቴ &5÷'5        ሠ. የታመመን መጎብኘት ማቴ &5÷'6

ሐ. እንግዳ መቀበል ማቴ &5÷'5           ረ. የታሠረን መጠየቅ ማቴ &5÷'6
በነዚህ ስድስቱ ቃላት አንፃር ክርስቶስ በሌሎች የተደረገውን ሁሉ ለእርሱ እንደተደረገ፣ ለሌሎች ያልተደረገውን ለእሱ እንዳልተደረገ በመቁጠር የምዕመናንን ምግባር የሚመዝን መሆኑን እንገነዘባለን፡፡ በክርስቶስ ክርስቲያን የተባሉ የሰው ልጆች ሁሉ ማንንም ከማን ሳይለዩና ሳያበላልጡ፣ ሳይንቁም እነዚህን ስድስቱን ምግባራት ለሁሉም በእኩል ሚዛን መፈፀም ይኖርባቸዋል፡፡ መድኃኒታችን እየሱስ ክርስቶስ ሕግጋተ ወንጌልን በመጠበቅ ቃላተ ወንጌልን ለመፈፀም እንድንችል በቸርነቱ አይለየን እመቤታችን ቅድስት ድንግል ማርያም በአማላጅነቷ ትደግፈን አሜን፡፡ 
1.4 ጾም ምንድን ነው?
ጾም በፊደላዊ ትርጉም ጾመ፣ ተወ፣ ታቀበ ካለው የግእዝ ግሥ የተገኘ ቃል ነው፡፡ የቃሉ ፍቺ ምግብ መተው መከልከል መጠበቅ ማለት ነው፡፡ ቃሉ በዕብራይስጥና ሱርስት ቋንቋዎች ጾም ሲባል በአረብኛ ደግሞ ጻመ በመባል ይጠራል፡፡ ስለዚህ ጾም ለክፉ ሥራ ከሚያነሳሱ የምግብ አይነቶች በቤተክርስትያን የሥርአት መጽሐፍት ከተወሰነ ግዜ ሳያጓድሉ መከልከል ወይም ለተወሰነ ጊዜና ሰዓት ሰውነት ከሚፈልጓቸው ነገሮች ሁሉ መወሰን (መታቀብ) እንዲሁም ስኬታማ መንፈሳዊ ሕይወት ከሚያደናቅፉ ማናቸውም እኩይ ተግባር መራቅና መከልከል በራሱ ወደ እግዚአብሔር መጓዝ የሚቻልበት ነው፡፡

ጾም ከመንፈሳዊ ተጋድሎዎች አንዱ ነው ለሥጋም መንፈሳዊ ልጓም ነው፡፡ ጿሚ ሰው ፈቃደ ሥጋውን እየገታ ነፍሱን የሚያለመልምበት ስንቅ ነው፡፡ ራስን መግዛት ስሜትን መግራት ጸጋን መጠበቅ ራስን መሆን የሚቻልበት ትልቁ መንፈሳዊ ቁልፍ ጾም ነው፡፡ ይልቁንም ራስን መግዛት ሥጋ ሳይሆን የመንፈስ ፍሬ ነው፡፡ ዘፍ ፪፥ ፲፣  ዘፍ ፫፥፴፩
        ጾም የአምልኮት አንድ መገለጫ ነው፡፡ ጾም ማለት የክርስቶስን ሙሉ ኃይል በመጠቀም ጠላትን በቁጥጥር ሥር የምናውልበት መንፈሳዊ መሣሪያ ነው፡፡
  
ለእግዚአብሔር መጋዛታችንን  የምንገልጽበት ከብዙ የጽድቅ ምግባራት አንድ ጾም ነው፡፡ መዝሙረኛው ዳዊት ‹‹ተቀነዩ ለእግዚአብሕር በፍርሃት›› መዝ ፪፥፲፩ ለእግዚአብሕር   በፍርሃት  ተገዙ ይላል፡፡  ስንጾም ለእርሱ ያለንን ተገዥነት እየገለጽን  ነው እርሱ አምላካችን ነው፡፡ ትን ኢሳ ፵፬፥፯

 ጾም ሥራን አገልግሎትን በመንፈሳዊ መልኩ ከእግዚአአብሔር  ጋር ያገናኛል፡፡  እሱ ከኛ  ጋር ሲሆን ደግሞ ሥራችን ሁሉ ይባረካል  በአገልግሎታችንም እግዚአብሔር ከኛ ጋር ይሆን ዘንድ የአምላካችንን  ልብ ያራራልናል፡፡ በጾም  የሚጀመረው አገልግሎት ብቻ  አይደለም፡፡

· ምስጢረ ጥምቀት የሚፈፀምለት ሰው ጾም ነው ሥርዓ የሚፈጸመምለት ፣ ምስጥር ጥምቀት የሚፈጥሙ ካህናትና  የክርስትና አባት ጶመው ነው ሥርዓቱ የሚፈፀመው››

·  ቅዱስ ቁርባን ከመቀበላችን በፊት  እንጶናለን፣

·  የክህነት ምስጢር የሚፈጸንለት ሰው ጶም ነው ክህነትን  የሚቀበለው፡፡ እርሱ ብቻ ሳይሆን  ክህነትን የሚጠውም  ሊቀጳጳስ ይጶማል፡፡

· በንሰሀ የሚመለሱ ሰዎች ይጶማሉፐም የተጋድሎ ሕይወት ነው፡፡ ከሰይጣን ጋር  የሚደርግም ውጊያ ነው፡፡ ጌታችን ኢየሱስ ክርስቶስ በገዳመ ቆሮንጦስ ጶምን ባርኮ ሰጥቶናል፣ ደግሞም አርአያ ሆኖናል፣ ሲጶምም በሰይጣን  ተፈትኗል፡፡ ይሁን እንጂ ጠላትን ድል ነስቶ ከፊቱ አሰወግዶታ፡፡ ማቴ ፬፥፩-፲ ሊያውም  የእግዚአብሔር ልጅ  ከሆንክ እያለ ነብረ የፈተነው ኣሬም  ሰይጣን የእግዚአብሔር ልጅ መሆናችንን ሰለሚያውቅ አብእቶ ይፈትነናል፡፡ ጶም  ከሥጋ ፈቃድ በላይ ከፍ ለማለታችን ማረጋገጫ ነው፡፡ በመንፈስ ጠንካራ መሆን የሚመጣው ከጾም  ነው፡፡ በጾም  የተጠቀሙ ሰዎች፡-

·  አብርሃም  የሥላሴን አንድነት ተቀበለ ዘፍ ፲፷

·  ሙሴ ጽላተ ሕጉን ከጌታ ዘንድ ተቀበለ ዘፍ፴፬፥፴፭

· ንጉስ ዳጽ  ሥርየተ ኀጢአትን አገኘ

· መንሳየነነዌ ሰዎች  ቸእሳት ከመለብለብ ዳኑ ትን .ዮና፫፥፭-፲

· ዲያቢሎስን  ድል ት ይቻላል፡፡ ማቴ ፬ ፥፩ ፲፩

· በአጠቃላይ ጾም የነገሮች ሁሉ መጀመሪያ ነው፡፡ ጌታችንም የሥራ ሁሉ መጀመሪያ  ያደረገው ጾም ነው፡፡(ማቴ ፲፯፥ ፶፱፼

የጾም አስፈላጊነት

የጾም አስፈላጊነት በመጀመሪያ እራሳችንን ካላስፈላጊ  ነገሮች ሁሉ እናርቃለን (እንቆጠባለን)  እንዲሁም በበጎ ምግባራት ከመታጽም ባሻገር ወደ ጽድቅ መንገድ እንጓዛለን፡፡ ከዚህም በተጨማሪ የሲያቢሎስ የምቀኝነት መንፈስ ወደኛ እንዳይመጣ አጥር ይሆነናል፡፡ 
የጾም ጥቅም
እንደ ቅዱስ ቼፍሬም አባል ጾም የነፍስ ድግስ (ክብረበአል)ነው፡፡ጾም ነፍስን ባለ ጸጋ ታደርጋልች፡፡አእምሮን ንጹህ ከማድረጉም ባሻገር በጠላት ላይ መንፈሰ ጠንካራ ያደርጋል፡፡ጾም ከሌኮች ምግባራት ጋር ወደ ዘለአለም ህይወት ይመራናል፡፡አንድ ሰው በጾመ ቁጥር በመንፈሳዊ ሕይወት እያደገ ነው፡፡

ጾምን የተለማመዷት ሰዎች ውጊያን ስለሚያውቋት ለሰይጣን ቶሎ ሲበገሩ አይታዩም፡፡የሚመጣባቸውን መንፈሳዊ ጦርነት ሁሉ እንዴትና በምን መመለስ እንዳለባቸው ያውቁታል፡፡በሆዱ ብኩርናውን እንደሸጠ እንደ ኤሳው ወንድማቸውን ላይ ፈጥነው ሰይፍ አያነሱም‹‹የእነሱ ሰይፍ የመንፈስ ቅዱስ ነው››(ኤር 6÷%7 )፡፡

ክርስትያን በሰይጣንና በሠራዊቱ ላይ ጠንካራ ነው፡፡ስልጣንም አለው (ዮሐ 1÷%7) ምክንያቱም የክርስትያን ሕይወት በጾምና በጸሎት የታጀበ ስለሆነ ነው፡፡ በአጠቃላይ በጾምና በጸሎት የተደገፈ አንድን ክርስትያን ጠላት እንደተራራ ገዝፎ ቢመጣበት እንኳን እርሱ ግን በጠላት ላይ ብርቱ ነው፡፡

· የጾም ጥቅም ሥርየት ያሰጣል

· መንፈሳዊ ኃይል ይሰጠናል

· መንፈሳዊ ሞገስ ያሰጠናል 

· አገልግሎታችንን ይባርካል 

· መንፈሳዊ ለውጥ ያመጣል 

· ወደ እግዚአብሔር የምንመለስበት ደገኛ ሥርአት ነው፡፡(መጽ ኢዮብ ፪፥፲፬)  ‹‹አሁንስ ይላል  ‹‹እግዛአብሔር በፍጹም  ልባችሁ በጾም በለቅሶና  በዋይታ ወደ እኔ ተመለሱ›› ጾም  ወደ እግዚአብሔር ለመመለስ ያለንን የልብ መነሳሳት እውነተኛ ያደርገናል፡፡

· ዘላለማዊ ስም  ይኖራናል፡፡

· ለሰው እንድንራራ ያደርገናል፡-  በዚህም  ደግሞ  ኢየሱስ ክርስቶስን ይመስለዋል (ዕብ ፬፥፲፭) ‹‹ በድካማችን ሊራራልን የማይችል ሊቅ ካህናት የለንም›› ኢየሱስ ክርስቶስ ድካማችንን ሁሉ የሚያውቅልን የሚራራልን ድንቅ አምላክ ነው፡፡ ሚስጥርን የሚገልጥ የሚስጢር ባለቤት እግዚአብሔር ነው፡፡

የጾም አይነቶች

የጺም አይነቶች ሦስት ሲሆኑ

፩ኛ. የአዋጅ ጾም

፪ኛ. የንስሃ ጾም

፫ኛ .የግል ጾም ናቸው፡፡

፩ኛ. የአዋጅ ጾም
የአዋጅ ጾም የሚባለው ለህዝብ (ልምእመናኑ) ተነግሮ ሕዝብ  ሁሉ አውቆት በአንድነት የሚጾሙት ነው፡፡ በአዋጅ ጾም  አንድ  ሰው እድማለሁ ቢል በውስጥ  እስካልታበየና እስካልተመካ ድረስ ጾምን ሰበክ እንጂ  ውዳሴ ከንቱ አምጥቶበት ዋጋ አያሳጣውም፡፡ በብሉይም በሐዲስም የአዋጅ  ጾምን በምጠቀም ከልዑል እግዚቸብሔርሰ አንድ ጸጋንና በረከትን ለማግኝትየበቁ አያሌ ነቸው፡፡ አብይ ጾም የሚሉት ሰባት ነቸው፡፡
፩. አብይ ጾም፡-አብይ ጾም  የጌታ ጾም ስለሆነና ታላላቅ የሰይጣን ፈተናዋች ድል የተነሰባት ዛሬም  ክርስቲያኖች ጌታ አርአያተከትለው ሰይጣንን ድል የሚነሱበት ጾም ነው፡፡

አብይ ጾም  ከሌሎች  አጽማዋት ታላቅ ጾም በመባል ይታወቃል፡፡ በአብይ ጾም ውስጥ ፰ ሳምንት ይኖራሉ፡፡ ከነዚህም ቀኒች ውሰጥ፣ ፯ቅዳሜ፣፷ እሁድ ይገኛሉ፡፡ እነዚህም ፲፭ ቀናት ሲሆኑ ከጥሉላት/ ከፍስክ ምግቦች/ እንጂ ከእህል ከወሃ ሰለማይጾሙ እንዚህ ቀናት ሲቀነሱ ፵ ቀን ይመጣል፡፡

ጌታችን የጾመው ፵ቀንና ፵ ለሊት ሲሆን እኛ ግን አሁን የምንጾመው፶፭ቀናት ነው፡፡ ይኸም በብዙዎቹ ዘንድ ሲተች ይሰማል፡፡ በመሰረቱ እንኳን ፶፭ ቀንና አመትም ብንፆም  እግዚአብሔር በፀጋላይ ፀጋ ይጨምራል እንጂ አያስኮንነንም፡፡ በአብይ ጾም ውስጥ የሚገኙ ስምንት እሁዶች ስያሜ አላቸው፡፡

· ዘወረደ፡- አምላክ ከሰማይ ሰማይ  መውረዱን ከእመቤታችን መወለዱን የሚያስታውስ ነው፡፡

· ቅድስት ፡- ስለ ሰንበት ቀድስና ጌታ በምኩራብ ያስተማረበት (ያስረዳበት)ነው፡፡

· ምኩራብ ፡- ጌታ በምኩራብ እየገባ ድውያንን መፈወሱን  የሚያሳስበን ነው፡፡

· መጻጉእ፡- ጌታ ፴፰ ዓመት በደዌ ዳኛ በአልጋ ቁራኛ ሲሰቃይ የነበረውን ሰው ማዳኑንና ሌሎች በሽተኞች የፈወሰ መሆኑ የሚነገርበትነው፡፡

· ደብረ ዘይት፡- እኩለ ጾም ነው፡፡ ጌታ በደብረ ዘይት ለደቀ መዛሙርቱ ዳግም የመምጣቱን ሚሥጢር የተናገረበትን የምናስብበት ነው፡፡ ጌታም በዳግም ምጽአት የሚመጣው በደብረዘይት ነው፡፡ 

· ገብረ ሔር፡- ቸር መልካማ ባሪያ ማለት ነው፡፡ መልካም የሰራ ሁሉ በጎ ዋጋ እንዳለው የሚሰበክበት ነው፡፡

· ኒቆዲሞስ፡- በጥምቀት አማካኝነት ዳግም መወለድ እንደሚገኝ ጌታ ያስተማረበትን የምናስብበት ነው፡፡

· ሆሳዕና፡- ማለት መዳኒት ማለት ነው፡፡ጌታን ሆሳእና በአርያም እያሉ ያመሰግኑበትና በቤተ መቅደስ ይሸጡ ይለወጡ የነበሩትን ያስወጣበትን የሚያስታውስ ነው፡፡

፪. ጾመ ሐዋሪያት፡- ይህ ጾም ሐዋሪያት መንፈስ ቅዱስን ተቀብለው የወንጌል ትምህርት ወደ አለም ከማሰራጨታቸው በፊት አምላካቸውን አብነት በማድረግ የስራቸው መጀመሪያ ያደረጉት ጾም ነው፡፡

፫. ጾመ ስብከት፡- ይህ ጾም ክርስቶስን የሚጠባበቁ አበው እነ ኢሳያስ ፣ እነዳንኤል መሳሰሉት የጾሙት ሲሆን ጾመ ነብያት ተብሎ ይታወቃል፡፡

፬. ጾመ ፍልሰታ፡- ይህን ጾም ለመጀመሪያ ጊዜ የጾሙት ቀዱሳን ሐዋርያት ሲሆኑ የእመቤታችን መቃብር ውስጥ የእመቤታችንን አስከሬን ስላጡት የጾሙት ነው፡፡ ከዚያም እመቤታችን ነሐሴ ፲፮ቀን ተገልጦጣ ወደ ሰማ ማረጓን ነግራቸዋለች፡፡ 

፭. ጾመ ድህነት፡-  ይህ ጾም የረቡዕና የአርብ ጾም ነው፡፡ ከሌሎች እለታት ተለይተው ረቡእና አርብ የሚጾሙባቸው ምክንያቶች 

· ረቡእ፡- አይሁድ የጌታን ምክረሞቱን የፈጸሙበት (የተመካከሩበት)ስለሆነ እኛም ከክፉ ምክር ሃሳብ አርቀን እያልን እንማጸናለን፡፡

· አርብ፡- ጌታችን ኢየሱስ ክርስቶስ በመልእልተ መስቀል የተሰቀለበት በመሆኑ መከራውን ፣ሞቱን ፍቅሩን እያሰብን እንጾማለን፡፡
፮. ጾም ነነዌ፡- ይህ  ጾም  መሠረቱን  የነነዌ ሰዎች  ጾሙት ነው፡፡ ዛሬም እኛ  በኃጢአታችን ብዛት እንዳንጠፋ ጌታ ምህርቱን  ይስጠን ዘንድ የምንለንበት ጾም ነው፡፡

፯. ጾም ገሀድ፡- ገሀድ ማለት መገለጥ መታየት ማለት ነው፡፡ ሰው ሆነው አምላክ በአለም ሲኖር ፴ አመት እስኪሆነው ድረስ ሰው ሆነወ እግዚአብሔር ወልድን አምላክ በአለም ሳያውቁ ከኖሩ በኃላ በ፴ አመት እደሜው በባህረ ዮርዳኒስ በእደ ዮሐንስ ሲጠመቅ አብ  በደመና ሆኖ  የምወደው ልጄ ይህ ነው በማለቱ መንፈስ ቅዱስ በእግብ አምሳል በራሱ ላይ  ሲያርፍ መታየቱ፣ ነቢት ይወርዳልነ ይወላዳልነ ይጠመቃል፣ ይስቀላል፣ ይሞታል፣ ይነሳል በለው የተናገሩለት መሲህ (ነቢይ) እርሱ መሆኑ ተገልጦል፡፡

፪. የንስሐም ጾም

ምዕመናን ከመንህረ ንስሃቸው ጋር ተመካክረው በአንቀጸ ንስሃ መሠረተ ቀኖና ሲሰጣቸው የሚፈጽሙት ጾም  ነው፡፡ ቀኖናውን የሚፊጽሙት ማንም ሳያውቅባቸው ብቻቸውን ስለሆነ በግል ጾመረማሽፅ ይካተታል፡፡ ንስሃ አባቱ የሰጡትን ቀኖና  እስኪፊጽም እራስን በመለየት  ሱባኤ በመያዝ  ፈጣሪው የቀደመ ኃጥአቱን ይቀር እንዲለው ሥርየት እንዲሰጠው በእንባ ይማጸናል ይቅርታ ጥጠይቃል፡፡(መዝ ፮፥፩-፲) ይህ ሰው መጾሙን ካሳወቀ ግብዝነትና ከንቱ ውዳሴ ይሆንበታል፡፡

፫. የግል ጾም

እግዚአብሔር ኃይሉንና ብርታቱን ምዕመናን በግል ውይም በሰውር የሚጾሙት ነው፡፡ ይህም በተለያየ መልኩ ሊሆን ይችላል፡፡ ከአዋጅ ጾም ጋር ግን አንድ መሆን  አይገባውም፡፡ የፍቃድና የንስሃ ጾም ተብሎ በ፪ ይከፈላል፡፡

·  የንስሃ ጾም ከላይ እንደጠቀስነው ሲሆን
·  የፍቃድ ጾም በዝግ (በማህበር) ሊፊጸም ይችላል፡፡ አንድ ምዕመን በፍቃዱ በግል ወስሞ ሊጾም ይችላል፡፡ በመሆኑም የሚጾም በራስ ተነሳሽነት በዋሻ ገብቶ ( በገዳም)በተለያየ ሥፍራ እራሱን ለይቶ የሚጸልይ የሚጾም ከሆነ ዘጋ ይባላል፡፡ ዘጋ የሚያሰኘው ጾም አስኪፈጸም ስራስ ከሰዋች ሳይገናኝ  ይቆይና ነው፡፡ የሚጸምየውም ሆነ የሚመገበው ብቻውን  ነው፡፡ መዝሙርኛው ዳዊት እንዲህ ብሏል ‹‹ እንደ ምድረበዳ እርኩም መሰልሁ፣ በፈረስም ቤት እብደ ጉጉት ሆንሁ›› እንዲል (መዝ ፻፩፥ ፷፯)
፩.፫ ጸሎት

ጸሎት ምንድ ነው? ጸሎት ማለት ጸለየ ከሚለው የግእዝ ሥረወ ቃል የተወሰደ ሲሆን ጸለየ ማለት ለመነ ፣ዘመረ ማለትን ሲገልጽ ጸሎት ማለት ልመና፣ ምስጋና ዝማሬ ማለት ነው፡፡ ልመናው ዝማሬው ሁሉ የሚቀርበው ወደ ፈጣሪ ሁሉን ደሚመግብ ልዑል እግዚአብሔር ስለሆነ በአንድ አንቀጽ ጸሎት ሲገለፅ ከእግዚአብሔሰር ጋር መናጋር ማለት ነው፡፡

ጸሎት ሰው ከፈጣሪው ጋር የሚገኝበት ችግሩን ገልጾ በህይወቱ የሚስፈልገውን ከሰጭው እግዚአብሔር ሚይቀቅበት የፈጣሪውን ሥራ እያደነቀ ልግስናው ቸርነቱን እያሰበ የሚያመስግንበት ፍጽም ጌታነቱን አወቆ በደሉን አምኖ እየተናዘዘ ምህርትን የቅርታንና የኃጢቱን ሥርየት የሚጠይቅበት ነው፡፡ 

ጸሎት ለማን? ወደ ማን?

ፀሎት የሚቀርበው ለእግዚአብሄር ነው፡፡ በተጨማሪም ወደ እመቤታችን፣ ወደ ቅዱሳን መላዕክት ጻድቃን እንዲማልዱን እንጸልያለን፡፡ አቤቱ በጽዮን ለአንተ ምስጋና ይገባል ለአንተም ፀሎት ይቀርባል፡፡ (መዝ ፺፬(፺፭)፩-፪) ለምኑ ይሰጣችኋል ፈልጉ ታገኙማላችሁ መዝጊያን አንኳኩ ይከፈተላችኋል ሁሉን ይቀበላል የሚፈልግ የገኛል ብሎ ጌታ በቅዱስ ወንጌሉ የሰጠውን ትምህርት መሰረት በማድረግ እኛ ለልጆቻችን መልካም ስጦታ ለመስጠት እንደምንወድ በሰማያት በልዕልና ያለው አባታችን መልካሙን ስጦታ ሁሉ ሊሰጠን የታመነ ስለሆነ ነው፡፡ (ማቴ ፯÷፲፩ ሮሜ ፲÷፴፪) በህይወታችን ጉዞ በሚያጋጥመን ችግር፣ ፈተና ሁሉ የሚያስፈልገንን ነገር ሁሉ የምንጸልየው ወደ አምላካችን ነው፡፡ በመከራህ ቀን ጥራኝ አድንሃለጉ አንተም ታከብረኛለህ (መዝ ፵፱/፶÷፲፪) ነገር ግን ፀሎታችንን በአምነት የፀና መሆን ይገባዋል (ሉቃ ፲፩÷፭-፲፫)

እንዴት መፀለይ ይገባል

ጸሎታችን ተቀባይነት እንዲኖረው ህሊናን ሰብስቦ መቅረብ ይገባል፡፡ይኽውም በ3 ይከፈላል፡፡

1.የምስጋን ጸሎት 

2. ልመና

3. መደምደሚያ ናቸው፡፡

በተጨማሪም ጸሎት፣- 

- በአብ በወልድ በመንፈስ ቅዱስ ስም መቅረብ አለበት፡፡ማቴ%5÷%6
- ፍቃደ እግዚአብሔር በማመንና ፍቃዱን በመለመን መቅረብ አለበት፡፡ማቴ&1÷&5

- በፍጹም እምነት መጸለይ ይገባል፡፡ማር %1÷&4…

- ህሊናን ሰብስቦ በንፁህ ልብ መጸለይ ይገባል፡፡ማቴ5÷&3፣ሉቃ%8÷2
የጸሎት ሥነ ሥርዓቶች

በቤተክርስትያናችን ውስጥ የጸሎት ሥነ ሥርአቶች አሉ፡፡ እነዚህም፡-
1.ቀዊም በእግር ተጠብቆ መቆም፣ ይህም የትጋትና የአክብሮት ምልክትነው መዝ 5÷3
2. ወገብን ታጥቆ (አደግድጎ)፣ ይህም ወገበ ልቦናን ጭምር በንፅህና ዝናር መታጠቅ ማለት ነው፡፡

3. ፊትን ወደ ምሥራቅ መመለስ ምሳሌውም፡- ክርስቶስ በምሥራቅ ማረጉን፣ ዳግመኛም በምጽአቱ ግዜ በምሥራቅ መገለጡን ስለሚገልጽነው መዝ 87÷'2

፬. ፊትን በትምህርተ መስቀል ማማተብ፡- ቀኝ እጅ ጣቶችን በመስቀል ቅርፅ አምሳል አዘጋጅቶ ከላይ ወደታች ከግራ ወደ ቀኝ ማንቀሳቀስ ( ማማተብ) ነው፡፡

ማማተብ አስፈላጊነት፡-

· በፀሎት ጊዜ ህሊናን የሚዋጋ ክፍ መንፍስን ለማባረር

· የልዑል እግዚአብሔር የባህሪይ ጌትነት፣ ጥልቀት፣ ምጥቀትና ስፋትና ለማመልከት

· የአለም መድኃኒት ከሰማየ ሰማያት መወረዱን፣ መወለዱንና በሲኦል የነበሩትን ነፈሳት ወደ ገነት ማስገባቱን ለመግለፅ

· ነገረ መስቀሉን በመስቀሉ የፈፀመውን የድኅነት ሥርአት ለማሰብ ዘፀ ፰÷፲፱÷ሉቃ ፲፩÷፳

፭. አይንን አቅንቶ መጸለይ፡- ምሣሌውም  የልዑል እግዚአብሔር ባህሪያውን የሚሰብክና ተስፋን መጠባበቅ ነው፡፡ አይናችንን ጨፍነን መፀለይ የቤተክርስቲያናችን ትውፊት አይደለም፡፡ ማቴ ፲፬÷፲፱፣ ማር ፮÷፵፩

፮. በፍርሀትና በመንቀጥቀጥ ራስን ዘንበል አድርጎ መፀለይ፡- በፀሎታችን ሰዓት ልመናችንን ምስጋናችንን  ምኞታችንንም የምናቀርበው እግዚአብሔር ፊት ቆመን መሆኑን አውቀን በመፍራትና በመንቀጥቀጥ ጸሎትን ማቅርብ ይገባል፡፡ ይህም  ትህትና ምልክት ነው፡፡

፯. በስግደት ወይም በመንበርከክ፡- ከጸሎት አንዱ ጸሎትን በአስተብኮ ወይም በስግደት መጀመር ነው፡፡ ማቴ ፬÷፲፣፳፮÷፴፮÷፴፮÷፴፱፼ ስግደት ትህትናን፣ራስን ዝቅ ማድረግና የመጸለይ መግለጫ ነው፡፡

፰. እጅን መዘርጋት፡- ከጸት ሥነ ሥርዓቶች አንዱ ጣቶች እንደተዘረጉ ሆነው እጃችንንወደ ላይ ማንሳት ነው(መዝ ፹፯÷፴፩)

፱. ህንፃ ቤተክርሰቲያን በመዞር፡- በዜማ ወይም በመዝሙር ፣በለሆሳስ ወይም ድምፅን ከፍ በማድረግ መጸለይ፡፡ በለሆሳስ መጸለይሁሉን አዋቂነትን ያመለክታል፡፡
ለጸሎት የሚያስፈልጉ ግዴታዎች
፩. ሴት ልጅ ጸጉሯን መከናነብ አለብት፣ ወንድ ደግሞ ክንብንቡን ማውረድ አለበት (፩ኛ ቆሮ፲፩÷፫)

፪. ጫማን ማውለቅ፣ በሰው ፊት በግብዝነት አለመጸሌ እግዚአብጌር ቅዱስና ንጹህ ነውና  ከልቦና  ጭምር በንጽህና መቅረብ ያስፈልጋል፡፡ዘፍ፫÷፭-፮

፫. እውነተኛ ፍቅር፡- የህያው የእግዚያብሔር ልጅ ከሰማይ ወደ ምድር በልዕላናና በትህትና ያወረደው እስከ ሞትም ያደረሰው ፍቅር ነው፡፡ ስለሆነም የሚጸልይ ሰው ፍቅርን  እንደቀለበት በጣቱ እንደ ማኅተም በአንገቱ ያጠለቀ በፍቅር ያጌጠ ህይወት ያለው መሆን አለበት፡፡ 

፬. የእምነት ፅንዓት፡- ሰማያዊ አባታችን ለለመነው ሁሉ የሚሰጥ የባህሪይ አምላክ ነው፡፡ስለዚህ የለመነውን እንደሚሰጠን አምነን ያለ ጥርጥር መጸለይ አለብን፡፡ ከእናንተ በግዚአብሔር አምኖ የለመነ ያረፈ ማነው? ለምኖስ ቸል ያለው ማን ነው?በማለት የእምነት ማረጋገጫ አስቀምጠውላል፡፡

፭. ይቅር ባይ መሆን፡- ይቅር ባይ ማለት የበደሉትን ማሩኝታ ተበድሎ ይቅርታ ማለት ነው፡፤ ክክፉውን በክፉ አትቃወም ቀኝ ፊትህን ለመታህ ጋራህን መልስለት፣መደረቢያህን ለወሰደብህ እጀጠባቡን ቸምርለት ተብሎአል፡፤ በጸሎት በእግዚያብሔር ፊት የሚቆም ሰው ከእግዚአብሔር ይቅርታን አያገኝም፡፡

፮. ደረትን  መድቃት ከእንባ ጋር፡- ሰው ሆኖ ኃጢያት የማይሰራ የለም፡፡ ነገር ግን በጸሎት ጊዜ ኃጢያትን እያሰቡ ደግሞ ከመበደል ለመተበቅ በጸሎት ምህረትና ሥርየትን በመሻት ደረትን በመድቃት እንባን እያፈሰሱ መጸለይ ይገባል፡፡ 
የጸሎት መጸለያ ጊዜያት
ጸሎጽ በ፳፬ሰዓት ውስጥ ፯ጊዜ መጸለይ አለብን መዝ፻፲፰÷፻፰፬

፩. በነግህ /፲፪ሰዓት/፡- በሰላም አሳድሮ ብርሃን ስላሳየን በምስጋና መጸለይ.፣ ቸዳም ስለተፈጠረበት  አስገኝውን በማሰብ መጸለይ 

፪. በሠልስት /፫ሰዓት/ ሄዋን የተፈጠረችበትን በማሰብ፣ እመቤታችን ድንግል ማሪያም ብስራቱን ሰምታ የፀነሰችበትን እያሰብን መጸለይ፣ ለብየ እግዚያብሄር ዳንኤል የጸለየበትን በማሰብ እንጸልያለን፡፡

፫. በቀትር/፮ ሰዓት/ ጌታችን የተሰቀለበትን በማሰብ እንጸልያለን፣ አይጣን አዳምን ያሳተበትን  በማሰብ ፣ አገሰንትን እንዳይሰለጥንብን እንጸልያለን፡፡

፬. በተሰአት/፱ ሰዓት/ ጌታችን እየሱስ ክርስቶስ ነፍሱን ከሥጋው በራሱ ፈቃድ የለየበት ሰዓት በመነሆኗ፣ ሐዋሪያትም ይህችን ሰዓት ጸልየውባታልና፣ መላእክት የሰውን ጸሎትና ምግባር ስለሚያሳርጉ ይህን በማሰብ መጸለይ፡፡

፭. በሠርክ /፲፩ ሰዓት/፡- ቀን የተሰራውን ኃጢያት በማሰብ ይቅርታን ለማግኘት፤ ጌታችን ወደ መቃብር የገባባትን በማሰብ እንፀልያለን፡፡

6. በንዋም (በመኝታ ጊዜ)፡- ጌታችን ጸልዮበታል፤ የስራ ቀን አሣልፈህ እረፍታችንን አመጣህልን ስንል በማመስገን እንፀልያለን፡፡ 

7. በመንፈቀ ሌሊት፡- ጌታች የተወለደበትን በማሰብ፤ የተጠመቀበትን፣ ሙስና መቃብርን አጥፍቶ የተነሳበትንና ደግሞ ይመጣል ተብሎ የሚታሰብበት ጊዜ ስለሆነ ይህን በማሰብ መፀለይ ያስፈልጋል፡፡

የፀሎት ጥቅም

·  ከልዑል እግዚአብሔር ጋር ከመገናኘትም በላይ ወዳጅና ባለሟል ያደርጋል፡፡

·  ከሚመጣ ፈተናና መከራ ለማምለጥ ማቴ &6፡(1 
·  መንፈሳዊ ኃይልን ያስገኛል ያዕ 5÷%5 ፣1ኛ ጴጥ 3÷%2
·  ከዘላለም ሞት ከኃጢያት ጥፋት ለመዳን ሮሜ 6÷3
·  ዕድሜን ለንስሃ ያጎናፅፋል ኢሳ

·  ከክፉ ጠላት ወራሪ ጠብቆ ድልን ያሰጣል

·  ይቅር ባይነትንና ፅኑ እምነትን ያሰጣል ሉቃ

·  እራሳችንን ከኃያሉ ጌታ ፊት እንድናዋርድ ያደርጋል 

በጸሎት የተጠቀሙ አበው

በጸሎት ከተጠቀሙ አበው ውስጥ አንዱ ንጉስሥ ሕዝቅያስ ነው፡፡ንጉሡ ሕዝቅያሥ እስከ ሞት በሚደርስ ሕመም ታሞ ትሞታለህ እንጂ አትድንም እራስህንም አዘጋጅ ቤትህንም አስተካክል ተብሎ በነብይ ተነግሮት ነበር፡፡እርሱ ግን የእግዚአብሔርን ልግስና ተስፋ አድርጎ በጥልቅ ሐዘን እያለቀሰ እንባውን አፈሰሰ፡፡ጸሎትህን ሰምቻለሁ እንባህንም አይቻለሁ እንሆ እፈውስሃለሁ በሦስተኛውም ቀን ወደ እግዚአብሔር ትመለሳለህ በእድሜህም ላይ 85 ዓመት እጨምርልሃለሁ፡፡አንተንና ይችን ከተማ ከአሶር ንጉሥ እጅ እታደጋለሁ የሚል የህይወት የምስራች ቃል ሰምቷል፡፡ 

የጸሎት አይነቶች
በጸሎት ጊዜ የቦታውን ሁኔታ ለይቶ ለማወቅ  ይረዳን ዘንድ የጸሎት አይነቶችን ለይቶ ማወቅ ያስፈልጋል፡፡ጸሎት በ፫ ቸይነት ይከፈላል፡፡

፩. የግል ጾሎት፡- እያምዳምዱ አማኝ ፈጣሪውን በዕለቱና በየሰአቱ ማመስገን ግዴታው ነው፡፡አንድ ሰው በየትኛውም ሁኔታ ቢሆን ቢከፋውም ቢደሰትም መጀመርያ የፈጠረው ለማመስገን ነውና በተመቸው ቦታ መጸለይ ይገበዋል፡፡ዮና ፪፡፪-፫፣ዳን ፯፡፮-፳፫

፪. የቤተሰብ ጾሎት፡- ቤተሰብ በአሳዳሪው መሪነት በወሰነው ሰአትና ቦታ በየዕለቱ መፀለይ አለባቸው፡፡ የቤተሰብ ጾሎት አስፈላጊ መሆኑን ከኖህ ታሪክ መረዳት እንችላለን፡፡ ዘፍ ፮፡፳

3. የማህበር ፀሎት፡- ይህ የሚመለከተው በእምነት ሥርዓት አንድነት ያለው ህዝብ በአንዲት ቤተክርስቲያን ጥላ ሥር ተሰባስበው ጊዜውንና የጾሎት አይነቱን ወስነው በአንድ አይነት መልክ የሚጸልዩ ነው፡፡ ማቴ%8÷%9፣ ሉቃ 2 ÷'9 

የት መጸለይ አለብን?
እግዚአብሔር አለም ሁሉ የርሱ ስለሆነ በሁሉም ቦታ ስሙን መጥራት ስሙንም መቀደስ ምስጋና ማቅረብ ተገቢ ነው፡፡ 1ኛ ጢሞ2÷8 ጊታም በተራራ፣ በምድረ በዳ፣ በቤተ መቅደስ፣ በአትክልት ሥፍራና በማቀል ላይ ለኛ አርአያ ለሞሆን ጸልዮ ነበር፡፡ በየትም ቦታ ሆነን ብንጸልይ እርሱ የሚፈልገው ንፁህ ልባችንን ነው፡፡ ከተቻለ ግን ጸሎት ለጸሎት በተባረኩ ቦታዎች ቢሆን የተሸለ ነው፡፡ ማቴ &1፡%3 በይበልጥ ደግሞ በቤተ መቅደሱ ተገኝተን ብንፀልይ ይመረጣል፡፡ 2ኛ ዜና7÷%4-%8
የማመስገንና የመጸለይ ልዩነት

ማመስገን የተፈጥሮ ነው፡፡ አምላካችንን ለማመስገንና ክብሩን ለመውረስ ነውና ማመስገን ይገባል፡፡መጸለይ ግን ከጸሎታችን አንዱ ክፍል ልመና ነው (ያዕ 4÷2) ስመዚህ ማመስግን ጸሎት ይለያያሉ፡፡

እንሰሳት ይጸልያሉ ወይስ ያመሰግናሉ
የፍጥረታት ሁሉ ባለቤት እግዚአብሔር ሰውን ከፍጥረታት ሁሉ ለየት አድርጎ በአርይውና በምሳሌው ነው የፈጠረው፡፡የተፈጠረበትም አላማ ስሙን እንዲያመስግንና ክብሩን እንዲያወርስ ነው፡፡ስለዚህ አው ስለተፈጠረ ያመሰግናል ስለ ሥጋና ስለ ነፍስ ደግሞ ይጸለያል፡፡እንሰሳትና ሌሎች ግዑዛን ነገሮች አይጸልዩም እግዚአብሔር በፍቃዱና በወደደ መልኩ ግን ፈጣሪውን ያመሰግነዋል የበልዓም አህያ እግዚአብሔርን አመስግናለች፡፡
1.6- ስግደት
     ስግደት ማለት ፈጣሪን ፍጡሩን፣ ጌታና ሎሌ፣ ገዥና ተገዢ አምላኪና ተመላኪ ልዩነታቸውንና አኗኗራቸውን የሚታወቁበት ስልጣን ሕግ ወይም ትዕዛዝ ነው፡፡ ዘፍ2÷6-%2 

ስግደት የአክባሪና የተከባሪ፣የተገዢነት ምልክት ነው፡፡ በተጨማሪ ደግሞ በገዢና በተገዢ መካከል ያለውን መስተጋብር የሚያጎለብት ነው፡፡

ስግደት እራስን በእግዚአብሔር ፊት እንደማዋረድ ነው፡፡ሰው አስቀድሞ ልቦናውን ሊያለሰልሱ የሚችሉ ጥበባትን ያነባል፡፡ስግደትን በመስግድና ጸሎት ይታጀባል፡፡

የስግደት አይነቶች

1. የባህሪይ (የአምልኮት)እና

2. የፀጋ/የአክብሮት/ ተብለው በሁለት ይከፈላል፡፡

1. የባህሪይ/የአምልኮት/ ስግደት፡- ከሱ ውጪ ፈጣሪ ስለሌለ ለልዑል እግዚአብሔር ብቻ የሚቀርብ ነው፡፡ለአምላካችን ባቻ የአምልኮ ስግደት እንድንሰግድ እንጂ ለሌላ ባዕድ አምላክ ለመምሰል ወይም ለማንኛውም ፍጡር ቢሆን መስግድ እንደማይገባ በጣቱ ፅፎ እስጠንቅቆናል፡፡ዘፀአት 4÷5

2. የፀጋ/የአክብሮት/ ስግደት፡- ይህ ስግደት ፈጣሪን አምላካችንን ለወለደች ለእመቤታችን ለቅድስት ድንግል ማርያም፤ ክርስቶስ ተሰቅሎ ክቡር ደሙን ቕዱስ ሥጋውን ለቆረሰበት መስቀል፣ የእግዚያብሔር ማደሪያ ለሆኑ ፃድቃን ሰማዕታት ለፈጣሪ ባለሟሎች ለሆኑት ለመላዕክት የሚደረግ ነው፡፡እኛም ለነሱ እግዚአብሔርመርጧችኋል አክብሯችኋል እኛም እናከብራእኋለን ብለን የምንሰግድላቸው ነው፡፡ 

ስግደት ለማን ?
አምላክነቱን አምኖና ተረድቶ የሚፈፀም የአምልኮት ስግደት ሲሆን ፈጥረኸናል ትገዛናለህ  ለወደፊቱም ተስፋ መንግስተ ሰማያት ታወርሰናለህ ብለን የምንሰግድለት ለአምላካችን ለእግዚአብሔር ነው፡፡ በተጨማሪ ደግሞ በሥራቸው በሀይማኖታቸው ፀንተው መስዋዕትነትን ለከፍሉ ለሰማዕታት፣ ለቅዱሳን መላእክት፣ ለእመቤታችን ለቅድስት ድንግል ማሪያም እግዚአብሔር አክብሮአቸዋልና  በስማቸው እንድናለን ብለን ምንሰግድላቸው ነው፡፡

ስግደት መቼ?
ስግደት የምንሰግድላቸውና የማንሰግድላቸው ቀናቶች ሲኖሩ ስግደት ስግደት ከምይሰገድባቸው ቀናቶች ውስጥ፡ 

· በዕለተ ቅዳሜ ቀዳሚት ሰንበት በመሆኗ

· በዕለተ እሁድ የዕረፍት ቀን ተብላ በእግዚአብሄር በመሰጠቷ

· ፳፩ የእመቤታችን የቅድስት ድንግል ማርያም ዕለት በመሆኑ 

· ፳፱ የባልወልድ (የወልድ በዓል በመሆኑ)

· ፲፪ የመላእክት አለቃ የቅዱስ ሚካኤል ዕለት በመሆኑ 

· በተጨማሪ እሰከ በዐለ ሀሙስ ድረስ ስግደት የለም፡፡ ከዚህ ቀናቶች ውጪ በምግብ የተሞላ ሆድ ለመስገድ አይችልምና ስለዚህ ምግብ ከመብላታችን በፊት ባለው ጊዜ ጊዜ ሁሉ መስገድ መልካም ነው፡፤ በመሆኑም ይህንን መሠረት አድርገን የጌታችን ህማማቱንም መስቀሉን እያሰብን ፣ በደል በድለን በንስሀ አባቶቻችንና እንዲሁም በተጨማሪ ደግሞ በራሳችን ፈቃድ መስገድ እንችላለን፡፡

ስግደት የት?
ስግደት የምንሰግድባቸው ቦታዎች፡-
፩. በታቦት ፊት፡- ታቦት ማለት ማደሪያ ሲሆን ታቦት ሰውያቀረበው  ፀሊት የሠዋውን መስዋዕት ልዑል እግዚአብሔር አድኖ የሚቀበልበት ዙፋን ነው፡፡ ስለዚህ የእግዚአብሔር ማደሪያ ሊከበርና ሊሰገድለት ስለሚገባ መስገድ ግድ ነው፡፡

፪. በቅዱሳት ስዕላት ፊት፡- በቅዱሳን ስዕላት ፊት መጸለያችን (መስገዳችን )ቅዱሳኑ የተሰየበት ስዕሉን (ወረቀቱን) ማክበራችን ሰዳይሆን ለስዕሉ ባለቤት አክብሮት ምስጋና ስግደት ማቅረባችን ነው፡፡ ከዚህ በነሳት እግዚአብሔር ለመረጣቸው ቅዱሳን በሙሉ ልናከብራቸው ይገባል፡፡

፫. በክብርት ቅድስት ቤተክርስቲያን ፊት፡- ሰሎሞን ቤተ መቅደስን አሰርቶ ታቦተ ጽዮንን ከዚያ አስገብቶ እግዚአብሔርአምላክ ሆይ ወደ ባሪያህ ጸሎትና ልመን ተመልከት ባርያህ በፊትህ የሚፀልየውን ጸሎት ስማ ስሜ ከዚያ ይሆናል ወደ አልኸው ወደ እዚያ ቤት አይኖችህ ሌት ከቀን የተገለጡ ይሁኑ በዚህ ስፍራ የሚየሚጸልዩትን /የሚሰግዱትን /ጸሎት ሁሉ በሰማይ ይቅር በል ብሎ ሲጸልይ እግዚአብሔር ተገልጾ ጸሎትህን ሰማሁ ለዘላለም ስሜ ነያድን ዘንድ ይህን የሰራኸውን ቤትቀደስኩ አይኔም ልቤም ዘመኑም ሁሉ ከዚያ ይሁን ዘንድ ብሎታል፡፡ መጽሐፈ ነገስት ቀዳማዊ ፮÷፲፪፣ መዝሙር ፳፰(፳፱)፡፡

ለቤተክርስተለያናችንም  መስገዳችን ለግንቡ ወይም ለቤቱ መስገዳችን አይደለም፡፡ ነውስጡም የሚመካ  ለእግዚአብሔር፣ በውስጡ ስላሉት ለቅዱሳን፣ ክቡር ደሙ ቅዱስ ሥጋው ለሚፈተትበት ለታቦቱ ነው፡፡ በአጠቃላይ በቅዱስ ስፍራ  ለእግዚአብሔር ስገዱ እንደተባለ፣ በቤተክርስቲያን እንሰግድ ዘንድ ክርስቲያናዊ ግዴታ ነው፡፡

ምጽዋት

· ምጽዋት ማለት ስጦታ ነው፡፡ ሰው ከእግዚአብሔር ዋጋ እንደሚያገኝ ተስፋ በማድረግ ከሐብቱ ከጥሪቱ  ከፍሎ ላጣ ለነጣ ወገኑ የሚሰጠው ስጦታ ሁሉ ምጽዋት ይባላል፡፡ በዚህ አለም ላይ የሰው ልጅ ሲኖርበጣም ብዙ ሐብትና ንብረት ያከማቻል፡፡ ነገር ግን በዚህ ዓለምሚያከማቸው ሐብትና ንብረት ጠፊና ኃላፊ ከመሆኑ የተነሣ እግዚአብሔር አምላክ ይህ የምትኖርበት ዓለም/የምትኖርበት ቤት /የኪራይ ቤትነው፡፡ሰማይና ምድር ያልፋሉ፣ ቃሌ ግን አያልፍም ስላለ በዚህ አለም ሐብትና ንብረትን ማከማቸትን ትተን የዛሬን ይዘን የነገን ከማስቀመጥ ለዛሬ ለሌላቸው በረሃብ ፣ በእርዛት፣ በጥማት ለሚሰቃዩት ወገኖቻችን ከፍሎ መስጠት ማለት ነው፡፡

· ምጽዋት ሰው ለሚሹት ሰዎች ወጥቶ ወርዶ በድካሙና በወዙ ባገኘው ገንዘብ አበድሬ እቀበላለሁ ሳይል የሚፈጽመውርህራሔ ነው፡፡ስለሆነም ምጽዋት ከመንፈስ ፍሬዎች አንዱ ነው፡፡ የሰማይ አባታችሁ ርኅሩሆች ሁኑ !ንሎ በታዘዘው ትዕዛዝ ጸንተው የሚገኙትን ምዕመናን እግዚአብሔር የሚያስመስል ስራነው፡፡

· ምጽዋት ማለት የተራበውን ቆርሶ ማብላት፣ የተጠማውን ማጠጣት፣የታረዘውን ማልበስ፣የተቸገረውን መርዳት፣ በፍጹም ርሕራሔ የተቸገሩትን መርዳት ነው፡፡ ጌታችን መዳኒታስን ኢየሱስ ክርስቶስ ‹‹ ገንዘባችሁን ሽጣችሁ ለነዳያን ምጽዋት ስጡ ›› በማለት አዝዟልና፡፡ ሉቃ. ፲፪፡፳፫

· ምጽዋት ሀብትን ብልና ዝገት በማያጠፋት ሌቦች አጥሩን ጥሰው ግድግዳውን ምሰው፣ ግንቡን አፍርሰው ፣ ጉድጓዱንም ምሰው በማይወሰወዱበት ሥፍራ ኅልፈት ጥፋት በሊለበት በሰማያዊ መዝገብ ማከማቸት ነው፡፡ ገንዘብን ይተገፋል ተብሎ በማይሰጋበት በማይጠራጠሩበት ቦታ በሰማይ ቤት ማስቀመጥ ነው፡፡

የምፅዋት  አይነት

ምጽዋት ሚለው ቃል ሲነገር ለህሊና የሚታየውን ገንዘብ የምግብና የቁሳቁስ ስጦታ ነው፡፡ ነገር ግን ምጽዋት በገንዘብና በዓይነት ስጦታ ብቻ የሚወሰን አይደለም፡፡ ምጥዋት ካለው ነገር የሌለውን መርዳት እስከሆነ ድረስ በሚቆጠርና በሚሰፈር ስጦታ ባቻ የሚወሰን  አይደለም፡፡ ምጽዋት ካለው ነገር የሌለውን መርዳት እሰከሆነ ድረስ በሚቆተር በሚሰፈር ስጦታ አይወሰንም፡፡ ደካሞችን በጉልበት፣ ያልተማሩትን በዕውቀት የሙያ ዕርዳታ የሚያስፈልጋቸውን በሙያ መርዳት ምጽዋት ነው፡፡ 

ምጽዋት በቅዱሳት መጽሐፍት

· ሥለ ምጽዋት በተለያ ቅዱሳት መጽሐፍ ተጽፎ እናገኛለን፡፡ ለምሳሌ እግዚአብሔር ስለምጽዋት ሲገለጽ (ኢሳ.፶፰÷፫)እኔ የምወደው ጾም ይህ ነው፡፡ ይኸውም ፡- ለተራቡ ማብላት ፣ ለተጠሙ ማተጣት ፣ የተቸገሩትን ያዘኑትን ማረጋጋትነው ተብሎ እንደተጻፈው፡፡ 

· ለድሃ ምሕረትን ማድረግ (መመጽወት) እግዚአብሔርን ማክበር ነው፡፡ ምሳ. ፲፬÷፴፩ 

· ምጽዋት ወደ አምላክ የሚነግዷት የታመነችና ትርፍ ያላት ንግድ ናት፡፡ ፍጽ.ነገ. አንቀጽ ፲፮ 

· ምጽዋት በበረከት ለማጨድ በበረከት መዝራት ነው፡፡ ቅዱስ ጳውሎስ ፪ቆሮ ፬÷፮፡፡

· ምጽዋት ከሞት ታድናለች፣ ከኃጢአትም ሁሉ ታንጻለች፡፡ ወርቅ ከማድለብ ይልቅ ምፅዋት ማደለብ ይሻላል፡፡ ጦቢት ፲፪÷፱

· ሐዋሪያው ቅዱስ ጳውሎስም “ለድሆች ምጽዋትን መስጠትን አትዘንጉ ምስሏቸው” ማለቱ ሰው ይህን በመሰለ ምፅዋት እግዚአብሔርን ደስ ያሰኘዋልና ነው፡፡ ዕብ ፲፫÷፲፮ 

· ሰው በምጽዋት በሚቻለው መጠን ፈጣሪው ይመስለዋል፡፡ ምጽዋትና መራራት  ከአምላክ የተገኘ ባህርይ ነውና፡ ጌታችንም እንደሰማያወለ አባታችሁ የምትራሩ ሁኑ አለ፡፡ማቴ፡ ፭፡፵፷
· ‹‹ ለሰው የሚያዝኑ የሚራሩ ብፁዓን ናቸው››፡፡ የተባለው  አንቀጽ የሚተላለፈው ሰፊ ትምህርት አለው፡፡ትርጓም መጽሐፍት ሊቃውንት የምጽዋትን ምንነት የሚተረጉም ሐተታ ሰጥተው ያስተምሩበታል፡፡ 
ምህረት ርህራሔ ተባለውን ቃል በሦስት አይነት ይገለጻል
ሀ. ምህረት ሥጋዊ፡- ለተራበ ቆርሶ ማብላት ፣ ለታረዘ ቀዶ ማልበስ ፣ የባልንጀራን ችግር መካፈል፡፡ የተበደሉትን መተው (ይቅርማለት) የበደሉትን ይቅርታ መጠየቅ ነው፡፡ 
ለ.ምህረተ መንፈሳዊ፡- የትምህርትና የምክር አገልግሎት ነው፡፡ ክፉውን ሥራ እንደመልካም ሥራ ፣ የተሳሳተ እምነትን እንደትክክለኛ እምነት አድርገው ወደጥፋት የሚሔዱትን ሰዎች መክሮ አስተምሮ ወደ መልካም ሥራ ወደ ትክክለኛ የሃይማኖት መንገድ መመለሱ ከጥፋት ማዳን ነው፡፡

ሐ. ምህረት ነፍሳዊ፡- ከእነዚህ ሁሉ ይልቃል ይጠብቃል፡፡ አድራጎቱ ፍጹምነት (ጥብአትን) በአላማው መቁረጥን ይጠይቃል‹‹ ራስን ለሌላው ሕይወት አሳልፎ መስጠት ነው፡፡ ጥቅሙን አውቀው ተገቢነቱን አምነው ጨክነው የሚፈጽሙት ሰዎች ክርስቶስን በሥራው ይመስሉታል፡፡
ምጽዋት ለማን?
ምቷጽ ለጸራቡ፣ ለጻረዙ፣ ለተቸገሩ ሁሉ ምጽዋት መስጠት ይገባል፡፡

· ጠእህላቸውን መጀመሪያ የእጃቸውን ሥራ ስለበረከት ወደእርሱ  አምጡ ይባርካችሁ ዘንድ፣ 
· በረከት የሚመጸውት  ሰው ራሥ ላይ ትኖራለች፡፡ ስለዚህ ምጽዋት ከሰው ወገን ለሰው ይገባልና ማንም ለሚሻት ሁሉ የምትገባ ቢሆንም፣ ነገር ግን የፈቃድ ጭንቅ ላለው ሰው አስቀድሞ መስጠት ይገባል፡፡ እንደ ሰማዕታት ላሉ፣ ለካህናት፣ምዕመናን ለሆኑ ዘመዶች፣ለምዕመናን  ሁሉ ቀጥሎም  ላላመኑት ሁሉ ሐዋርያው እንደተናገረ ገላ.፮÷፲

· ዛሬ ጊዜ ሳለን ለሰው ሁሉ በጎ እናድርግ /እንስራ / ይልቁንም ለሀይማኖት ሰዎች 

· ምቷጽ ግን ለጸቸገረ ሰው ሁሉ ይገባል፡፡ አናኒ ይሁን ከሃዲ፣ደግሞ ይሁን ክፉ ጌታችን ለለመነህ ሁሉ ስጠው ብሎ እንደተናገረ፡፡ ማቴ.፭፡፵፪

የምጽዋት ጥቅም
የምጽዋት ጥቅሟ በብዙ ወገን ነው፡፡ ሁሉም እንደችሎታቸው መተን ምጽዋትን ይሰጡ ዘንድ ለባለጸጎችና ለድሆችም ትገባቸዋለች ዋጋም እንደሰጪዋ ትጋት መጠን ነው፡፡ 
· በእምነት የሚፈጽሙት ምጽዋት ሰማያዊ ዋጋ ያለውና የተትረፈረፈ የእግዚአብሔርን በረከት የሚያስገኝ ነው፡፡
· ምጽዋት የሰጠ ሰው ከእናቱ ማህፀን ራቁቱን እንደወጣ ወደ መቃብር ሲወርድም የሚያስከትለው ሀብት የለም፡፡ ስለዚህ በእግዚአብሔር ቸርነት የጎደለው ሞልቶለት የጠመመው ተቃንቶለት የሰራው ተባርኮለት ይኖራል፡፡
· ምጽዋት ወደ እግዚአብሔር ታቀርበዋለች ማለት ባለሟል ታደርገዋለች ፡፡ ወደ አእምሮ መንፈሳዊ ታደርሰዋለች፡፡
· ምጽዋት የማየይመረመር ጌትነት ወደ ማወቅ ወደ ማመስገን ታደርሰዋለች፡፡
· ምጽዋት አምላካዊት ብድር ናት፡፡ ይኽችውም የታመነችና የምትረባ  አምላካዊ ንግድ ናት፡፡ይኽችውም ዳግመኛ ወዶ እስኪወስዳት ድረስ ብልህ ሰው ከፈጣሪው ከእግዚአብሔር ዘንድ የሚያኖራት ናት፡፡
የምጽዋት አቀራረብ
ምጽዋት ብድር ከእግዚአብሔር ይገኛል በሚል እምነት ለተቸገሩ ሰዎች የሚሰጥ ልግስና በመሆኑ አቀራረቡ ከግብዝነት ከንቱ ውዳሴ የጠራ መሆን እንዳለበት ጌታችን አስተምሯል፡፡‹‹ምጽዋታችንን ሰው ይይልን ሰው ይስማልን ብላችሁ እንዳታገርጉ እወቁ ያለዚያ ግን በሰማይ አባታችሁ ዘንድ ዋጋ የላችሁም፡፡›› ምጽዋት በምታደርጉበት ወቅት ግብዞች በሰው ዘንድ ሊከብሩ /ሊወደሱ/ በአደባባይ በአውራ መንገድ በፊታችሁ መለከት አታስነፉ እውነት እላችኋለሁ ዋጋችሁን ተቀብለነዋልና፡፡ አንተ ግን ምጽዋት ባደረግህ ጊዜ ምጽዋትህ በስውርይሁን ቀኝህ የምትሰጠውን ግራህ አትወቅ በስውር የሚያይ አባትህ በግልጥ ይከፍልሃና ››ብሎአልና፡፡ ማቴ.፮÷፩-፬

· በግል የሚፈጸም ምጽዋት ጾምና ጸሎት በስውር እንዲሆን ታዟል፡፡ ነገር ግን ለሰው አብነት /ትምህርት/ ምሳሌ ለመሆን በግልጥ በገሀድ ይፈፀማል፡፡ መልካሙን ሥራ አይተው ሰዎች እንዲጠቀምበት ለማስተማር ስለሆነ “መልካሙን ሥራችሁን አይተው በሰማያት ያለውን አባታችሁን እንዲያከብሩ ብርሃናችሁ በሰው ሁሉ ፊት ይብራ” የተባለውን ትምህርት በተግባራዊ ትርጉም ማስተዋል ያስፈልጋል፡፡ ማቴ ፭÷፲፮
የምፅዋት ሥርዓት

· ምጽዋት የሰዎች የፍቃድ ልግስና እስከሆነ ድረስ በማንኛውም ጊዜና ቦታ እንደአስፈላጊነቱ ሊሰጥ ይችላል፡፡ ይሁን እንጂ ሐዋሪያት በሰበሰቧት ቤተ-ክርስቲያን ምፅዋት በተበታተነ መልኩ ሳይሆን በተደራጀ መልኩ ይሰጣል፡፡ ምዕመናን ሰጥተው መፅውተው ሐብታቸውን ለባለአደራው እግዚአብሔር የሚያስረክቡት፤ ቤተ-ክርስቲያን ለተለያዩ መንፈሳዊና ማህበራዊ አገልግሎት የምታውለው የምፅዋት ገንዘብ የሚሠበሠብበት ሣጥን /የምፅዋት መዝገብ/ ይሰጣል፡፡ በጥንቱ አይሁድም “መዝገበ ፅድቅ ወይም ሙዳየ ጽድቅ” በመባል ይታወቃል፡፡ ባላቸው መጠን የሚቻላቸውን በመስጠት ለተግባረ ነፍስ የሚውል ገንዘብ ይጥሉበታል፡፡ በሐዲሳ ኪዳንም “ሙዳይ ምፅዋት” ይባላል፡፡
· ምዕመናን ለኪዳን፣ ለቁርባን፣ ለበዓል በሚሰበሰብት ጊዜ ገንዘብ ይጥሉበታል፡፡ ምፅዋት የሚሰበስቡና ለነዲያን እንደሚያስፈልገው የሚያድሉ ተመርጠው የሚሾሙ መጋቢዎች ነበሩ፡፡

· በሐዋሪያት ማህበር የተደራጁ ምዕመናን ያለው ሳይመፃደቅ የሌላው ሳይላቀቅ ብዙ ያለው በብዛቱ ጥቂት ያለውም ጥቂቱን በማቅረብ በአንድነት መመገብ የሚቻልበት ቤተሰባዊ ሕይወት ነበራቸው፡፡ ዮሐ. ፬÷፴፪፣፴፮    

ምፅዋት በማን ሥም?
· በጌታ ስም፡- “እውነት እላችኋለሁ ከሁሉ ከሚያንሱ ከእነዚህ ወንድሞቼ ለአንዱ እነኳ ስላደረጋችሁት ለእኔ አደረጋችሁት”፡፡ ማቴ ፳፭÷፵ 

· በስመቤታችን በቅድስት ድንግል ማሪያም ስም 

· በቅዱሳት መላዕክት ስም 

· በቅዱሳን በጻድቅና በሰማዕት ስም ይሰጣል፡፡

   “ማንም ከእነዚህ ከታናናሾቹ ለአንዱ ቀዝቀዛ ፅዋ ውሃ ብቻ በደቀመዛሙር ስም የሚያጠጣ እውነት እላችኋለሁ ዋጋው አይጠፋም” ማቴ ፲÷፵፪

   “ወንድምህ ቢደኽይ እጁም በአንተ ዘንድ ቢደክም አፅናው…” /ዘሌ. ፳፭÷፴፭   
በሐዲስ ኪዳን ትምህርት መግቢ ዐዋጅ ነጋሪውና የሕይወት መንገድ ጠራጊ የነበረው ዮሐንስ እያስተማረ በንስሐ ያዘጋቸው ሰዎች ‹‹ም እናድርግ ብለው በጠየቁት ጊዜ የሰጣቸው መልስ ሁለት ልብስ ያለውም ምንም ለሌለው ያካፍል ምግብም ያለው እንደሁ ያድርግ›› የሚል ነበር፡፡ ሉቃ ፫÷፲-፲፬ 
የጌታን ትእዛዝ፣ፈቃድና ትምህርት መሠረት አድርገው ያስተማሩ ሐዋርያትም ‹‹ካለው የሚሰጥ ብፁዕ ነው›› በሚል ኃይለ ቃል የምጽዋትን ነገር እልባት ሰጥተውታል፡፡ የሐ. ሥራ ፭፡፴፮

፩.፰- ተዝካርና ቁርባን

ተዝካር፡- የሚለው ሥርወ ቃል ተዘከረ አሰበ ከሚለው የግእዝ ግሥ የተገኘ ነው፡፡ ትርጉሙም መታሰቢ ማለት ነው፡፡ 

ተዝካር ለሞቱ ሠዎች በጸሎት፣ በመሥዋዕት፣ በመብራት፣ በማዕጠንትና በምፅዋት የሚቀርብ ነው፡፡ ጥቅሙም ለሞቱ ሰዎች ደህነትን ለቋሚዎች ሰዎች ለማስገኘት ነው፡፡ መታሰቢነቱም በፈጣሪና በፍጡራን፣ በህያዋንና በሙታን መካከል ፀንቶ የሚኖር ነው፡፡ 

በቤተክርስቲያን ትምህርት ሙታንና ህያዋን በጸሎት ይገናኛሉ፡፡ ለሙታን የሚደረገው መታሰቢ ከእለተ ሞት እስከ አመት ከዚያም በላይ ነው፡፡

፩. በዕለተ ሞት፡- የሟች ነፍስ ከሥጋ የምትለይት ወደ አስገንዋ ወደ እግዚአብሔር የምትመለስበት፣ ቅድመ እግዚአብሔር ሰጊድ የምታቀርብበት ነው፡፡ ‹‹ሥጋ መሬ ነህና ወደ መሬት ትመለሳለህ በተባለው መሠረት ወደ መቃብር የሚወርድበት በመሆኑ ነው፡፡›› (ዕዝራ ስቱኤል ፮÷፱) 

፪. ሣልስት፡- ጌታችን መድኃታችን ኢሱ ክርስቶ ሦት ቀንና ሌሊት በከርሰ መቃብር ቆቶ መነሣቱን የሚመለከት ነው፡፡ ‹‹ኢሱ ክርስቶ በሦተኛው ቀን እንደተነሣ እናንተም ለሞቱ ዘመዶቻችሁ በሦተኛው ቀን ዳዊት አስቀድማችሁ፣ ፀሎት አስደርጋችሁ መታሰቢያቸውን እህልና ውኃ ስጡላቸው›› በማለት በፍትሐ ነገሥት ተጽፏል፡፡ ነገር ግን ይህን ከማድረግ ይልቅ ወዳጅ፣ ዘመድና ጎረቤት በሟች በት በማለዳ እየተሰበሰቡ ሲለቅሱና ሲያዝኑ ይታያል፡፡ ነገር ግን ይህ በቤተከርስቲን ሥርዓት አይፈቀድም፡፡ 

፫. ሰባተኛ ቀን፡- ጌታ ፍጥረትን ፈጥሮ ያረፈበት ስለሆነች፣ ሰባት ቁጥር በዕብራውያን አቆጦር ፍፁም ስለሆነ፣ በሱባኤል ስሌት ሰባት ቀን አንድ ሱባኤ ስለሆነ ነው፡ ሱራትኤል እዝራ በራዕይ እንዳየው መላእክት ነፍሳን ለሰባት ቀን ገነትና ሲኦል አዙረው በመገባ ቦታ ስለሚሣርወፏት ለሙታን ጸሎትና ቁርባን ይደረጋል፡፡

፬. አስራ ሁለት፡- በዚሁ ዕለት ለሙታን መታሰቢ እንዲደረግ በሐዋርያት ሲኖዶ በፍተሐ ነገስት ታውጇል፡፡

፭. ሠላሳ፡- ሙሴና አሮን ሲሞቱ እስርራኤላዊያን ለ፴ ቀን እያንዳንዳቸው በማሰብ ነው፡፡ ዘፍ፳÷፳፱፣ዘዳ፴÷፲

፮. አርባ፡- ስለ አርበኛው ቀን መታሰብያ ብዙ ሚስጢራቶች አሉ፡፡

ሀ. አዳም በተፈጠረ ፵ኛው ቀን የፀጋ ልጅነትን አግኝቶ ገነት ገብቷል፡፡ ኩፋሌ ፬÷፱

ለ. ሠው በእናቱ ማህፀን ሲጠር(ሲፀነስ)ተሥሎተ መልክ በ፵ኛው ቀን ስለሚያገኝ 

ሐ.ጌታችን መደኃኒታችን ኢየሱስ ክርስቶስ በ፵ኛው ቀን ስለአረገ፡፡

፯. ሰማንያ፡- እናታችን ሔዋን በተፈጠረችበት በ፹ኛው ቀን ስለአረገ፡፡

፰. መንፈቅ (፮ኛ ወር)፡- ይህ ለሙታን መታሰቢያ ሆኖ እንዲከበር በፍተሐ ነገሰት አንቀጽ ፳፪ ተወስኗል፡፡

፱. አመታት፡- በየዓመቱ ጸሎት መሥዋዕትና ምፅዋት ለሙታን መታሰቢ ይደረጋል፡፡ እንዲሁም በቤተክርስቲያን ኅዳት ፳፬ ቀን በመላው አብያተ ክርስቲያናት ጸሎት ፍትሐት እንዲረግ ተደንግጓል፡፡ 

፩.፱- አስራት

የአስራት አስተዋፅኦ ትምህርት ሥርዓት ከሰዎች ፍላጎትና ውሳኔ የመጣ ሳይሆን ከእግዚአብሔር የተሰጠ ትእዛዝ ነው፡፡ገንዘቡም የሚታወቀው የእግዚአብሔር ገንዘብ በመባል ነው፡፡

እግዚአብሔር በሲና ተራራ ተገልጦ በሙሴ አማካኝነት ለቤተ እስራኤል በሰጠው ትእዛዝ‹‹የምድር አስራት ወይም ዘር ወይም የዛፍ ፍሬ ቢሆን  የእግዚአብሔር ነው፡፡ ለእግዚአብሔር የተቀደሰ ነው፡፡ …..ከከብትህም ሁሉ ከአስር አንድ፣ከረኛው በትር በታች በግና ፍየል ሁሉ ከአስር አንድ ለእግዚአብሔርም የተቀደሰ ይሆናል፡፡የምድር አስራት የምድር ዘር ወይም የዛፍ ፍሬ ቢሆንም የእግዚአብሔር ነው፡፡ ለእግዚአብሔርም የተቀደሰ ነው፡፡›› ዘሌ፳፯÷፴ በማለት ያስረዳል፡፡ ያስራት ክፍያ በሙሴ አማካይነት ከተሰጠው የብሉይ ኪዳን ሕግ አስቀድሞ የነበረና በሥራ ተጀምሮ የቆየ ነው፡፡ ለምሳሌ፡-

· አብርሐም ከገንዘቡ ሁሉ ከአስር አንድ አውጥቶ ለካህኑ ለመልከ ፄዴቅ አቅርቧል፡፡ ለመልከ ፄዴቅ ያቀረበው አብርሃም‹‹ሰማይና ምድርን ለሚገዛ ለልዑል እግዚአብሔር የተባረከ ነው››የሚል የከበረ ሰምና በረከት አግኝቶበታል፣ከዚያ እስከ ዛሬ በዚሁ በጎ ስም ሲጠራ ሲታሠብበትይኖራል፡፡ዘፍ፲፬÷፲፰-፳፣ዕብ፯÷፪ 
· ያቆብ ወደ ፊት በሙሴ ግዜ በጽሕፈት ተሰጥቶበሁሉም ዘንድ ተግባራዊ የሚሆነው የአስራት አስተዋፅኦ ነገር ተገልጾለት ከገንዘቡ ሁሉ ከአስር አምድ ለእግዚአብሔር እንደሚሰጥ በራሱ ፈቃድ ብፁዐት አድርጓል፡፡እግዚእብሔርም ብጽአቱን ተቀብሎ ያቆብን በመንገዱ ሁሉ ጠብቆታል፡፡ዘፍ ፳፰÷፳፪ 
አስራት ክፍያ የታዘዘበት ምክንያት

፩. ሀ. ለፍጥረት ሁሉ አስፈላጊ የሆነውን ምግብን ባለማቋረጥ የሚሠጥ እግዚአብሔርን ለማክበር ዘጠኙን ለስራ አድርጎ አስረኛውን እጅ በመስጠት የበለጠ ሀብትና በረከትን ለማግኘት ነው፡፡ ምሣ ፫÷፱-፲

ለ. ለመስጠትም ሆነ ለመንሳት፣ለማብዛትም ሆነ ለማሳነስ ስልጣንና ጌትነት የባሕርይ የግሉ የሆነውን አምላክ መፍራትና ማክበርን እንማርበት ዘንድ፣ስንቀበል መስጠትን እናስብ ዘንድ ከሰጠን ሀብት ከፍለን በመስጠት ብዙ ትርፍን በረከት እናገኝ ዘንድ ነው፡፡ዘዳ ፲፬÷፳፪

፪. ለሥርዓተ አምልኮት ማስፈፀምያ 
አምልኮት ፲፰÷በመጀመርያ በድንኳን ኋላም በቤተመቅደስ ይፈፀም ነበር፡፡እነዚህ የእግዚአብሔር ማደርያዎች የተሰሩት የእግዚአብሔርን በሚከተሉ ህዝቦች የፍቃድ ስጦታና በአስራት አስተዋፅኦ ነው፡፡ከአስሩ አንድ ወይም ሌላው ስጦታ ሁሉ ግን በገንዘብ መሆን የለበትም፡፡በተጨማሪም፡-

· ዘይት(ሰም)ለመብራት (ዘፀ፳፯÷፳)

· ዕጣን ለማዕጠንት (፪÷፩-፫)

· እህል ለቁርባን (ዘሌ ፪÷፩-)

· እንሥሳ ለመስዋዕት
፫. ካህናት አገልጋዮችን ለመርዳት 

ካሕናት ልዩልዩ የቤተእግዚአብሔር አገልጋዮች (ሌዋዊያን) በኦሪት ዘመን ርስት ስላልነበራቸው የቸገልግሎት  ዋጋየመያገኙት ከህዝቡ ከሚቀርበው አስራት የስዕለትና የበጎ ፈቃድ ነበር፡፡

  - ዘኁ ፲፰÷፳፩                   - ዘዳ ፲፰÷፩-፭      - ሚል ፫÷፯-፱

        - ዘኁ ፲፰÷፳፪-፳፬                - መል ፫÷-፲፪3

፬. ለነዳያን ፲፰÷
በተለያዩ ምክንያቶች ሰርተው ራሳቸውን መመገብ የማይችሉ ችግረኞች እግዚአብሔርን ደጅ በመጥናት፣ ከእግዚአብሔር ህዝቦች የሚገነውን ስጦታ (ምፅዋት) ተስፋ በማድረግ  በቤተእግዚአብሔር ዙሪያ ይገኛሉ፣ ከቤተ እግዚአብሔርም አይለዩም፡፡ አምላክ ነድያን እግዚአብሔርም ፍጥረቱን ቸል የማይል ስለሆነ ችግረኞችን በኑሮአቸው አልዘነጋቸውም፡፡ ለቤተእግዚአብሔር በሚቀርበው አስራትና የበጎ ፈቃድ ስጦታ ሁሉ ድርሻእንዲኖራቸው አዟል፡፡

· ዘዳ ፲፬÷፳፮            - ዘዳ፲፬÷፳፰-፳፱      - ዘዳ -፳፮÷፲፪፩

የአስራት አስራት
የእግዚአብሔር ትዕዛዝ ጠመፈጸም ግዴታና የበረከት ስጦታ አንዱን  ከሌላው አይለይም፡፡ ከቤት አግዚአብሔር ውጭ ያሉትን  ምንመናን አስራትና በኩራት  እንድከፍሉ ሴታዘዙ አገልጋዮች ካህናት ከዚህ ሥራት  ነፃእንደሆነሁ አለተደረጉም፡፡ እነሱም  ከማገኙት አስራት  የአስራት አስራት ችንዳውጦ ታዝዞአል፡፡

· ዘኁ፲፰÷፳፮                         -ዘኁ፲÷፴፯

ስጦታው ሚቀርብበት ቦታ
አስራት በኩራት ሌላውም ላምልኩያዊ አገልግሎት  የታዘዘው ስጦታ ሁሉም  ሚቀርብው በቤተክርስቲያን፣ እግዚአብሔር ስም በሚነገርበት ቦታ  ነው፡፡

- ፪ኛ ዜና ፴፩÷፲፪                        - ነህ ፲፫÷፭

- ፪ኛ ዜና ፩÷፲፬                          - ፪ኛ ዜና ፲፫÷፲፳-፲፫

አስራት በአዲስ ኪዳን

መድኃኒታችን ኢየሱስ ክርስቶስ ለመንግስት ግብር ለመክፈል የሚገባ ወይም የማይገባ እንደሆነ ለቀረበት ጥያቄመልስ ሰጥቶአል፡፡  በመልሱም እንደምንረዳው ለእግዚአብሔረር አስራት  መስጠት እንደሚገባ ነው፡፡ ማቴ ፳፪÷፲፫-፳፩

ቅዱሳን  መካናትን መሣለም
ስለ ቅዱሳን መካናት መሳለም  ከማውሳታችን በፊት ስለ ቅዱሳን  መካናት ምንነት ወይንም አመጣጥ ትንሽ እንበል፡፡ ለአምልኮተ እግዚአብሔር ቦታዎች ለይቶ ለሥርዓቱ አፈፃፀም ተገቢና ተስማሚ በሆነ አሠራር ማአጋጀት የታወቀና  የተለመደ ነው፡፡ ለምሣሌ፡- አዳም በገነት የጸሎትና አምላኮት ቦታ እንደነበረው ይተረካል፡፡ ከእሱ  በኃላ  የተነሱ አባቶችም እንዲሁ ሲያደርጉ ነበር፡፡  አባታችን ቅዱስ ዳዊት እግዚአብሔር  ቤተመቅደስ ለመሥራት ተዘጋጅቶ እንደነበረና በኃላም  በልጁ በሰሎሞን እንደተሠራ መጽሀፍ ቅዲስ ይነግረናል፡፡ ፩ኛ ዜና  ፲፯÷፳ ኖህም  በመርከቡ  ውስጥ የተለያዩ አምልኮ ስፍራ እንነበርው ይነግረናል፡፡  አብርሀም ድንኳንም የቤተክርሰቲያን  ምሳሌ ነበረች፡፡ አባታችን ነቢየ እግዚአብሔር ሙሴም  ከእግዚአብሔር በተዘዘው መሠረት ለታቦታ ህጉ ማረፊያ ሚሆን ድንኳን አዘጋጅቶ ነበር፡፡

ስለ ቤተከርሰቲያን  አመጣጥ ይህን ያህል ካልን ቤተክርሰቲያን  ስለ መሣለም ሰናወራ ደግሞ መሣለም ከሚለው የቃሉን ትርጉም  እንጀምር፡፡

መሣለም ማለት ግእዝ ቃል ሲሆን  ተገናኘ፣ ሠላም  ተባባለ፣ተፍቀረ፣ አንድ ሆነ ሚል ትርጉም አለው፡፡ ይስሃቅ ልጁን ቀርበህ ሣመኝ እንዳለውና እንደባረከውም በዘፋጥረት ፳፯÷፳፮ ላይእነገኘዋለን፡፡ መሣለም በአዳም  እነደተጀመረ ትውፊት ያስረዳል፡፡ እግዚአብሔር ጣኦት የሚሣለሙትን ይፀየፋል፡፡ በአንፃሩ ጣኦት የማይንበረከኩትን ይመርጣቸዋል ያከብራቸዋል፡፡ ይህን በተመለከተ ከመጽሀፍ ቅዱስ አንድ ጥቅስ በ፩ኛ ነገ ፲፱÷፲፰ ላይ  እግዘአብሔር እንዲህ ይላል፡፡ ‹‹ እኔም  ከእስራኤል  ጉልበታቸው ለበጫል ጣኦት  ያልተንበረከኩትን ሁሉ፣ በአፋቸውም  ልሳሙትን ሁሉ ሰባት ሺህ ሰዎች  ለእኔ አስቀራለሁ›› እንግዲህ ከዚህ  ምንረዳው እግዚአብሔርን ቤተነቅደስ መመለኪያ ትተን ሰይን የሚመለክበትን የጣኦት ቤት ብንስም ሰ በአምላካችን  እንጠላለን ማለት ነው፡፡

፩-፰ በዓላት

በዓላት በሳምንት ፣በውር ፣በዓመት እና በተላያዩ ቀኖች  ሚከበር ደስታ፣ የእረፍት እና ታረክ መታሰቢያ ቀን ነው፡፡

እንደ በዓሉ ታርክና ጠባ ሰዎች ለብሰው፣ አጊተው መንፈሣቸውን የሚያስደስቱበት የሚዘምቱበት ዕለት ነው፡፡ ከሁሉም ይልቅ ሰው ልጆች  ከእግዚአብሔር የተሰሠጣቸውን  ፀጋና በረከት በአንክሮ በመቀበል ልዩ ምስጋና  የማያቀርቡበት ክበር ቀን ነው፡፡

በቀኖና የሚከበሩ በዓላት
 በብሉይ ኪዳን ብዙ በዓላት ነበሩ፡፡ ለምሳሌ፡-

· በዓለ ሰዊት/የእሽት የመኸር በዓል / ዘዳ. ፳፫÷፲፮

· በዓለ ህድገት/የሥርየት በዓለ/ ዘሌ ፳፫÷፴፩
· በዓለ ህንፀት /የመቅደስ መታደስ በዓለ/ዘሌ ፳፫÷፳፮-፴፪
እነዚህ ሁሉ በኦሪት ሕግ ሲከበሩ የነበሩ ናቸው፡፡ አሁንም ስረስ ከኦሪት ሕግ ያላለፍ ወገኖች ያከብሯቸዋል፡፡
የአዲስ ኪዳን  በዓላትና አከፍፈላቸው
ሳምንታዊ ባአላት፡- እነሱም ቀዳሚት ስንበት እሁድ ሠንበት ናቸው፡፡
ወርሀዊ በዓላት፡- የእመቤችን በአል ወር በገባ በ፳፩ኛ ቀን፣ የቅዱስ ሚካኤል በ፲፪ኛ ቀን፣ በዓለ እግዚእ ወር በገባ  በ፳፱ኛ ቀን ይከበራል፡፡

አመታዊ በአላት፡- አመታዊሰ በዓላት አንድ ጊዜ ብቻ ሚታሰቡና የሚከበሩ ናቸው፡፡ እነዚህን አዋድያትና ኢ-አዋድያት ብለን እንክፍላቸዋለን፡፡ በዓላ አዋድያት የሚባሉት እንደ ስቅለት ፣ ህማማት፣ ትንሳኤ፣ ደብዘይት፣ ጎሳህና፣ እርገትና ጰራቅሊጦስ ናቸው፡፡ ኢ-አዋድያት የሚባሉት ደግሞ እንደ ትስብእት፣ ልደት፣ ጥምቀት፣ ደብታቦር፣ ቃና ዘገሊላ፣ ዘመን መለወጫ መሳሰሉት ናቸው፡፡
የአከባበር ሥርአት
በዓላት እንደ ታርክ ጠባያቸው በመንፈሳዊና ባህላዊ አሰተሳሰብ ይከበራሉ፡፡ መንፍሳዊ በዓላት ሚከበሩት በጸስሎት፣ በማህሌት፣በሃይማኖታዊ ትምህርትና ፍፁም መንፍሳዊነትንሰ በተቀዳጀ መልኩ ነው፡፡
ሃይማኖታዊም ሆነ በሀገር ደረጃ የሚከበሩ በዓላት ተግባረ ነፈስ የሚሠራባቸው መሆን አለበት፡፡ ስለዚህም ምዕመናን በዓላትን  ሲያከብሩ በተጓዳኝ ደግሞ የበአል ሥራን በመፍጠር መሆን አለበት፡፡
፳÷፲፩ ዝክር
ዝክር ሚሰኘው ቃል መታሰቢያን፣ ማስታወሻን ያመለክታል፡፡ ዝክር በእግዚአብሔር ስም፣ በእመቤታችን በቅድስት ድንግል ማርያም፣ በቅዱሳን መላእክትና  በቅዱሳን ስም ሚደረግ ÷መታሰቢያ ነው፡፡ ዝክር ከባህል ልምዶች በተሳሠረ ጠባይ በምግብና በመጠጥ ዝግክት ይፈፀማል፡፡
ዝክር በእግዚአብሔር  በቅዱሳን ስም የሚደረግበት ምክንያት የእግዚአብሔር ሰራኢ መጋቢነቱን፣ ከሃሊነቱን፣ ጌትነቱን፣ ድንቅ ሥራውን በማሰብ ፣  የቅዱሳንን ደግሞ ያደረጉትን መንፈሳዊ ተጋድሎ በማሰብ ነው፡፡ ማቴ ፳፫÷፴፮-፴
ዝክር ብዙ አይጠይቅም፡፡ በጸበልና በጸዲቅ ይደረጋል፡፡ የበረከቱም ተካፋይ የሚሆነው ሁሉም ሰው ነው፡፡ ሉቃ ፲፬÷፲፪-፲፬

ዝክር መዘከር ብዙ ጥቅም ያስገኛል፡፡ ለምሳሌ፡-

· የእምነት ሥነ-ምግባርን ለማጠናከር
· ግንኙነትን ለማጠነከር

· ተዘካሪው ቅዱስ እግዚአብሔር እንዲያመስግን

· ዘካሪውና ተዘካሪው በረከትን እነፍዲያገኙ፡፡ ማቴ ፲÷፵፪

· ዝክር ግዴታ በሚበላና በሚጠጣ ብቻ  መሆን የለበትም፡፡ በጸሎት፣ በምጽዋት፣ በሚታዩና በሚዳሰሱ ታርክን በሚያወሱ ነገሮች ሁሉ ይደረጋል፡፡ ዘፀ ፫÷፭፣፲፭÷፱
ምዕራፍ ሁለት(፪ቱ)
፪. የኦርቶዶክስ ተዋህዶ ቤተ-ክርስቲያን የጾታ ትምህርት
፪.፩. የጾታ አጠቃላይ ትርጉም፡- ኦርቶዶክስ ተዋህዶ ቤተ-ክርስቲያን የጾታ ትምህርት ሲባል፣ በኦርቶዶክስ ተዋህዶ ቤተ-ክርስቲያን ስለጾታ የሚሰጠውን መጽሐፍ ቅዱሳዊ ትምህርት፣ ቤተ-ክርስቲያኒቱ ስለጾታ ያላትን አመለካከት ቀኖናዊ ሥርዓትና ባህላዊ ትውፊት የሚያመለክት ትምህርት ማለት ነው፡፡
፪.፩.፩. “ጾታ” የሚለው ቃል ከመጽሐፍ ቅዱስ እንደምንረዳው በአርአያ እግዚአብሔር ከተፈጠረው ከሰው ዘር ጀምሮ፣ በመውለድ መዋለድ፣ የመብዛትና የመባዛትን ተፈጥሮአዊ ጸጋ ከእግዚአብሔር አምላክ ያገኘ ፍጡር ሁሉ “ተባዕታይ አንስታይ” ወይም “ወንዴና ሴቴ” እየተባለ የሚጠራበት በተፈጥሮ አካል የሚለይበት ስያሜ ነው፡፡ ይሁን እንጂ “ጾታ” የሚለው ቃል በቋንቋነቱ ሲታይ ደግሞ “ተራ፣ ረድፍ፣ ክፍል፣ ማዕረግ፣ አይነት፣ ስልት፣ ወገንና ነገድ” የሚል ሰፊ ጽንሰ ሐሳብ የሚካተትበት መሆኑን የቃሉ ትርጉም ያስረዳል፡፡ “ጾታ” ቃሉ ግእዝ ሆኖ በመጽሐፍ ቅዱስ አገላለጽ ሲታይ፡- ወገን፣ ተራ፣ ረድፍ፣ ተብሎ መተረጎሙን መረዳት ይቻላል፡፡
· በአራት ተራ (ወገን) የሆነ የዕንቁፈርጥ አድርግበት፣ በመጀመሪያ ተራ (ወገን) ያክይንት፤… በሁለተኛው ተራ (ወገን) በሉር ሰንፔር አልማዝ፡፡ በሦስተኛው ተራ (ወገን) ያክይንት፤… በአራተኛው ተራ (ወገን) በቢረሌ … የሚል ጽሑፍ አለ፡፡ ዘጸ. ፳፰ ፥ ፲፯-፳/28፥17-20/፡፡

· የቤተ-ክርስቲያናችን ታላቁ አባት ያዕቆብ ዘሥሩግም “ጾታ” ወገን፣ ነገድ፣ ብሎ ሲተረጉም፡- “ሠራዊተ ሚካኤል በበነገዶሙ፤ ወሠራዊተ ገብርኤል በበማኀበሮሙ፤ ኪሩቤል በግርማሆሙ ወሱራፌል በቅዳሴሆሙ፣ ወኵሎሙ ሠራዊት መላእክት በበጾታሆሙ፤ ይሴብሕዎ ለእግዚአብሔር ለዘስብሐት ቅዱሳን ይሴብሐ፤ የሚካኤል ሠራዊት በየነገዳቸው፣ የገብርኤልም ሠራዊት በየማህበራቸው፣ ኪሩቤል በግርማቸው፤ ሱራፌል በቅዳሴያቸው (በምስጋናቸው) የመላእክትም ሠራዊት ሁሉ በየወገኖቻቸው በቅዱሳን ምስጋና የሚመሰገን እግዚአብሔርን ያመሰግኑታል”፡፡ ብሎአል፡፡
· ከዚህም ሌላ “ጾታ” ክፍለ መጻሕፍትን ስለማመልከቱ በመቅደመ ፍተሐ ነገሥት ላይ ከቀኖና ከሚገኘው ብዙ ሥራ በልዩ ልዩ ወገን የእያንዳንዱን ትርጓሜ የሚያስረዱ ከሆነ፣ ፍጻሜውን የሚያስረዱበት ጊዜ አለ ተብሎ ተጽፎአል፡፡ መቅ.ፍ.ነገሥ፡፡
፪.፩.፪. የጾታ ትርጉም በሰብአዊ የተፈጥሮ አካል፡- ጾታ፡- የሰውን ተፈጥሮአዊ ባሕርይ በክፍለ አካል የሚለይበት ጊዜ፣ ወንድን፡- “ተባዕታይ፣ አውራ፣ ተባዕት፣ ወልድ ብእሲ፣ አዳም” በማለት የሚገለጸው ሲሆን፥ ሴትንም፡- “እንስት (አንስት)፣ ወለተ፣ ሔዋ (ሔዋን) ሔዋናዊት” በሚል ስያሜ ይገልፃታል፡፡

· “ወገብሮ እግዚአብሔር እመሕያው በአምሳለ እግዚአብሔር፣ ሀተባዕተ ወአንስት ገብሮሙ”፡፡ እግዚአብሔር ሰውን በእግዚአብሔር አምሳል ፈጠረው፣ ወንድና ሴትም አደረጋቸው እንዲል ዘፍ. ፩፥፮‐፳፰ /1፥6-28/፡፡
· በጾታ ስያሜው ተባዕት፣ አዳም በመባል የሚታወቀው ቀዳሜ ፍጥረት በስድስተኛው ቀን መጀመሪያ ከምድር የፈለቀው የሰው ሁሉ ምንጭ ሆኖ በዘር በሩካቤ የሚበዛ፣ ሞትና መቃብር የሚጠጡት ምድራዊ ሰው ሁሉ በእርሱ በምንጩ ስም አዳም እየተባለ የሚጠራ የፍጥረት ሁሉ አባት ነው፡፡
· አዳም ማለት፡- የሚያምር፣ ደስ የሚያሰኝ ውብ፣ ደግ አባት፣ መልካም፣ መልከ መልካም፣ የመጀመሪያ ሰው፣ የሰው ሁሉ አባት፣ ቀይሐሥን፣ ብጹሐ አምጣን፣ ሥግወ እምድር (ዘተሠገወ እመሬት) የሚል ትርጉም ተሰጥቶታል፡፡ ጾታዊ ስያሜው ከላይ ባየነው መልክ የተገለጸው ሰው እንስሳዊና መልአካዊ ባሕርያት ስላሉት በሥጋው መዋቲ፣ ድኩም፣ ፈተና የሚፈራረቅበት ሆኖ በነፍሱ ነባቢ፣ ለባዊ፣ ሕያው፣ ባለ አእምሮ፣ አሳቢ ተመራማሪ ይባላል፡፡ የእንስት (ሴት) የጾታ ስያሜ፡- ብእሲት፣ ሔዋ (ሔዋን) ሕያዊት፣ እመ ሕይዋን የሚል ነው፡፡

፪.፩.፫. ኦርቶዶክስ ተዋህዶ ቤተ-ክርስቲያን ስለ ጾታ ምን ታስተምራለች?፡-
፩. “እግዚአብሔር አለ ሰውን በመልካችን እንደምሳሌያችን እንፍጠር፣… እግዚአብሔርም ሰውን በመልኩ ፈጠረው፤ ወንድና ሴትም አድርጎ ፈጠራቸው፡፡ እግዚአብሔርም ባረካቸው፡፡ ዘፍ. ፩፥፳፮‐፳፰፡፡”
፪. “እግዚአብሔር አምላክም ሰውን /አዳምን/ ከምድር አፈር አበጀው በአፍንጫውም የሕይወት እስትንፋስ እፍ አለበት፡፡ ሰውም ሕያው ሆነ”፡፡ ዘፍ. ፪፥፳፪፡፡
፫. “… ነገር ግን ለአዳም እንደርሱ ያለ ረዳት አልተገኘለትም ነበር፡፡ እግዚአብሔር አምላክም በአዳም ከባድ እንቅልፍ ጣለበት፥ አንቀላፋም፤ ከጎኑ አንዲት አጥንት ወስዶ፤ ስፍራውን በስጋ ዘጋው፡፡ እግዚአብሔር አምላክም ከአዳም የወሰዳትን አጥንት ሴት አድርጎ ሰራት፡፡ …” ዘፍ. ፪፥፳-፳፫፡፡ 
፬. “ስለዚህ ሰው አባቱንና እናቱን ይተዋል፤ በሚስቱም ይጣበቃል ሁለቱም አንድ ሥጋ /አንድ አካል/ ይሆናሉ”፡፡ ዘፍ. ፪፥፳፬፡፡
፭. “ፈሪሳውያንም ወደ ጌታ ቀረቡና ሊፈትኑት ሰው በሆነው ምክንያት ሁሉ ሚስቱን ሊፈታ ተፈቅዶለታልን​? አሉት፡፡ እርሱ ግን መልሶ እንዲህ አለ፤ ፈጣሪ መጀመሪያ ወንድና ሴት አደረጋቸው፤ … ስለዚህ አንድ ሥጋ /አካል/ ናቸው እንጂ ወደፊት ሁለት አይደሉም እግዚአብሔር ያጣመረውን /አንድ ያደረገውን/ እንግዲህ ሰው አይለየው፡፡” ማቴ. ፲፱፥፫‐፮፡፡
፮. “ባል ለሚስቱ የሚገባትን ያድርግላት፤ እንደዚሁም ደግሞ ሚስት ለባልዋ፡፡ ሚስት በገዛ ሥጋዋ ላይ ሥልጣን የላትም፤ ሥልጣን ለባልዋ ነው እንጂ፤ እንዲሁም ደግሞ ባል በገዛ ሥጋው ላይ ስልጣን የለውም ሥልጣን ለሚስቱ ነው እንጂ”፡፡ ፩ኛ ቆሮ. ፯፥፬፡፡
፯. “እያንዳንዳችሁ በክርስቶስ ፍርሃት የተገዛችሁ ሁኑ፤ ሚስቶች ሆይ ለጌታ አንደምትገዙ ለባሎቻችሁ ተገዙ፡፡ … ባሎች ሆይ ክርስቶስ ደግሞ ቤተ-ክርስቲያንን እንደወደዳት፤ ሚስቶቻችሁን ውደዱ፤… እንዲሁም ባሎች ደግሞ እንደገዛ ሥጋቸው አድርገው የገዛ ሚስቶቻቸውን ሊወዱአቸው ይገባቸዋል፡፡ የገዛ ሚስቱን የሚወድ ራሱን ይወዳል፤ ማንም የገዛ ሥጋውን የሚጠላ ከቶ የለምና… ከእናንተም ደግሞ እያንዳንዱ የገዛ ሚስቱን እንዲህ እንደራሱ አድርጐ ይውደዳት፤ ሚስትም ባልዋን ትፍራ” ኤፌ. ፭፥፳፩-፴፫
፰. “በዚህ አይሁዳዊ የለም፤ አረማዊ የለም፤ ገዢ የለም ተገዢም የለም፤ ወንድ የለም፤ ሴትም የለም ሁላችሁ በኢየሱስ ክርስቶስ አንድ ናችሁ እንጂ”፡፡ ገላ. ፫፥፳፰ 
· የሰው ልጅ የእኩልነት ማረጋገጫ ይህን እንደሚመስል ከላይ በተጠቀሰው መልክ እውነቱን ተመልክተናል፡፡  
ከዚህ በተለየ መልኩ ሴት በአደባባይ ወጥታ እንዳታስተምር የመባሉ ነገር ደግሞ፡-  
፩. በጥንት ዘመን ማለት ሕገ እግዚአብሔር ከመጣሱ፣ ገነት ከመታጠርዋ በፊት የሰው ልጅ ሕይወት የቅድስና ሕይወት ነበር፡፡ ነገር ግን አዳም እንዳይበላ የተከለከለውን ፍሬ እንዲበላ በማድረግ ሔዋን ምክንያተ ስሕተት በመሆንዋ፣ አሁንም ምክንያተ ስሕተት እንዳትሆን፤ የሴት ድርሻ /በመንፈሳዊ ዘርፍ/ ተለይቶ ተቀምጦአል፡፡

፪. ከሴት በፊት የተፈጠረው ወንድ በመሆኑ ባል በሚስቱ እንዲከበር የሆነው በአፈጣጠር ቀዳሚነት ስላለው ነው፡፡ ፩ኛ ጢሞ. ፪፥፲፫‐፲፬፤ ዘፍ. ፫፥፮፤ ፪ኛ ቆሮ. ፲፩፥፫ 
ሴቶች በቅድስና ሕይወት

ሰው ሁሉ በአርአያ እግዚአብሔር የተፈጠረ፤ የእግዚአብሔር እስትንፋስ ያደረበት ክቡርና ቅዱስ በመሆኑ ሁሉም እኩል ነው፡፡ ተግባሩ ድሃና ሃብታም፣ ጻድቅና ሳጥእ ከሚያሰኘው በስተቀር በተፈጥሮ ክብሩ ልዩነት እንደሌለው ቤተ-ክርስቲያን ታስተምራለች፡፡ እዚህ ላይ የሚጠቀሰው የሰው ልጅ የእኩልነት ሚዛን ደግሞ “ቅድስና” ነው፡፡ ቅድስና፡- ከማንኛውም ክብር የላቀ የቤተ-ክርስቲያናችን የክብር ሁሉ ጉልላትና ራስ ነው፡፡ በቤተ-ክርስቲያናችን እምነትና ሥርዓት ቅድስና ለወንድ ብቻ እንጂ ለሴት አይገባም አልተባለም፤ ቅዱሳን ወንዶች የመኖራቸውን ያህል ቅዱሳት ሴቶችም አሉ፡፡ ይልቁንም፡- “የቅድስተ ቅዱሳን ድንግል ማርያምን ክብርና ቅድስና” ስንመለከት እንዲያውስ “በወንድ ምን ቅድስና አለና ነው!” ወደሚል አቅጣጫ ሊያመጣን ይችላል፡፡ እመቤታችን ቅድስት ድንግል ማርያም አምላክን መውለድ የቻለችው በፍጹም ንጽሕና ዋና ቅድስናዋ ነው፡፡ እመቤታችን መትሕተ ፈጣሪ መልዕልተ ፍጡራን በሚል የፍጡራን የመጨረሻ ክብር ያስቀመጣት ቅድስናዋ ነው፡፡        እመቤታችን ምክሐ ደናግል፤ መሠረተ ንጽሕ፣ አክሊለ ምክሕ፣ መሠረተ ሕይወት ያሰኛት ፍጹምነቷ ነው፡፡ እመቤታችንን ያክል ማንም የወንድ ቅዱስ የለም፡፡ አይኖርምም እመቤታችንን ባይመስሉም እንደወንዶቹ ገድል ተጽፎላቸው፥ መታሰቢያ ተሰርቶላቸው ኦርቶዶክሳዊት ተዋሕዶ ቤተ-ክርስቲያን የምታከብራቸው በቅድስናቸው በአማላጅነታቸው የምታምንባቸው ቅዱሳት አንስት በርካታ ናቸው፡፡
፪.፪. በድንግልና ጸንቶ የመኖር ሕይወት
፪.፪.፩. የድንግልና ሕይወት ትርጉምና ዓላማ፡-
· ድንግልና ማለት፡- ክብረ ሥጋን፣ ማሕተመ ሥጋንና ማሕተመ ሕሊናን ጠብቆ ከዓለም ርቆ ለመኖር መወሰን፣ መለየት፣ መጠበቅ፣ መጠንቀቅ በሚል ትርጉም ይጠቃለላል፡፡ የቋንቋ ትርጉሙ ይህን ይመስላል ሲባልም፣ ገላጭ ማረጋገጫው ማሕተሙና ምስክሩ የዓላማ ጽናት ነው፡፡ የድንግል ሕይወት ጸንቶ ለመኖር የወሰነ ሰው /ወንድም ሆነ ሴት/ ለድንጋሌ ሥጋ መሠረት የሆነውን ድንጋሌ ሕሊናን በጽኑ ዓለት ላይ የመሠረተ መሆኑን እርግጠኛ ሲሆን ነው፡፡
· ድንጋሌ ሕሊናን በፍጹምነት ቢመለከቱት ከባድና ፈታኝ ነው፡፡ ሰማያውያን መላእክትን ጭምር የተፈታተነ ነው፡፡ ድንጋሌ ሕሊና ዓላማውን ስቶ ፈሩን ለቅቆ ግንቡ ከፈረሰ የድንግልና ሕይወት ከሥጋ መሠረቱ ይናጋል፤ መንፈሳዊ ሕይወት ይበላሻል፡፡ ቅድስና ትርጉም ያጣል፤ በድንግልና ስም የሚደረገው ጥረት ሁሉ ውጤቱና ትርፉ ከንቱ ልፋት ብቻ ይሆናል፡፡ አዳምን ከክብሩ ያዋረደ እግዚአብሔርን ከመሰለ ጌታ ርቆ ገነትን የመሰለች ርስት ተነጥቆ ለግብራተ ዲያብሎስ የዳረገ የድንጋሌ ሕሊና ህፀፅ ነው፡፡ ቅሩበ እግዚአብሔር አኀዜ መንጦላዕት ይባል የነበረው ዲያብሎስ ፈጣሪውን ያስካደው፥ ከክብሩ ያዋረደው ወደ ባሕረ እሳት ያስጣለው /ያስወረወረው/ የድንጋሌ ሕሊያ ድቀት ነው፡፡ “አኅለዮ ለአዳም አምላክየ፡፡” ተብሎ እንደተጻፈ፡፡ መጽሐፈ መቃ. ሣልስ. ፪፥፲‐፲፯ /2፥10-17/፡፡
· የድንጋሌ ሕሊና ድቀት፡- የባሕርይ ወይም የራስ ያልሆነን ነገር ለማግኘት ከመሻት ይመነጭና ተንኰልን፣ ክፋትን፣ ምቀኝነትን፣ አርግዞ በደልንና በቀልን ይወልዳል፡፡ ሀሳቡ ወደ ድርጊት ይለወጣል፡፡ የማይገኘውን ለማግኘት ሲባል የራስ የሆነውን ያሳጣል፡፡ ድንጋሌ ሕሊያ ሲባልም ዓለምን ንቀው ከሰው ርቀው ንጽሕ ጠብቀው ለሚኖሩ መናንያን ደናግላን መነኰሳት ብቻ የሚተው ግዳጅ ሳይሆን ለሰብአ ዓለም ጭምር የተሰጠ ኃላፊነትና ክርስቲያናዊ ግዴታ ነው፡፡
· ድንጋሌ ሕሊና ማለት፡- ሕሊናን ማሸነፍ ከመጥፎ ሐሳብ፥ ከክፉ ስሜት መራቅ መሆኑ ከታወቀ ለሁለት ዓመታት በጲጥፋራ ቤት ተፈትኖ የዝሙትን ወጥመድ በድል አድራጊነት ከተወጣው ከወጣቱ ዮሴፍ ሕይወት ብዙ መማር ይቻላል፡፡ ዘፍ. ፴፱፥፩‐፳፩፤ ኩፋ. ፳፯፥፳‐፴፩፡፡
· ድንጋሌ ሥጋ መሠረቱ ድንጋሌ ሕሊና ነው፤ ከድንጋሌ ሥጋ ድንጋሌ ሕሊና ይበልጣል፡፡ የሥጋ ንጽሕና ከሥጋ እድፍ ጉድፍ በሥጋ ከሚሠራ ኃጢአት መንጻት ነው፡፡ ተብሎ እንደተጻፈ ንጽሐ ሕሊና /ንጽሐ ልቡና/ ከአምልኮ ጣኦት ወደ አምልኮተ እግዚአብሔር፣ ከገቢረ ኀጢአት ወደ ገቢረ ጽድቅ ይመልሳል፡፡ በንጽሐ ልቡና የሚገኝ ብቃትና ቅድስናም ሰማያዊ ምስጢርን ከማየት ያደርሳል፡፡ ግብ. ሐዋ. ፯፥፶፭‐፶፮፤ ማቴ. ፭፥፰፤ ፩ ዮሐ. ፫፥፪‐፫፡፡ ምስጢር ማየት ለሦስት መዓረጋት የመድረስ ውጤት ነው፡፡ ሦስት መዓርጋት የሚባሉትም፡- ንጽሐ ሥጋ፥ ንጽሐ ነፍስ፥ ንጽሐ ልቡና ናቸው፡፡
· የድንግልና ሕይወት ወንድና ሴት ሳይባል /ጾታ ሳይለይ/ የሚፈጸም የቅድስና ሕይወት ነው፡፡ በመሆኑም ከሴት ርቆ ንጽሕ ጠብቆ፣ ሴትም ከወንድ ርቃ ንጽሕ ጠብቃ፤ በጾም በጸሎት፥ በአስተበርኮ በስግደትና በምጽዋት በትሩፋት በመታጀብ ራስን ለእግዚአብሔር በማስገዛት የሚፈጸም ሕይወት ነው፡፡ ድንግልና ሰማያዊ ዘለዓለማዊ ክብርን፥ ሰማያዊ ሀብትንና በረከትን፥ ሰማያዊ ጸጋንና ልዕልናን የሚያጐናጽፍ ነው፡፡                   
· መንፈሳዊው የጉዞ መስመር እንደፈለጉ የሚሮጡበት ሜዳ አይደለም፣ መሰናክል የበዛበት የጉዞ መስመር ነው፡፡ የድንግልና ጉዞ መድረሻው የቅድስና አደባባይ መሆኑን የሚያውቅ ጸላኤ ሠናያት ዲያብሎስ፡- በድንግልናቸው የጸኑትን መከራ ያጸናባቸዋል፡፡ የድንግልና የተጋድሎ ክብደትና ቅለት የሚለካውም በዚህ ጊዜ ይሆናል፡፡ ሚዛን ውጤቱ ማሳየቱ ግዴታ በመሆኑ በዚህ በድንግልና የሚኖር ሰው ከብዶ ወይም ቀልሎ መገኘቱ የማይቀር ነው፡፡ /ይሆናል/ ከብዶ መገኘት፡- ፈተናን በመቋቋም ጠላት ዲያብሎስን ድል መንሳት ሲሆን፥ ቀልሎ መገኘት፡- ለፈታኝና ለፈተና እጅ በመስጠት የመበርከክና ድል የመነሣት ውጤት ነው፡፡
· በመልካም ገድሉ ጸንት ፈተናንና ፈታኝን ድል የመንሣት ጸጋ ያገኘ የድንግልና ሕይወት ውጤቱ የማይጠወልገውን የክብር አክሊል ከፈጣሪ መቀዳጀት ነው፡፡ ፩ኛ ቆሮ. ፱፥፳፬‐፳፯፤ ራዕ. ፪፥፲፬
፪.፪.፪. የድንግልና ሕይወት በብሉይ ኪዳን፡-

የድንግልና ሕይወት ከሰው ልጅ የተፈጥሮ ሂደት ጋር የተሳሰረ የረዥም ዘመን ታሪክ ያለው ነው፡፡ ሥርዓት ከድንግልና ሕይወት የሚገኘውን ጸጋ፥ ክብረ ነፍስንና ሰማያዊ በረከትን በአግባቡ የተገነዘቡ የብሉይ ኪዳን አበው፡- ዘመናቸውን በሚያስደንቅ በተጋድሎ አሳልፈዋል፡፡

በድንግልና ጸንተው በቅድስናቸው ከታወቁ ቀደምት አበው መካከልም፡-

ሀ. የመልከ ጼዴቅ የድንግልና ሕይወት፡ ዘፍ. ፲፬፥፲፯‐፳ 
ለ. የኤልያስ የድንግልና ሕይወት፡ ፩ኛ ነገ. ፳፥፳-፳፮ 
ሐ. የኤልሳዕ የድንግልና ሕይወት፡ መጽ/ነገ/ቀ/ ፲፱፥፲፮‐፳፩ ፡፡
መ. የመጥመቀ መለኮት የቅዱስ ዮሐንስ የድንግልና ሕይወት- ሚል. ፫፥፮፣፬፥፭‐፮፤ ኢሳ. ፵፥፫፤ ማቴ. ፫፥፮‐፮፣ ማቴ. ፲፩፥፯‐፲፱፡፡ በምሳሌነት ማየት ይቻላል፡፡
፪.፪.፫. የድንግልና ሕይወት በሐዲስ ኪዳን፡-

የድንግልና ሕይወት ከብሉይ ኪዳን ወደ ሐዲስ ኪዳን ሲሸጋገር በዕጥፍ ሰፍቶና ጐልቶ አምሮና ሠምሮ ይታያል፤ በክርስትና ዘመን የድንግልና ሕይወትን ስንመለከተው በውሱን አኀዞች ብቻ ሳይሆን በሚልዮንና በቢልዮን የሚቆጠር አኀዝ ያለው ሰው የድንግልና ባለቤት ሲሆን እናያለን፡፡

ሀ. የምክሐ ደናግል የቅድስተ ቅዱሳን ድንግል ማርያምን የድንግልና ሕይወት፡- ሉቃ. ፩፥፳፮‐፴፰፣ “ነገረ ማርያም” በሚለው የመማሪያ መጽሐፍ ላይ በሚገባ ስለተዘረዘረ ያንኑ ማየት ከበቂ በላይ ነው፡፡
ለ. የነባቤ መለኮት የቅዱስ ዮሐንስ የድንግልና ሕይወት፡ ማቴ. ፬፥፳፩፤ ማር. ፩፥፳፡፡

ሐ. የቅዱስ ጳውሎስ የድንግልና ሕይወት፡ ፩ኛ ቆሮ. ፯፥፯፡፡
፪.፪.፬. ጊዜያዊ የድንግልና ሕይወት፡-

ጊዜያዊ የድንግልና ሕይወት የሚባለው፡- ወንድ ለአቅመ አዳም ደርሶ፥ ሴትም ዓቅመ ሔዋን አድርሳ ሕይወቷን ወይንም ሕይወቱን ከሁለቱ መስመሮች ማለትም በጋብቻ ሥርዓት ወይም በድንግልና /በምንኩስና/ ሥርዓት ለመምራት መወሰን እስከሚችሉበት ጊዜ ያለው የዕድሜ ክልል ማለት ነው፡፡ ይህ የዕድሜ ክልል ጊዜያዊ የድንግልና ሕይወት የተባለበት ምክንያት በአብዛኛው በሥርዓተ ጋብቻ የሚለወጥ በመሆኑ ነው፡፡

፪.፪.፭. ፍጹም የድንግልና ሕይወት፡-
ማለት አንድ ሰው በጊዜያዊ የድንግልና ሕይወት ከኖረ በኋላ ምርጫውን ለማስተካከል ዕድሜው ፈቅዶለት፥ አዕምሮው ሰፍቶለት ምርጫው ተስተካክሎለት በምናኔ የሚወሰን ውሤኔ ነው፤ ፍጹም የድንግልና ሕይወት በሦስት አይነት አኗኗር መኖር ያስችላል፡፡
ይኸውም፡- ፩ኛ- ከኅብረተሰቡ ሳይርቁ፥ ኅብረተሰቡን እያገለገሉ በጥቁር ራስነት ራስን ደብቆ በመኖር የሚፈጸም ገድል

፪ኛ- በድንግልና ለመኖር በውሳኔ ላይ እንደተደረሰ ገዳም ገብቶ በምንኩስና በመኖር ሥርዓተ ምንኩስናን፥ ሕገ አበውን አክብሮ ከአበው እንደ አንዱ ሆኖ በገዳማዊ ሕይወት በጾም በጸሎት በምግባር በቱሩፋት መኖር፣

፫ኛ- ከመነኰሱ በኋላ ወይም ሳይመነኩሱ በፍጹም ምናኔ /መናኝነት/ ዳዋ ጥሶ፥ ጤዛ ልሶ፥ ድንጋይ ተንተርሶ፥ ግርማ ሌሊትን፥ ድምፀ አራዊት እና ፀብአ አጋንንት ታግሶ በፍጹም ገድል ነው፡፡
፪.፪.፮. የድንግልና ሕይወትና ውጤቱ፡-

የድንግልና ሕይወት ያማረ ውጤት ያለው ይሆን ዘንድ ሕይወቱን በድንግልና የሚመራ ሰው ሦስት ነገሮችን በብቃት አሟልቶ መገኘት አለበት፡፡ እነዚህም መነሻ፣ መገስገሻና መድረሻ ናቸው፡፡

· መነሻ ሲባል ማንም ሰው በድንግልና ሕይወት ለመኖር ሲያስብ በድንግልና ሕይወት በመኖሩ ሊያጋጥሙት የሚችሉ የሕይወት ፈተናዎችን ተቋቁሞ ረድኤተ እግዚአብሔርን አጋዥ አድርጎ በአሸናፊነት ካለፈ በኋላ የሚያገኘውን ሰማያዊ ክብርና ልዕልና ከሩቁ በማየት የሚሰጥ የኅሊና ውሳኔ ቁርጥ ሐሳብ ነው፡፡
· መገስገሻ የሚባለውም፡- ወደ ገድል በገቡ ጊዜ የሚቀበሉት ውስብስብ ፈተና፥ የሚጓዙበት ጠመዝማዛ መንገድ፥ ዳገትና ቁልቁለት ነው፤ የምናኔ /ምነና/ ጐዳና በጾም በጸሎት፥ በአንብዕ በስግደት ፈቃደ ሥጋን ለፈቃደ ነፍስ በማስገዛት ይህን መከራና ፆር ድል የነሳ ሕይወት ወደ ንጽሐ ልቡና ይደርሳል፤ ሰማያዊ ምስጢርን የማየትም ብቃት ከዚህ ይጀምራል፤ በመገስገሻው ጐዳና /ገድል/ ያልተሰናከለ ሕይወት መድረሻው ቀና ይሆናል፡፡
· በድንግልና ሕይወት ጸንቶ የመኖር ሕይወት በክብረ ሥጋ ፈንታ ክብረ ነፍስን፣ በዕረፍተ ሥጋ ምትክ ዕረፍተ ነፍስን፣ ያጐናጽፋል፡፡ የድንግል ሕይወት አጠቃላይ ውጤቱ የቅድስና ውጤት ይሆናል፡፡

፪.፫. የምንኩስና ሕይወት
፪.፫.፩. የምንኩስና ትርጉምና ዓላማ

ምንኩስና ክብረ ዓለምን ንቆ፥ ንጽሕን ጠብቆ፥ በጾም በጸሎት በገድል በቱሩፋት ለመኖር ለእግዚአብሔር ብፅዓት /ቃል ኪዳን/ በመግባት፣ ክብረ መንግስተ ሰማያትን በመሻት ከዓለም ከወገን ከዘመድ ከቤ ከንብረት አላፊውንና ጠፊውን ክብረ ዓለም በመናቅ የወዲያኛውን ዓለም ደጅ ለመጥናትና የማያልፈውን ክብር ለማግኘት በዚህ ዓለም ምውት በመሆን በምናኔ ገዳማዊ ሕይወትን፣ የብሕትውና አኗኗርን መምረጥ ማለት ነው፡፡

የምንኩስና ዓላማ ያወቀ፣ ከዓላማዊ ግብር ርቆ ሕይወቱን በንጽሕናና በገድል ለመጠበቅ የወሰነ ሰውም መነኩሴ መናኝ፣ ዓለም ለምኔ ያለ፣ ጿሚ፣ ተሐራሚ፣ ገድለኛ ትሩፈ ምግባር ይባላል፡፡ ገዳማዊ ሕይወትን መርጦ ከገዳም ከመኖር ሲወስን በረድእነት ሥራውን ይጀምራል፡፡ ገዳሙንና የገዳሙን አበው ያገለግላል፤ ቀጥሎም እንደምውት ተገንዞ ጸሎተ ፍትሐት ተፈጽሞለት አስኬማ ይለብሳል፤ ቆብ ይደፋል፤ አባ አባት ይባላል፡፡ ገድሉን ቱሩፋቱን ይቀጥላል፡፡
፪.፫.፪. ምንኩስና መቼ ተጀመረ?፡- 

ምንኩስና ጐልቶና ሰፍቶ፥ በስርዓት ተሟልቶ፥ ታሪካዊ ገጽታ አግኝቶ የታየው ከአራተኛው ክፍለ ዘመን ከ፫፻፭ ዓ.ም ጀምሮ እንደሆነ ይታወቃል፤ የጀመሩትም፡- እንጦንስ፣ መቃርስና ጳኩሚስ የሚባሉ ግብፃዊያን ቅዱሳን ናቸው፡፡ የዚህን ዓለም ክብር ንቀው እግዚአብሔርንና ቤተ-ክርስቲያንን ለማገልገል በሚያመች በድንግልና /በምንኩስና/ ሕይወት ተወስኖ መኖርን የመረጡ አበው ቅዱሳን የሚከተሉት የምንኩስና ሥርዓት መነሻ ብሕትውና /ምነና/ በመሆኑ የምንኩስና ሥርዓት ጐልቶ ከመውጣቱ በፊት የነበሩ አበው በብሕትውና መልክ የሚኖሩበት ሥርዓት እንደነበር ቅድመ ክርስትና ካለው ታሪካችን መገንዘብ ይቻላል፡፡ ቅድመ ክርስትና ባለው ዘመን ብዙ አበው በብሕትውና /በምናኔ/ ገድል አስፍተው በዓላማ ጸንቶ ሲኖሩ “ናዝራውያን፣ መናንያን፣ ፈሪሳዊያን…” በሚል ስያሜ ይታወቁ ነበር፡፡
፪.፫.፫. ምንኩስና ወደ ኢትዮጵያ የገባበት ዘመን፡-

በሕፅዋ ለሕንደኬ ንግሥት ኢትዮጵያ አማካይነት በ፴፬ ዓ.ም ወደ ኢትዮጵያ የተፈነጠቀው የክርስትና ብርሃን እስከ ፫፻ ዓ.ም ባለው ዘመን ጐልቶ አልታየም ነበር፡፡ በኋላ ግን በቅዱሳኑ ነገሥታት በአብርሃ ወአጽባሐ /ኢዛና ሳይዛና/ ጥረትና ፈቃድ ቅዱስ ፍሬምናጦስ ከሌሎች ኢትዮጵያውያን ሊቃውንት ጋር ወደ እስክንድርያ ተልኮ በቅዱስ አትናቴዎስ እጅ ተቀብቶ የጵጵስና ሥልጣን አገኘ፡፡ የተሟላ ሥርዓተ ቤተ-ክርስቲያንን ይዞ ወደ አገሩ ወደ ኢትዮጵያም በመመለሱም የክርስትና ሃይማኖት እየጐላ መጣ፡፡

በኋላ ላይ ግን በ፬፻፸፰ ዓ.ም ገደማ በአልዓ ሜዳ ዘመነ መንግሥት ወደ ኢትዮጵያ ገብተው በቤተ ቀጢን ይኖሩ የነበሩት ተሰዓቱ ቅዱሳን /ዘጠኙ ቅዱሳን/ ምንኩስናን በኢትዮጵያ ለመመስረትና ለማስፋፋት ችለዋል፡፡ በተለይም ታላቁ አባት አቡነ አረጋዊ “አበ ቅዱሳን መነኰሳት ዘኢትይጵያ በመባል ይታወቃል፡፡” ገዳማቸውም በታሪኩ በቅርስነቱና በቱሪስት መስብሕነቱ የሚታወቀው በሰሜን ኢትዮጵያ በትግራይ ምስራቃዊ ዞን የሚገኘው ደብረ ዳሞ ገዳም ነው፡፡
፪.፫.፬. በምንኩስና፣ በድንግልና፣ በምናኔና በብሕትውና መካከል ያለው ልዩነትና አንድነት

ምንኩስና፥ ድንግልና፥ ምናኔ ብሕትውና፤ የአራቱም ዓላማና ግብ አንድ ነው፡፡ ቢሆንም፥ የጉዞ መነሻቸውና የአካሔድ አቅጣጫቸው ግን በአብዛኛው ጊዜ ልዩነት ያለው መስሎ ይታያል፡፡ እዚህ ላይ ለመግለጽ የተፈለገው ምንኩስና ከድንግልና፥ ከምናኔና ከብሕትውና ሕይወት ጋር ያለው አንድነትና ልዩነት ነው፡፡ መነኩሴ፡- ድንግል መናኝ ባሕታዊ ሊሆን ይችላል፡፡ እነዚህ ሃብታት የተሟሉለት አባት ሲገኝ ምንኩስናውን ምሉእ ያሰኛዋል፡፡ ነገር ግን እንዲህ ዓይነቱ ጸጋ ለመነኩሴ ሁሉ የሚሰጥ ባለመሆኑ መነኩሴ በሙሉ አራቱን ሃብታት ያሟላል፤ ወይም የማሟላት ግዴታ አለበት ተብሎ የሚደመደም አይሆንም፡፡ መነኩሴ ሁሉ ድንግል አይደለም፤ ገዳማዊ ሕይወት ከፊል የብሕትውና ገጽታ እንጂ፤ አራቱ መንገዶች አንድ የሚያደርጋቸው ነገር አለ፡፡ ይኸውም ዓላማ፥ ጾም፥ ጸሎት፥ ስግደት፥ ተሐራሚነት፥ ጸብአጋንንትን ድል መንሣት ወዘተርፈ ነው፡፡ እዚህ ላይ “ምንኩስና የምናኔ ውጤት ነው፡፡” በምንኩስናና በምናኔ በምነና መካከል ምንም ልዩነት የለም፤ ተብሎ ሊታሰብ ይችል ይሆናል፤ ነገር ግን የድንግል መነኩሴ እንዳለ ሁሉ፣ የመዓስብ መነኩሴ አለና የመዓስብ መነኩሴ ሁሉ መናኝ ነው፤ ከሚል ውሳኔ ላይ መድረስ በእጅጉ የሚከብድ ይሆናል፡፡
· የምንኩስና አጠቃላይ ሕይወት፡- መድኃኔዓለም ክርስቶስ የተቀበለውን ጸዋትወ መከራ የሚመስል መከራ ለመቀበል በሚሸከሙት መስቀል መዋርስተ ክርስቶስ ለመሆን የሚደረግ የቅድስና ጉዞ ነው፡፡
· ምናኔ፥ ድንግልና፥ ምንኩስናና ብሕትውና የምንላቸው አሥራውን ቅድስና በጥቅል ስናያቸው በምንኩስና ሊጠቃለሉ ይችላሉ፤ ምክንያቱም ምነና በድንግልና፥ ድንግልና ለምንኩስና፥ ምንኩስናም ለብሕትውና ያበቃልና ነው፡፡ ምክንያቱም ምንኩስና የሁሉም መዳረሻ ሆኖ ስለሚታይ ነው፡፡
· የድንግልና ሕይወት፡- በጥቁር ራስነት፥ በምንኩስናና በብሕትውና ይፈጸማል፤ መነኩሴ ሆኖ ገዳም ሳይገባ፥ ባሕታዊ ሆኖ በበረሃ በብቸኝነት ሳይኖር፥ በባሕርዩ የምንኩስናን የብሕትውናን ጠባይ የሚያሟላ፤ በገድል በትሩፋት ፅሙድ ሆኖ ማኅበረሰቡን እያገለገለ ማኅበረሰቡ በሚኖርበት ቦታ በንጽዝና በቅድስና ተጠብቆ ይኖራል፡፡

· ልዩነቱም ቆብ ጭኖ መነኩሴ፥ በረሃ ገብቶ ባሕታዊ አለመባሉ ብቻ ነው፡፡ በገድል በትሩፋት ግን ቢበልጥ እንጂ የሚያንስ አይደለም፡፡ ምክንያቱም በውስጡ ሆኖ መጋደልና በሩቅ ሆኖ መጋደል ፈጽሞ ስለሚበላለጥ ነው፡፡
· ባሕታዊም አገር ጥሎ ጨርቁን ጠቅልሎ “ኢትርአይ ገፃ ወኢትስማዕ ድምፃ” ከሚል መነሻ በረሃ ገብቶ ግርማ ሌሊትን፥ ድምፀ አራዊትን፥ ፀብአ አጋንንትን ታግሶ ይኖራል፤ ባሕታዊ መነኩሴ፡- ድንግል፥ ወንድ፥ ሴት የመሆን ግዴታ የለበትም፤ እግዚአብሔር ጥበቡን የገለጸለት ሁሉ የብሕትውና ሕይወቱን ይያያዘዋል፤ እንግዲህ በአራቱ ሥርወ ቅድስና መካከል ያለው አንድነትና ልዩነት ባጭሩ ይህን ይመስላል፡፡
፪.፬. መተጫጨት

፪.፬.፩. የመተጫጨት ትርጉምና ዓላማ፡-
· ማጨትስ፡- ቃል ኪን መጋባትና ከጋብቻ የሚቀድም ተስፋ ነው፡፡
· ማጨት ወይም መተጫጨት በግዕዝ ቋንቋ “ፍኂር፥ ሐፂይ፥ ሕፄ” በመባል ይታወቃል፡፡
· የማጨት ወይም የመተጫጨት መሠረተ ሀሳብና ዓላማ፡- ለቁም ነገር መመኘት መፈለግ፥ መፈላለግ፥ መሻት፥ ለሚስትነት ለባልነት ማለትም ለትዳር ለቁም ነገር መጠናናት፤ ማስመሪያ፥ ማስወደጃ፥ እሺ ማስባያ፥ ሰጥቶ በመለመን ካስፈቀዱ ካስወደዱ፥ እሺ ካሰኙ በኋላ ለጋብቻ ውል መዋዋልና ቃል ኪዳን መገባባት መተጫጨት ነው፡፡
የመተጫጨት ዋና ዓላማ

· ዘላቂውን የትዳር ሕይወት በፍቅርና በስምምነት መሠረት ለመገንባት የሚያስችል ጽኑ መሠረት መጣል ነው፡፡

· በእግዚአብሔር ቃል ኪዳን ተሳስረውና ተጣምረው የሚኖሩበት ረዥም የሕይወት ጐዳና ነው፡፡ በመሆኑም ይጠናኑበታል፤ ይኾነኛል፥ ትሆነኛለች ትበጀኛለች፥ ይባባሉበታል፤ የፈቃደኝነት ቃላቸውን ይለዋወጡበታል፡፡
· “በቀና ነገርና በእውነት በቸርነትና በይቅርታ ለዘለዓለሙ ለኔ እንድትሆኚ አጭቸሻለሁ ሃይማኖትሽን ማጫ አድርጌ አጭሻለሁ፤ ከዚህ በኋላ እግዚአብሔር እንደሆንኩ ታውቂኛለሽ፡፡” ተብሎ በእግዚአብሔርና በሕዝቡ መካከል አብሮ ለመኖር የተደረገ ቁርጥ ውሳኔ ተገልጧል፡፡ ሆሴ. ፪፥፲፱‐፳ (፳‐፳፩)፡፡ ከዚህ ምሳሌያዊ አነጋገር መረዳት የሚቻለው፡- ጋብቻን የሠመረና የተባረከ እንዲሆን ለማድረግ፡- ከመተጫጨት ጊዜ ጀምሮ፡- ቀናነት፥ እውነት፥ ቸርነት፥ ይቅርታ፥ ግልጽነትና ሃይማኖት በጣም አስፈላጊ መሆኑን ነው፡፡ ሁለቱም በመጠናናት በሚያሳልፉት የተስፋ ጊዜ ፈቃደ እግዚአብሔርን እየጠየቁ ቢጠናኑ ሐሳባቸውን እግዚአብሔር ይባርክላቸዋል፡፡
· ለትዳር /በቁም ነገር/ የሚፈላለጉ ሁለቱ እጮኛሞች የመተጫጨት ጊዜያቸው፡-
· ወንዱ ለዓቅመ አዳም ሴትዋም ለዓቅመ ሔዋን መድረሳቸው ሲረጋገጥ ለሆን ይገባል፡፡ ምክንያቱም ሁለቱ ወጣቶች የጋብቻን ምስጢር አውቀው ጥቅሙንም ተረድተው ሊሆን ይገባል፡፡
· ጋብቻ በሁለቱ ተጋቢዎች ፈቃድ ላይ የተመሠረተ መሆን አለበት ሲባል፡-

· ወላጆች በልጆቻቸው ጋብቻ ላይ የሩቅ ተመልካቶች ወይም ታዛቢዎች ይሁኑ ማለት አይደልም፡፡ “ከእናንተ ልጁ ዳቦ ቢለምነው ደንጊያ የሚሰጠው ማነው? ወይስ ዓሣ ቢለምነው እባብ ይሰጠዋልን?”፡፡ እንዳለ ጌታችን መድኃኒታችን ኢየሱስ ክርስቶስ ማቴ. ፯፥፱‐፲፡፡ ወላጆች ከልጆቻቸው ምርጫና ፈቃድ ባልተለየ መልኩ ልምዳቸውንና እውቀታቸውን ለልጆቻቸው ሊያካፍሉ ይገባል፡፡
· ወላጆች ልጆቻቸውን በቀጣዩ ሕይወታቸው ላይ ጉዳት የሚያስከትል ስሕተት እንዳይፈጽሙ ማድረግ ኃላፊነታቸውና ግዴታቸው መሆኑ ሊታወቅ ይገባል፡፡ “ልጅን በሚሄድበት መንገድ ምራው፤ በሸመገለ ጊዜም ከእርሱ ፈቀቅ አይልም፡፡” እንዲል ምሳ. ፳፪፥፮፡፡

የዚህ ጹሑፍ መሠረተ ሐሳብ ልጆች ይህን የቅድስና ሕይወት የሚመሩበትን መሠረት በሚጥሉበት ጊዜ ከወላጆቻቸው የተለየ ፈቃድና ሐሳብ ይዘው በብቸኝነት ለመጓዝ ሲሞክሩ ተሰናክለው እንዳይወድቁ የወላጆች ድጋፍና ምክር ግዴታ የሚያስፈልጋቸው መሆኑን፤ ወላጆችም በልጆቻቸው ላይ ያለባቸውን ግዴታና ኃላፊነት በጥንቃቄ ተረድተው፥ በልጆቻቸው ቀጣይ ሕይወት ላይ ጉዳት ሊያስከትል ከሚችል ጊዜያዊ ጥቅምና ተለምዶአዊ አስተሳሰብ ነፃ በመሆን ለልጆቻቸው የማስብ ግዴታና ኃላፊነት እንዳለባቸው ማስገንዘብ ነው፡፡ የልጆቻቸውን ፈቃድና ፍላጐት ማዕከል ላደረገ ሥርዓት ፍላጐታቸውን በማስገዛት የልጆቻቸውን ጋብቻ ማስፈጸም የአባትነት የእናትነት ግዴታቸው ነው፡፡
፪.፬.፪. የመተጫጨት ጊዜ ሕይወት
· ይህ ወቅት ሁለቱ እጮኛሞች ጠባይ ለጠባይ የሚተዋወቁበት፣ ሴትም ራሷን ለሚስትነት ወንድም ራሱን ለባልነት ኃላፊነት ለመሸከም፣ ማሕበራዊ ሕይወትን ለመምራት በሥነ-ልቦና የሚዘጋጁበት አንዱ የሚጠላውን ሁለተኛው አውቆ ራሱን የሚያስተካክልበት፣ በጸሎት እየበረቱ ለጋብቻ የሚዘጋጁበት ወቅት ነው፡፡
· በዚህም መሠረት ሕይወቱ የቅድመ ጋብቻ ሕይወት እንደ መሆኑ መጠን ከመመካከር፣ ከመወያየትና ራስን ከማዘጋጀት ያለፈ ትውውቅ አይፈጸምበትም፡፡
· በመሆኑም ከነፍስ አባት ጋር እየተመካከሩ ከመታረም በተጨማሪ ሁለቱ ለብቻቸው ለመገናኘት አስፈላጊ ሆኖ ከተገኘ የሚገናኙበት ቦታ የተመረጠና ራስን ከድቀት የሚጠብቅ ሆኖ መገኘት አለበት፡፡ ይህ ሕይወት ከጠቀሜታው ያልተናነሰ ፈተና ስላለበት መደረግ የሚገባቸው ጥንቃቄዎች መጓደል የለባቸውም፡፡
፪.፬.፫. በእጮኝነት ጊዜ የሚያጋጥሙ ፈተናዎችና መፍትሔያቸው
· በወጣትነት ጊዜ የሚያጋጥሙ ፈተናዎች በርካታና ውስብስብ ናቸው፡፡ ስሜታዊነት አለ፣ ይኸውም “ሁሉም ከኔ የተረፈ፤ ብሎ ማመን የወጣትነት የባሕርይ ግዴታ ስለሆነ ነው፡፡ በመሆኑም ነገ በሚያፍርበት ድርጊት ዛሬ ሙሉ በሙሉ ይረካበታል፡፡” በመተጫጨት ጊዜ የሚያጋጥሙ ፈተናዎችም አብዛኛዎቹ ከዚህ አስተሳሰብና የወጣትነት ባህርይ የሚመነጩ ናቸው፡፡
· ሃይማኖት፥ ውበት፥ ደምግባት፥ ቁንጅና፥ ዕውቀት፥ መልካም ጠባይ፥ ሀብት፥ ንብረት፥ ወረት… እነዚህ ሁሉ መመዘኛዎች፡- ሁሉም ተሟልተው የመገኘታቸው ነገር ስታስብ አስቸጋሪ በመሆኑ አንዱ በሌላው ላይ ተጽኖ ማስከተላቸው አይቀርም፡፡
· ሌላው ችግር አንደኛው ወገን ራሱን በዝቅተኛ ግምት ውስጥ በማስገባት ለትዳር ጓደኝነት የታሰበውን ወይም የታሰበችውን አብልጦ አጋንኖ፥ ከፍ ባለግምት ማስቀመጥና “ትንቀኝ ይሆን? ይንቀኝ ይሆን?” በሚል የጥርጣሬ መንፈስ የሚፈጠር ፍርሃት ትልቁ ፈተና ነው፡፡

· በእጮኝነት ጊዜ በወላጆች ጣልቃ ገብነት ወይም በባልንጀራ ወይም በሌሎች ጉዳዮች መካካድ ሊመጣ ይችላል፡፡ በዚህን ጊዜ በተቻለ መጠን ችግሩን በፍጹም ትዕግሥት ለመፍታት መሞከር ነው፡፡ ይኸውም የመንፈሳውያን አባቶች ምክርና ጸሎት ነው፡፡ በዚህ ሁሉ ካልተፈታ “እግዚአብሔር ባይፈቅድ ነው፤” ብሎ መተው እንጂ ሌላ ነገር ውስጥ መግባት አይገባም፡፡

· በጽኑዕ ሃይማኖት ላይ በተመሠረተ ጸሎት እግዚአብሔርን መጠየቅ ነው፡፡ ከዚህም ጋር የአእምሮ ስፋት የማስተዋል ብቃት፥ የወላጆችና የወዳጆች የምክር እገዛ ለሚያጋጥሙ ችግሮች መፍትሔዎች ናቸው፡፡ 
፪.፬.፬. የፍቅር ትርጉም
· ፍቅር፡- ፍጹም ሕግ ነው፡፡ “ባልንጀራውን የሚወድ ክፉ አይሰራም፡፡” ሮሜ. ፲፫፥፲፣ ገላ. ፭፥፲፬፣ ፩ኛ ቆሮ. ፲፫፥፬፡፡
· ፍቅር ማለት፡- መውደድ፥ መዋደድ፥ ማክበር፥ ማስከበር፥ መከበር፥ ባለሟል መሆን፥ ይቅርታ ዕርቅ ሰላም፥ የኅሊና ነፃነት፥ የልብ አንድነት፥ ስምምነት፥ ረቂቅ የልብ መጣበቅ የሐሳብና የአእምሮ ሙጫ ማለት መሆኑን በሊቃውንት ተረጋግጧል፡፡
· ፍቅር፡- ተፋቅሮ /መፋቀር/ መዋደድ መከባበር በአንድ ሐሳብ መስማማት፥ መተሳሰብ መግባባት በሚሉ የትርጉም ጽንሰ ሐሳቦች ይጠቃለላል፡፡
·  የፍቅር መገኛውና ምንጩ እግዚአብሔር ሲሆን ፍቅር የሕግ ሁሉ ፍጻሜ 
 በመባል ይታወቃል፡፡
·  ሐዋርያው ቅዱስ ጳውሎስ “የትእዛዝ ፍጻሜ ግን በንጹህ ልብ፥ በመልካም ጠባይ፥ ጥርጥር በሌለበት ሃይማኖት መዋደድ ነው” ያለው ለዚህ ነው፡፡ ፩ኛ ጢሞ. ፩፥፭፡፡
በትዳር ጓደኞች መካከል የሚኖር ፍቅር

· በእግዚአብሔር ጸጋ አንድ አካል አንድ አምሳል የሆኑ ባልና ሚስት ለፍቅራቸው ደረጃ ማበጀት ከሁሉም የከበደ ይሆናል፡፡ ባል ማለት የሚስቱ አካል በመሆኑ ራሱን ከመውደድ የተለየ የፍቅር ትርጉም ሊኖረው አይችልም፤ ሚስትም እንደዚሁ፡፡ ባልና ሚስት በአንድ ሰው አካል ላይ ያሉ ሁለት ዓይኖች ናቸው፡፡ ሰው ለሁለቱም ዓይኖች የተለያየ ግምትና የፍቅር ሚዛን ሊኖረው እንደማይችል ሁሉ በትዳር ጓደኞች መካከል የሚኖር ፍቅርም ገደብና መጠን የሌለው ፍጹም ፍቅር ነው፡፡
· የክርስቲያናዊ ጋብቻ ፍቅር መሠረቱ፣ ፍትወት አይደለም፡፡ የጋብቻ ፍቅር መሠረቱ ሕይወት ነው፡፡ በረከት ነው፡፡ ስለሆነም ፍቅሩ ያለግብዝነት ሊሆን ይገባል፡፡ ትዳር መሠረቱን ፍቅር ሲያደርግ ትዕግስት ይኖረዋል፣ አንዱ ለአንዱ እንዲያዝን ያደርጋል፡፡ አያቀናናም አያበሳጭም መተማመንን ያሰፍናል፤ ይጸናል፡፡ ፩ኛ ቆሮ. ፲፫፥፬‐፯፡፡
፪.፭. በጋብቻ ጸንቶ የመኖር ሕይወት
፪.፭.፩. የጋብቻ ትርጉምና ዓላማ፡- እግዚአብሔር አምላክ ሰውን በአርያውና በምሳሌው 

ማለትም በቅድስና፥ በለባዊነት፥ በነባቢነት በሕያውነት በፈጠረው ጊዜ ሁለተኛና ሦስተኛ የሌለው ብቸኛ ሰው ነበር፡፡ እግዚአብሔር አምላክ ግን ሰው ብቻውን ይኖር ዘንድ አልወደደም፡፡ የምትረዳውንና የምትመስለውን ጓደኛ ሔዋንን ከጐኑ አጥንት ፈጥሮለታል፡፡ ዘፍ. ፩፥፰፣ ኩፋ. ፬፥፲፬፡፡
· እግዚአብሔር ወንድና ሴት አድርጐ ሰውን መፍጠሩ፡- ለበረከት ለመብዛትና ለመባዛት በመሆኑ “ብዙ ተባዙ ምድርንም ሙሉአት” በማለት ሕገ በረከትን ሰጥቶአቸዋል፡፡ ሥለዚህ ጋብቻ መለኮታዊ ሕግና ሥርዓት እንጂ በሰው ፍላጐትና ፈቃድ የተገኘ ሥርዓት አይደለም፡፡ ዘፍ. ፩፥፳፮‐፳፰
· በጋብቻ ወንድና ሴት አንድ አካል አንድ አምሳል ኾነው በአንድ አላማ በአንድ ሐሳብ ጸንተው በእግዚአብሔር የቃል ኪዳን ገመድ ተጣምረው፥ በፍቅር ተጠልለው የሚኖሩበት የበረከት ድባብ ነው፡፡

· ጋብቻ ሰዎች ራሳቸውን የሚተኩበት ቅዱስ ሥርዓት ነው፡፡

· ጋብቻ የቅድስና ሕይወትን በሥርዓት የሚመሩበት የቤተሰብ መንግስት በመሆኑ ክብሩና ልዕልናው ሊጠበቅ ይገባል፡፡
· የጋብቻ መሠረቱ ማለትም ፈቃድ፥ አስገኚውን ሠሪው፥ ቅድስና የባሕርይ ገንዘቡ የሆነ ንጹሐ ባሕርይ እግዚአብሔር በመሆኑ ጋብቻም ቅዱስና ንጹሕ ነው፡፡ ማቴ. ፲፱፥፮፣ ማር. ፲፥፭‐፲፪፣ ዮሐ. ፪፥፩‐፲፩፡፡ “ሰው አባቱንና እናቱን ይተዋል ከሚስቱም ጋር አንድ ይሆናል፡፡ ሁለቱም አንድ አካል ይኾናሉ፡፡ በተባለው መሠረት ባልና ሚስት እግዚአብሔር በሰጣቸው ክብርና ጸጋ የጋብቻ መሠረታቸው የጸና ይሆን ዘንድ በቃል ኪዳን ታስረው፥ በአንድ አላማ፥ በአንድ አሳብ፥ በአንድ ምክርና በአንድ ሕይወት ጸንተው ይኖራሉ፡፡”
፪.፭.፪. ጋብቻ የሚፈጸምበት የዕድሜ ክልል 
· ጋብቻ የሚፈጸምበት የእድሜ ክልል በቤተ- ክርስቲያናችን ቀኖና የተወሰነ ነው፡፡
· ለወንድ፡- ከ20 – 25 የአቅመ አዳም ጊዜ
· ለሴት፡-  ከ12 – 15 ዓመት የአቅመ ሔዋን ጊዜ ይሆናል፡፡ 
· የጋብቻ መስፈርት፡- የመጀመሪያው ፍቅርና መተማመን
· ፈቃደ እግዚአብሔርን መጠየቅ፥ ከእጮኝነት በፊት የሐይማኖት አንድነት፥
· የአላማ ጽናት /አንድነት፥ የአካልና የአስተሳሰብ አንድነት ሊኖራቸው ይገባል፡፡

· የጋብቻ ጥቅም፡- ዘርን ለመተካት ዘፍ. ፩፥፳፫፡፡

· ለመረዳዳት- ዘፍ. ፪፥፲፰፡፡

· ከዝሙት ጠር ለመዳን

· የጋብቻ መንፈሳዊ ውጤቶችና ጥቅሞች፡-
· ከብቸኝነት ሕይወት ለመዳን ዘፍ. ፪፥፲፰

· ለመባረክ ዘፍ. ፩፥፳፰

· ጋብቻ ራሱ በረከት ነው፡፡ ምሳ. ፲፰፥፳፪፤ መልካም ሚስት ያገኘ በረከት አገኘ፡፡

· ፍሬያማ የሆነ መንፈሳዊ ሕይወት እንዲኖሩ ያደርጋል፡፡ መዝ. ፻፳፯፥፬፡፡
· የደስታና የእርካታ ሕይወት ለመጐናጸፍ ያስችላል፡፡ መክ. ፱፥፱፡፡

· መካሰስ መጨቃጨቅ የለበትም - ከስሜት የጸዳ ነው፡፡

· እስከሞት የሚዘልቅ ነው፡፡

· የእግዚአብሔር ፈቃድ በጋብቻ ውስጥ፡- መጸለይ. ዘፍ. ፳፬፥፲፪፥ መንፈሳዊ ሕይወትን ማጠንከር የተመኘውን ሰው መለካት፥ ሐይማኖት፣ እምነት ሥነ ምግባር
· የክርስትና ጋብቻ ጠባይ፡- ሰላማዊነት /እኔ የምሰጣችሁ ሰላም ከሁሉ ይበልጣል

· በፍቅር የተሞላ ሕይወት ነው፡፡ ዮሐ. ፲፫፥፴፬፡- እኔ እንደምወዳችሁ እርስ በርሳችሁ ተዋደዱ፡፡ - ጽናት ያለው ነው
· ንጽሕና ቅድስና አለው፡፡ ፩ኛ ጴጥ ፫፥፩ ከዝሙት የጸዳ ነው

· በትዕግስት የተሞላ /በውስጡ ድነት አለበት/፡፡

፪.፭.፫. ጋብቻ የሚፈጸምበት መንገድ

· በኢትዮጵያ ኦርቶዶክስ ተዋሕዶ ቤተ-ክርስቲያን ጋብቻ የሚፈጸምባቸው መንገዶች ሁለት ናቸው፡፡
ሀ. ሥርዓተ ተክሊል


ለ. የመዐስባን ጋብቻ
ሀ. ጸሎተ ተክሊል፡- መጋባት የሚፈቀደው በሃይማኖት ከሚመስል ሰው ጋር መሆኑን መሠረት በማድረግ ቤተ-ክርስቲያን ለተጋቢዎች ጸሎት ታደርጋለች፡፡ /ሁለቱም ድንግላዊ መሆን አለባቸው/፡፡
· በቤተ-ክርስቲያን ለተጋቢዎች የሚደረገው ጸሎት ተክሊል ይባላል፡፡

· በጋብቻ ሁለቱ አንዱ ይሆናሉ የምንለው ሥርዓቱን የሚፈጽሙ ካህናት እስካሉና እነርሱ የሚጸልዩት ጸሎት እስካለ ድረስ ነው፡፡

· አፈጻጸሙ አስቀድሞ እንደተገለጸው ጸሎቱ ሰፊና ተጋቢዎች የሚከብሩበት ነው፡፡

· እነርሱም የሚቀዳጇቸው አክሊላት፥ የሚለብሷቸው ካባዎች፥ በጣታቸው የሚያጠልቋቸው ቀለበቶች በርእስ ተይዘው ጸሎት ይደረግባቸዋል፡፡

· ምስጢራተ ቤተ-ክርስቲያን በተባሉት ሥርዓቶች ሁሉ ለምእመናን የሚሰጥ ልዩ ክብር ያለ በመሆኑ ተክሊልም የተፈጸመላቸው ይህንን ታላቅ መንፈሳዊ ክብር ያገኛሉ፡፡

· ሙሽራውና ሙሽራይቱ በቅዱስ ጋብቻ አንድ ይሆናሉ፡፡

· ይኸውም መለያየት ሳይኖር እስከሞት ድረስ የጸና ይሆንላቸዋል፡፡

· የተባረኩ ልጆችን ይወልዳሉ፡፡

· በአጠቃላይ የመከባበር፥ የመፈቃቀር፥ የመረዳዳትና የመተማመን በሁሉ ነገር የመስማማት የመተባበር መንፈስን ያገኛሉ፡፡

ለ. የመዐስባን ጋብቻ፡- ሰው በተለያየ መንገድ ድንግልና ሊያጣ ይችላል፡፡ ድንግልናቸውን ሳይጠብቁ ቆይተው በቤተ-ክርስቲያን ሥርዓት ለማግባት የሚመጡትም ያለተክሊል በዚሁ የመዓስባን ጸሎት ጋብቻቸው እንዲፈጸም ይደረጋል፡፡

· የሚጸለየው ፍትሐት ዘወልድና ጸሎተ ንስሐ ነው፡፡ ከጸሎቱ በኋላ ሥጋ ወደሙ ይቀበላሉ፡፡

፪.፭.፬. ፍቺ የሚፈጸምበት ሁኔታ

· ከሁለታቸው አንዳቸው በሞት ሲለዩ
· ከሁለት አንዱ በዝሙት ቢወድቅ

· በሐይማኖት ልዩነት ምክንያት

· ጽኑ ደዌ ካለበት ደዌውም ከጋብቻ በኋላ የመጣ ተራክቦን የሚከለክል ከሆነ ሁለተኛው አካል ለመቀጠል ባይስማማ በቤተ-ክርስቲያን ዳኝነት የሚታይ ይሆናል፡፡ ፍ.ነገ.አ.፳፬፡፡
፪.፮. የፍቺ ነውርነት ከሕገ እግዚአብሔር አንፃር
፪.፮.፩. ሕግ፡- የሕሊና፥ የአእምሮ የልዩ ደመ ነፍሳዊ ፈቃድን የሚገድብ ወሰን /ድንበር/ ነው፡፡
· ሕግ፡- የተፈቀደውን ለማድረግ የሚያዝ የተከለከለውን ወይም ያልተፈቀደውን ከማድረግ የሚከለክል አድርግ፥ አታድርግ፤ በሚል መርሕ የሚፈቅድና የሚከለክል የኅሊና አጥር በመባል ይታወቃል፡፡ በሕግ ጥላ ስር ሞትና ሕይወት አሉ፡፡ ዘፍ.፪፥፲፯፣ ሮሜ. ፩፥፰‐፴፪፡፡ 

· የሕግ ምንጩ አንድ ሆኖ ሳለ፡-  ፩. ሕገ እግዚአብሔር

  ፪. ሕገ ጠባይዕ/ሕገተፈጥሮ

  ፫. ሕገ ሰብእ ተብሎ ይከፈላል፡፡

· ሕገ እግዚአብሔር፡- ማለት ሰማይና ምድርን የፈጠረ እግዚአብሔር አምላክ፡- የፈጠረውን ፈጥረቱን ሁሉ እግዚአብሔር በሰጠው ሥርዓት እንዲኖርና እንዲመራ የማድረጉንና ዓለምን ፈጥሮ መግዛት የእግዚአብሔር መለኮታዊ ሥልጣን መሆኑን፥ ወቅቶች የሚመላለሱት፣ ነፋሳት የሚነፍሱት፥ በጋና ክረምት፥ ብርሃንና ጨለማ የሚፈራረቁት በእግዚአብሔር መለኮታዊ ሕግ የመሆኑን ምስጢር የሚተረጉም ነው፡፡
· ሕገ ጠባይ፡- በማንኛውም ፍጥረት ላይ የሚገኝ ባሕርያዊ /የባሕርይ/ ሕግ ነው፡፡ ይሕ ሕግ፡- መሪ አስተማሪ ሳያስፈልግ ፍጡር ሁሉ በራሱ አውቆ የሚፈጽመው፣ ወይም በራሱ የሚፈጸም ባሕርያዊ ኃይል ነው፡፡ ምሳሌ፡- መውለድ፣ መወለድ፣ ማደግ፣ መራብ፣ መጠማት፣ መብላት፣ መጠጣት፣ መምሸትና መንጋት፣ ማርጀትና መሞት የመሳሰሉትን ባሕርያዊ ሕጎችን በምሳሌነት ማየት ይቻላል፡፡ ሮሜ. ፪፥፲፭፡፡
· ሕገ ሰብእ፡- የሚባለው ሰው እንደየሥርዓተ ማህበሩ የዕድገት መጠን፡- በቃል በልምድና በጽሑፍ የሚገለገልበት ሰው ሰራሽ ድንጋጌ ነው፡፡ ይሕ ሕግ በቁጥር አንድና ሁለት ላይ ከተጠቀሱት ሕግጋት ልዩ የሚሆነው፡- በሰው ፍላጐትና ፈቃድ ላይ የተመሠረተ ስለሆነ፣ እንደ ጊዜው ሁኔታና እንደየሥርዓተ ማሕበሩ ፍላጐት የሚለዋወጥ ከመሆኑም ሌላ ምንጩና መሠረቱ የሰዎች ፈቃድና ፍላጐት መሆኑ ነው፡፡ 
እንደዚህም ሆኖ ግን ሕግን የመቅረጽ ሥልጣን ከሰው ልጅ አዕምሮ የሚመነጭ ነው፡፡ ይሁን እንጂ የሰው ልጅ አዕምሮ ደግሞ ባለቤቱ፣ ፈጣሪውና አስገኚው እግዚአብሔር በመሆኑ የሕግ ምንጭነት ከመለኮታዊ ኃይል ውጪ አለመሆኑን ከሕግ አጠቃላይ ባሕርይ መረዳት ይቻላል፡፡
፪.፮.፪. ጋብቻንና ከጋብቻ ጋር ተያያዥነት ስላላቸው ጉዳዮች የተሰጠ አምላካዊ ሕግ
፩. “አታመንዝር /አትሰስን/” ዘጸ. ፳፥፲፬፡፡
፪. ከእናንተ አስቀድሞ ለነበሩ ሰዎች አታመንዝር፤ የተባለውን ሰምታችኋል፡፡ እኔ ግን ሴትን አይቶ የተመኛት ሁሉ በልቡ ፈጽሞ አመነዘረባት ብዬ እነግራችኋለሁ፡፡ ማቴ. ፭፥፳፯‐፳፱
፫. እንኪያስ ሁለት አይደሉም፤ አንድ አካል ናቸው እንጂ፤ እግዚአብሔር አንድ ያደረገውን ሰው አይለይ፡፡ ማቴ. ፲፱፥፮
፬. ሙሴስ እንደልባችሁ ክፋት ሚስቶቻችሁን እንድትፈቱ አዘዛችሁ ቀድሞስ እንዲህ አይደለም፡፡ እኔም አመንዝራ ሳትሆንበት ሚስቱን የፈታ ሁሉ እርሱ አመንዝራ አደረጋት የተፈታችውንም ያገባ አመነዘረ እላችኋለሁ፡፡ ማቴ.፲፱፥፰‐፱፡፡
፭. ያገቡትንም በእግዚአብሔር ትእዛዝ አዝዛቸዋለሁ፤ በራሴ ትእዛዝም አይደለም፡፡ ሴት ከባልዋ አትፋታ፡፡ ከተፋታችም ብቻዋን ትኑር፤ ያለዚያ ከባልዋ ትታረቅ፤ ወንድም ሚስቱን አይፍታ፡፡ ፩ቆሮ. ፯፥፲‐፲፮፡፡
· የጋብቻ ሕግ እንደዚህ ሆኖ ሳለ በዚህ ሕግ የማይመራ ሕይወት የሕግ ተላላፊ በመሆኑ ዕድል ፈንታው ጽዋ ተርታው ጥንት አዳምና ሔዋን ያጡትን ክብርና በረከት ማጣት ይሆናል፡፡

· ፍቺ ሕገ እግዚአብሔር ሳይሆን ሕገ እግዚአብሔርን የሚቃረን የሰው ልጅ የልብ ክፋትና ጭካኔ ውጤት ነው፡፡

· ፍቺ ከሕገ እግዚአብሔር አንፃር ወንጀል /ነውር/ የሚሆነውም በዚህ ምክንያት ነው፡፡

“ባልና ሚስት የሚኖሩበት ሥርዓት፡- ሁለቱም አንድ አካል ሆነው፣ በሕግ ጸንተው፣ አሥራት በኩራት ቀዳምያት አውጥተው በሕገ ሃይማኖት በምክር ካህን እየተመሩ፣ ለጾም ለጸሎት ጽሙዳን በመሆን፥ ሕገ ትሩፋትን አብዝታው በሥጋ ወደሙ ተወስነው ቢኖሩ በወዲያኛው ዓለም በጸጋ እግዚአብሔር ከብረው ደምቀው አሸብርቀው ይኖራሉ፡፡”
፪.፯. መታወቅ ያለባቸው ጽንሰ ሐሳቦች /ቃላት/
ማጠቃለያ፡- ሥለ ኦርቶዶክስ ተዋሕዶ ቤተ-ክርስቲያን የጾታ ትምህርት በሚገባ ለመረዳት የሚከተሉትን ቃላት ወይም ሐረጐች ጽንሰ ሐሳብ ይዘት ማወቅ፣ መመርመርና መገንዘብ ያስፈልጋል፡፡

፪.፯.፩. በጋብቻ ውስጥ ያለ አንድነት፡- የጋብቻ የት መጣነቱ ወይም መገኛው ሕገ እግዚአብሔር እንደሆነ አውቀናል፡፡ እግዚአብሔር ሰውን ከፈጠረ በኋላ ሁለት አይነት ጾታ አድርጓቸዋል፡፡ ሰዎች ወንድና ሴት ተብለው በጾታ ተከፍለዋል፡፡ አንድ የነበረው አካልና ጠባይ ወደ ሁለት አካልነትና ጠባይነት መከፈሉም በኋላም ረቂቅ በሆነ መለኰታዊ ሥልጣን ሁለትነታቸው ተጠብቆ በምሥጢረ ተክሊል አንድ እንዲሆኑ የጋብቻ ሕግ መሠረቱን ከመጽሐፍ ቅዱስ የምንረዳው ነው፡፡ ዘፍ. ፩፥፳፯፤ ዘፍ. ፪፥፳፪‐፪፭፤ ማቴ. ፲፱፥፩‐፮፡፡
· የጋብቻም ዓላማዎች በሦስት አንጻር የተቀመጡ ናቸው፡-
· አንደኛው፡- /አዳምና ሔዋን/ ከእግዚአብሔር የተቀበሉት የብዙ ተባዙ ሕግ ለመፈጸም ወደ ጋብቻ ማምራት ግድ በመሆኑ
· ሁለተኛ፡- የፈቲው ጾር ብዙዎችን ሕግ ለማፍረስ የምታደርስ በመሆኗ በሰው እንስሳዊ ባሕርይ የፈቲው ጾር በጸናችበት ጊዜ ከእርሷ የሚገኘው የሩካቤ ፍላጐት ይፈጸም ዘንድ ነው፡፡
· ሦስተኛ፡- በኑሮኣቸው ሁሉ እየተረዳዱ ይኖሩ ዘንድ ነው፡፡ 

· ጋብቻ ሁለት ሰዎች አንድ የሚሆኑበት የአንድነት ምስጢር ነው፡፡ በመሆኑም የሁለቱ ተዋሕዶ የሚመሠረተው በአዳምና በሔዋን አንጻር አንድ ወንድ ለአንዲት ሴት አንዲት ሴት ለአንድ ወንድ በሚለው ሕግ ነው፡፡ ከዚህ ውጪ የሚኖሩ የተመሳሳይ ጾታዎች ጥምረትም ሆነ የተቃራኒ ጾታዎች ከአንድ በላይ መጣመር ክርስቲያናዊ አይደለም፡፡ በሥርዓተ ተክሊልና በቅዱስ ቁርባን የማይፈጸም ጋብቻ የአንድነት ትርጉም አይኖረውም፡፡ እንግዲህ ጋብቻ በጣም የረቀቀና በዐይነ ሥጋ የማይታይ በመንፈስ ቅዱስ የተቀመረ መንፈሳዊ ውሕደት መሆኑን ልብ ልንል ያስፈልጋል፡፡ 
· ማህቶተ ቤተ-ክርስቲያን ቅዱስ ጳውሎስ ጋብቻ እንደ ክርስቶስና እንደ ቤተ-ክርስቲያን /ምዕመናን/ ሕብረት ነው ብሏል፡፡ ኤፌ. ፭፥፳፪‐፴፫፡፡
፪.፯.፪. የጋብቻ ጽኑዕነት /ዘላቂነት/፡- የጋብቻን ዓላማና ምንነት ጠንቅቆ መረዳት ጉዳዩን አክብረን እንድንይዘው ይረዳናል፡፡ የጋብቻ አንዱ ጠባዩ ጽኑዕነቱ ነው፡፡ እስከ የሚባል ጊዜ የሌለው በየጊዜው እየጸና የሚሔድ ፍጹም ጽኑዕ ነው፡፡ ጋብቻ ከተፈጸመ በኋላ መሠረቱ የሚያድግ የሚሰፋ እና የሚጠነክር እንጂ ተቃራኒውን አካሄድ ይዞ የሚጓዝ አይደለም፡፡ መኃ. መኃ. ፰፥፭‐፯፡- የፍቅር መገለጫው ጽናቱ ነው፡፡ ፍቅር ሥጋዊ ሞት እንኳን የሚያሸንፋትና የሚበግራት አይደለችም፡፡
፪.፯.፫. ፍቺ በክርስቲያናዊ ጋብቻ፡- የቤተ-ክርስቲያናችን የሥርዓት መጽሐፍ በሆነው በፍትሐ ነገሥት ላይ የፍቺ ምክንያት ወይም በምክንያትነት የሚታዩ ተብለው የሚከተሉት ተዘርዝረው ይገኛሉ፡፡
· ከሁለታቸው አንዳቸው በሞት ሲለዩ በሕይወት ያለው ለማግባት ቢፈልግ የተወሰኑ የጊዜ ገደቦችን አልፎ ማለትም ሚስቱ የሞተችበትን አንድ ዓመት አልፎ ባሏ የሞተባት ደግሞ አሥር ወራት ፈጽማ ሊያገቡ ይችላሉ፡፡ /እዚህ ላይ ሞት በራሱ ፍቺ ይሆናል/፡፡

· ከሕግ ውጪ ሆና ዝሙት ከፈጸመች ወይም ከፈጸመ ተበዳዩ አካል ለመቀጠል ባይፈልግ በቤተ-ክርስቲያን ፍቺው ይታያል፡፡

· ጽኑ ደዌ ካለበት ደዌውም ከጋብቻ በኋላ የመጣን ተራክቦን የሚከለክል ከሆነ ሁለተኛው አካል ባይስማማ በቤተ-ክርስቲያን ዳኝነት የሚታይ ይሆናል፡፡ ፍትሐ ነገ. አ. ፳፬ ተመልከት፡፡
፪.፯.፬. ድንግልና(Virginitiy)፡- በቅዱሳት መጻሕፍት እንደተጻፈው ድንግል ከተፈጥሮ ስጦታዎች አንዱ ነው፡፡ ከጋብቻ የሕይወት መስመር በተለየ መልኩ የሚገኘው ሌላው የሕይወት መስመር መሆኑን ልብ ይላል፡፡ በመጽሐፍ ቅዱስ በአብዛኛው ጃንደረቦች እየተባሉ ተገልጸዋል፡፡ ኢሳ. ፶፮፥  ፣ ማቴ. ፲፱፥፳፱፡፡
· የድንግልና ጽንሰ ሐሳብ በቀላሉ ለመረዳት ሲሞከር ወንድም ሆነ ሴት በተፈጥሮ የተሰጣቸውን ጸጋ ማለትም ከወሲብ ጋር በተገናኘ መልኩ ያለውን ድንግልና ከሌላ ተቃራኒ ፆታ ጋር ሳይገናኙ መጠበቃቸውን ነው፡፡
የሚከተሉትን ጥያቄዎች ትክክለኛውን መልስ ምረጥ/ጭ/

፩. ምንኩስና የተጀመረው


ሀ. በ፫ኛው ክፍለ ዘመን


ለ. በ፬ኛው ክፍለ ዘመን


ሐ. በ፭ኛው ክፍለ ዘመን


መ. መልሱ የለም

፪. የምንኩስናን ሕይወት የጀመረው


ሀ. አባ መቃርስ



ለ. አባ እንጦንስ


ሐ. አባ ሰላማ




መ. ቅዱስ ያሬድ

፫. ከሚከተሉት ቅዱሳን አባቶች ውስጥ ከዘጠኙ ቅዱሳን የማይጨመረው


ሀ. አባ ድሕማ




ለ. አባ አፍፄ


ሐ. አባ ሊቃኖስ



መ. መልሱ የለም

፬. ምንኩስናን ዘጠኙ ቅዱሳን ወደ ኢትዮጵያ ገብተው የመሰረቱት በማን ዘመነ መንግስት ነው?


ሀ. በኢዛና ሳይዛና



ለ. በአባ ሰላማ


ሐ. በአልዓ ሜዳ



መ. በይምርሐነ ክርስቶስ

ዋና ዋና የማጠቃለያ ጥያቄዎች

፩. ኦርቶዶክሳዊ የጾታ ትምህርት ማለት ምን ማለት ነው?
፪. ጾታ የሚለው የግእዝ ቃል የወንድና የሴትን ተፈጥሮኣዊ የአካል መለያ ከመግለጽ አልፎ ሌላ ትርጉም አለው ካልህ/ሽ/ ትርጉሙን አብራርተህ/ሽ/ ግለጽ/ጭ/፡፡
፫. “ባልና ሚስት አንድ አካል ይሆናሉ” መባሉ እውነት ነው፤ በመሆኑም ሥለዚህ ታላቅ ምስጢር ያለህን/ሽን/ በማስረጃ የተደገፈ መልስ ስጥ/ጭ/፡፡ 
፬. የመጽሐፍ ቅዱስ ጥቅስን ዋቢ በማድረግ ስለጾታ እኩልነት ያለውን አስተምህሮ ግለጽ/ጭ/
፭. በመጽሐፍ ቅዱስ ድንጋጌ መሰረት “ሚስት ለባልዋ ትታዘዝ”፡፡ “ባል ሚስቱን እንደራሱ ይውደድ” ተብሏል፡፡ ከሁለቱ ትእዛዛት የትኛይቱ የምትከብድ ይመስልሃል/ሻል/? እንዴት?
፮. ስለድንግልና ሕይወት ትርጉምና ዓላማ በአጭሩ ግልጽ/ጭ/፡፡
፯. በጊዜያዊ የድንግልና ሕይወትና በፍጹም የድንግልና ሕይወት መካከል ስላለው አንድነትና ልዩነት አብራርተህ/ሽ/ ግለጽ/ጭ/፡፡
፰. በፍጹም የድንግልና ሕይወት ሊጠቀሱ የሚችሉ ሦስት የአኗኗር ስልቶችን ጻፍ/ፊ/
፱. የምንኩስና ተርጉምና ዓላማ ግለጽ/ጭ/፡፡
፲. የምንኩስና መስራች ቅዱሳን አባቶች እነማን ናቸው? በስንት ዓመተ ምህረት? ስማቸውስ?
፲፩. በመተጫጨት ጊዜ መጠናናት ለምን አስፈለገ?
፲፪. በመተጫጨት ጊዜ የወላጆች ድጋፍ አስፈላጊ ነው? አይደለም ምክንያቱን አብራራ/ሪ/፡፡
፲፫. በመተጫጨት ጊዜ ሊያጋጥሙ የሚችሉትን ፈተናዎችና መፍትሔዎቻቸውን ግለጽ/ጭ/
፲፬. ሕግ ሁሉ ጠቃሚ መሆኑ ይታመንበታል ሆኖም ፍቅር ከሕግጋት ሁሉ የተለየ ሕግ ነው የመባሉ ምክንያት ምንድነው?
፲፭. እጮኛን ለመምረጥ ትኩረት ሊሰጥባቸው የሚገባቸው ነጥቦች እነማን ናቸው?
፲፮. የጋብቻን ትርጉምና ዓላማ ባጭሩ ግለጽ/ጭ/፡፡
፲፯. ጋብቻን ለመመሥረት የሚያስፈልግ ዝግጅቶች ምን ምን ናቸው?
፲፰. የክርስቲያናዊ ጋብቻ ጠባይ ማለት ምን ማለት ነው?
፲፱. ፈቃደ እግዚአብሔርን እንዴት ማወቅ ይቻላል?
፳. ለፍቺ የሚያበቁ ምክንያቶች በዝርዝር አስቀምጥ/ጭ/
፳.፩. ሕግጋት በሦስት ዐበይት ክፍሎች ተከፍለው ቀርቧል፡፡ የሦስቱ አንድነትና ልዩነት ምንድ ነው?
፳.፪. በተክሊል ጋብቻ እና በመዓስባን ጋብቻ መካከል ያሉትን ልዩነቶችና አንድነቶች ዘርዝር/ሪ/
፳.፫. ለሰው ልጅ ጋብቻ ያስፈለገበት ምክንያት ምን ይመስልሃል/ሻል/
፳.፬. ለጋብቻ ጽናት መሠረት ናቸው የተባሉት እነማን ናቸው?
፳.፭. የክህነት አገልግሎት ለወንዶች እንጂ ለሴቶች ያልተፈቀደበት ምክንያት ምንድነው?
ዋቢ መጽሐፍት

· ሥነ-ምግባር እና ማህበራዊ ኑሮ ……………………...
· መልካም ዜጋ ማነው …………………..……………...

· ሕይወተ ወራዙት ቁጥር ፩ እና ፪ ………………….…

· ክርስታናዊ ሕይወት እና ጋብቻ  ቁጥር ፩ እና ፪ …….

· ክርስታናዊ ሕይወት …………………………………… ማህበረ እስጢፋኖስ

· ትዳርና ተላስቆ ………………………………….…….

· ኦርቶዶክሳዊ የጾታ ትምህርት ………………….……..

<<ወስብሐት ለእግዚአብሔር ወለ ወላዲት ድንግል ወለ መሰቀሉ ክቡር አሜን!!>>

